লক্ষ্য (দিগন্ত কুমাৰ ভট্টাচার্য) - সাহিত্য ডট অৰ্গ\nৰাতিপুৱাতে এটা ত্ৰিশ ফুট মান দীঘল ষ্টিলৰ খুটা গাঁওৰ স্কুলৰ পথাৰখনত পোতা হ’ল। এজনে জখলাৰে উঠি গোটেই খুটাডালত মিঠাতেল ঘঁহি দিলে। আজি গাঁওবুঢ়াই আয়োজন কৰিছে এক বিশেষ প্ৰতিযোগিতা। যিয়ে এই খুটাডাল বগাই ওপৰ পাবলৈ সক্ষম হ’ব তেওঁকেই নিঃসন্তান গাঁওবুঢ়াই দান কৰি যাব সমস্ত সম্পত্তি। গাঁওবুঢ়াৰ সম্পত্তিৰ আশাত ওচৰৰ গাঁওৰ পৰাও বহুত আহিছিল কিন্তু তেলেৰে চিপচিপিয়া খুটাডাল দেখি সকলোৰে মন মৰি গ’ল। তাতে আকৌ খুটাত বগোৱাৰ আগেয়ে সকলোৰে গোটেই গাত ঘঁহি দিয়া হ’ব তেল।\nসকলোৱে চিঞৰ বাখৰ আৰম্ভ কৰিলে।\n‘এয়া অসম্ভৱ। কোনেও নোৱাৰে এই কাম’।\n‘কোনোবাই দহ ফুটও উঠিব পাৰিলে মই নাম ওলোটাই থম হে’।\n‘ইয়াত উঠাৰ চেষ্টা কৰি হাত-ভৰি ভগাতকৈ ঘৰলৈ যোৱাই ভাল হ’ব’।\nদহজনমান যুৱক আগবাঢ়ি আহিল খুটাত বগোৱাৰ চেষ্টা দিবলৈ।\nউপস্থিত সকলোৱে সিহঁতক চাই হাঁহিলে।\n‘অ’ বোপাহঁত, পৰি কঁকাল ভাঙিলে চিৰজীৱন ঘূণীয়া হ’বি’\n‘মহাজনে সম্পত্তি দিয়াৰ মতলব নায়েই। নহ’লে এই অসম্ভৱ কাম এটা দিয়েনে?’\nপ্ৰায় সকলোৱে পাঁচফুটৰ বেছি উঠিব নোৱাৰিলে। এজনে কিন্তু প্ৰায় পোন্ধৰ ফুট মান উঠিলে কষ্ট কৰি। মানুহবোৰে চিঞৰিলে ‘হেৰৌ সাৱধান, ইমান ওপৰৰ পৰা পিচলিলে জান ও যাব পাৰে। লাভ নাই উঠাৰ চেষ্টা কৰি’।\nসেইজনো পিচলি পৰিল।\nশেষত আহিল এজন ক্ষীণ-মীণ যুৱক। একান্তমনে ওপৰলৈ বগাবলৈ ধৰিলে খুটাটো। মানুহবোৰে আকৌ চিঞৰিলে। বহুসময় চেষ্টাৰ অন্তত সি ওপৰ পাবলৈ সক্ষম হ’ল। উপস্থিত সকলো হতবাক। তাৰ ওচৰলৈ গৈ সকলোৱে সুধিলে তাক, কেনেকৈ কৰিলে সি এই অসাধ্য সাধন? সি মুখেৰে একো নামাতিলে। তাৰ লগত অহা আন যুৱক এজনে ক’লে ‘তাক সুধি বা কিবা ক’লে কেনেকৈ উত্তৰ দিব? সি কাণেৰে নুশুনে – ‘কলা’।”\n← শিল্পী চাৰু গোহাঁইৰ স্মৃতিত….. (জ্যোতির্ময় শর্মা)\nজাংফাই জোনাকত উল্লাসিত আদিমতা (অজয়লাল দত্ত) →


থাইৰইড হৰম'ন - অসমীয়া ৱিকিপিডিয়া\nথাইৰইড হৰম'ন (ইংৰাজী: Thyroid hormone) হ'ল মানৱ শৰীৰৰ বাবে অতিকৈ প্ৰয়োজনীয় একপ্ৰকাৰৰ হৰম'ন৷ থাইৰয়ড নামৰ অন্তঃস্ৰাৱী গ্ৰন্থিয়ে এই হৰম'ন নিঃসৃত কৰে। এই হৰম'নে আমাৰ শৰীৰৰ পৰিপুষ্টি আৰু বৰ্ধনকে (Growth and Development) ধৰি শৰীৰৰ অতিকে প্ৰয়োজনীয় কিছুমান প্ৰক্ৰিয়াত অংশগ্ৰহণ কৰে৷\n1 থাইৰইড গ্ৰন্থি\n2 শৰীৰৰ প্ৰয়োজনীয়তা\n3 অভাৱজনিত ৰোগ\n4 বৃদ্ধিজনিত ৰোগ\nথাইৰইড গ্ৰন্থি[সম্পাদনা কৰক]\nআমাৰ শৰীৰৰ ডিঙিৰ স্বৰযন্ত্ৰৰ (Larynx) ঠিক তলতে থাইৰইড গ্ৰন্থি অৱস্থিত৷ এই গ্ৰন্থি দুটা ভাগত বিভক্ত - সোঁ গ্ৰন্থি (Right lobe) আৰু বাঁও গ্ৰন্থি (left lobe)৷ এই গ্ৰন্থিৰ ওজন প্ৰায় ২৫ গ্ৰাম৷ সাধাৰণতে মহিলাৰ থাইৰইড গ্ৰন্থিৰ আকাৰ পুৰুষৰ থাইৰইড গ্ৰন্থিতকৈ বেছি৷ \nশৰীৰৰ প্ৰয়োজনীয়তা[সম্পাদনা কৰক]\nডিঙিত থকা থাইৰইড গ্ৰন্থিয়ে দুই ধৰণৰ থাইৰইড হৰম'ন নিসৃত কৰে - এবিধ হৈছে "থাইৰক্সিন" আৰু অন্যবিধ "ট্ৰাইআইড-থাইৰনিন"৷ চমুকৈ এই দুবিধ হৰম'নক T4 আৰু T3 বোলা হয়৷\nথাইৰইড হৰম'ন উৎপাদনৰ সময়ত অতিকৈ প্ৰয়োজনীয় এবিধ মৌল (Microneutrients) হৈছে আয়'ডিন৷ সেয়েহে আয়,ডিনৰ অভাৱ ঘটিলে হৰম'ন উৎপাদনত তাৰতম্য ঘটে আৰু শৰীৰত ইয়াৰ প্ৰভাৱ পৰে৷ আজিকালি অৱশ্যে আয়'ডিন যুক্ত নিমখ ব্যৱহাৰে এই সমস্যাৰ বহুখিনি লাঘৱ ঘটাইছে৷\nথাইৰইড হৰম'নে মানৱ শৰীৰৰ পৰিপাক ক্ৰিয়াক (Metabolism) গতিশীল কৰি তোলে৷ প্ৰ'টিন পৰিপাকৰ জৰিয়তে থাইৰইড হৰম'নে শিশুৰ শাৰীৰিক আৰু মানসিক বিকাশত অৰিহণা যোগায়৷\nথাইৰইড হৰম'নে শৰীৰৰ হৃদযন্ত্ৰ আৰু ৰক্ত সঞ্চালন পদ্ধতিৰ ওপৰত প্ৰভাৱ বিস্তাৰ কৰে৷ এই হৰম'নৰ প্ৰভাৱত হৃদযন্ত্ৰৰ গতিবেগ আৰু শক্তি বৃদ্ধি হয়৷\nকেন্দ্ৰীয় স্নায়বিক প্ৰণালীক (Central Nervous System) সুসংহত কৰি থাইৰইড হৰম'নে স্নায়ুতন্ত্ৰ নিয়ন্ত্ৰণ কৰি ৰাখে৷ তদুপৰি শ্বাস-প্ৰশ্বাস প্ৰণালী,পেশীকলা পদ্ধতিৰ (Musculoskeletal System) ওপৰতো T3 আৰু T4 হৰম'নৰ প্ৰভাৱ পৰে৷\nঅনিয়মীয়া ঋতুস্ৰাব,পুৰুষ আৰু মহিলাৰ প্ৰজনন ক্ষমতা এই সকলো থাইৰইড হৰম'নৰ ওপৰতে নিৰ্ভৰশীল৷ \nঅভাৱজনিত ৰোগ[সম্পাদনা কৰক]\nথাইৰইড হৰম'নৰ অভাৱত হোৱা এবিধ ৰোগ হৈছে 'গইটাৰ'৷ আমাৰ সমাজত ইয়াক 'গৰল' ৰোগ বুলি আখ্যা দিয়া হয়৷ এই ৰোগ হ'লে থাইৰইড গ্ৰন্থিৰ আকাৰ বৃদ্ধি হব আৰু ডিঙিটো ফুলি যায়৷ থাইৰইড হৰম'নৰ অভাৱত হোৱা অন্য এবিধ ৰোগ হৈছে 'Myxedema' ৷ এই ৰোগ হ'লে শৰীৰৰ বিভিন্ন অংশ,যেনে - মুখ,ভৰি আদি ফুলে৷ Myxedema সাধাৰণতে মহিলা ৰোগীৰ ক্ষেত্ৰত বেছিকৈ হোৱা দেখা যায়৷ জন্মলগ্নৰেপৰা থাইৰইড হৰম'নৰ অভাৱ হ'লে শিশুৰ শাৰীৰিক আৰু মানসিক বৃদ্ধি বাধাগ্ৰস্ত হয়৷ এই অৱস্থাটোক 'Cretinism' বোলা হয়৷\nবৃদ্ধিজনিত ৰোগ[সম্পাদনা কৰক]\nথাইৰইড হৰম'নৰ আধিক্যই শৰীৰত সৃষ্টি কৰা অৱস্থাটোক থাইৰটক্সিকছিছ বোলা হয়৷ এই ৰোগৰ প্ৰভাৱ চকুৰ ওপৰত পৰে৷ তদুপৰি ৰোগীৰ অত্যধিক ভোক লাগে আৰু শৰীৰৰ বিভিন্ন অংশৰ কঁপনি (Tremor) হয়৷ থাইৰইড হৰম'নৰ বৃদ্ধিজনিত অথবা অভাৱজনিত দুয়োধৰণৰ ৰোগৰে উচ্চ চিকিৎসা বৰ্তমান আবিষ্কাৰ হৈছে৷ ঔষধ তথা শল্য চিকিৎসাৰ দ্বাৰা এই ৰোগসমূহৰ সমাধান কৰা হয়৷ সাৱধানতাসমূহৰ ভিতৰত আয়ডিনযুক্ত আহাৰ গ্ৰহন উল্লেখযোগ্য৷\n↑ 1.0 1.1 1.2 ডা° মৃদুল কুমাৰ নাথ (১ - ১৫ আগষ্ট ২০০৮). "থাইৰইড হৰম'ন". প্ৰান্তিক খণ্ড ২৭শ বছৰ (১৭ম সংখ্যা): পৃষ্ঠা ৩৭.\n"https://as.wikipedia.org/w/index.php?title=থাইৰইড_হৰম%27ন&oldid=169053"ৰ পৰা সংকলিত\nএই পৃষ্ঠাখন শেষবাৰৰ বাবে শুধৰোৱা হৈছিল 14 July 2017ৰ 08:52 বজাত


নাতিনীৰ মৃতদেহ দেখি আইতাকৰো আকস্মিক মৃত্যু! -\nHomeআঞ্চলিকনাতিনীৰ মৃতদেহ দেখি আইতাকৰো আকস্মিক মৃত্যু!\nনাতিনীৰ মৃতদেহ দেখি আইতাকৰো আকস্মিক মৃত্যু!\nImage credit : Mid-day\nবৰপেটা : আইতা নাতিনীৰ সম্পৰ্ক কিমান মধুৰ সেয়া প্ৰতেকেই অনুধাৱন কৰিব পাৰে। আইতাকৰ চকুৰ সন্মুখতে নাতিনীৰ মৃত্যু অসহনীয়। কলগাছিয়াৰ বৰতাৰীত সংঘটিত হয় এক হৃদয় বিদাৰক ঘটনা। নাতিনীৰ সলিল সমাধিত হৃদক্ৰিয়া বন্ধ হৈ আইতাৰ মৃত্যু হোৱাত অঞ্চলজুৰি শোকৰ ছাঁ পৰিছে।\nবৰপেটা জিলাৰ কলগাছিয়া আৰক্ষী থানাৰ অন্তৰ্গত বৰতাৰী গাওঁত সংঘটিত হৈছে এই মৰ্মান্তিক ঘটনা। মঙলবাৰে বিয়লি প্ৰায় ৪ বজাত কান্দুলীয়া গাঁৱৰ ছানিদুল ইছলামৰ কন্যা পাৰবিনা খাতুনে (২) মাকৰ সৈতে আইতাৰ ঘৰত ফুৰিবলৈ গৈ পুখুৰীৰ পানীত পৰি সলিল সমাধি ঘটে।\nউল্লেখ্য যে, দেৱ শিশুটিৰ মৃতদেহ পুখুৰীৰ পানীত উপঙি থকা অৱস্থাত প্ৰত্যক্ষ কৰি তাইৰ আইতা মানিকজান নেছা (৬০) ই মূহূৰ্ততে অচেতন হৈ পৰে আৰু লগে লগে বৃদ্ধাগৰাকীৰ হৃদযন্ত্ৰৰ ক্ৰিয়া বন্ধ হৈ মৃত্যু হয় । বৃদ্ধাগৰাকীৰ বৰটাৰী গাঁৱৰ সাহজাহান আলিৰ পত্নী । আইতা আৰু নাতিনীৰ এই অকাল মৃত্যুত অঞ্চলটোত গভীৰ শোকৰ ছা পৰিছে ।\nPrevious articleকেনেকৈ প্ৰেয়সীৰ ঘৰত মৃত্যু হৈছিল মিৰাজুলৰ? কি ওলাল আৰক্ষীৰ অনুসন্ধানত?\nহেৰাই যাব নেকি ডবকাৰ চিৰসেউজ বনাঞ্চল? ৫হাজাৰ গছ কাঠিবলৈ সাজু বন বিভাগ\nকি হৈছিল মহিলাগৰাকীৰ লগত? মহানগৰীৰ ভাৰাঘৰত উদ্ধাৰ বস্তাত ভৰাই থোৱা ক্ষত-বিক্ষত মৃতদেহ


চাকৰিৰ উৰ্দ্ধত উদ্যোগশীলতা, কিন্তু ইয়াৰ উৰ্দ্ধত কি?\nমই এনে এটা পৰিবেশত ডাঙৰ হৈছোঁ, যত শিক্ষাৰ অৰ্থই হল এটা চাকৰি। ইয়াত অৱশ্যে আচৰিত হ''বলগীয়া একো নাই। এয়া আমাৰ সমাজৰ পৰম্পৰা বা বেছি শুদ্ধকৈ ক'বলৈ গলে সমাজৰ DNA।\nস্বাধীনতাৰ পাছত চৰকাৰী চাকৰি পোৱাটো একেবাৰে সহজ আছিল।আনকি মেট্ৰিক পাছ এজনেও ভাল চৰকাৰী চাকৰি পাইছিল। এটা চৰকাৰী চাকৰিৰ অৰ্থ হ'ল জীৱনৰ নিৰাপত্তা।আৰ্থিক স্বাৱলম্বিতা, সামাজিক পৰিচিতিৰ বাবে চাকৰিটো গুৰুত্বপূৰ্ণ হৈ পৰে।\nকিন্তু আশীৰ দশকৰ পৰা চৰকাৰী চাকৰিৰ ক্ষেত্ৰখনত পৰিৱৰ্তন আহি পৰিল। শিক্ষিত যুৱক-যুৱতীৰ সংখ্যা বাঢ়ি যোৱাৰ বাবে প্ৰতিযোগিতা আহি পৰিল। বেছিভাগ যুৱক-যুৱতীয়ে ব্যক্তিগত খণ্ডৰ চাকৰিত সোমাবলৈ বাধ্য হৈছিল। গোলকীকৰণ আৰু ইন্টাৰনেট প্ৰসাৰৰ বাবে নব্বৈৰ দশকটো ব্যক্তিগত খণ্ডৰ বাবে সোণালী সময় হিচাপে বিবেচিত হৈছিল। আনকি ব্যক্তিগত খণ্ডত চাকৰি কৰা সকলে চৰকাৰী চাকৰিয়ালতকৈ বেছি উপাৰ্জন কৰিবলৈ সক্ষম হৈছিল। কিন্তু একেসময়তে চাকৰি ক্ষেত্ৰত নিৰপত্তাহীনতাতো ভুগিছিল।\nজীৱনত একঘেয়া চাকৰিৰ প্ৰভাৱ\nপ্ৰত্যাশাখিনি বাদ দি গতানুগতিক চাকৰি কৰা লোক এজনে সদায় উৰ্দ্ধতম বিষয়াৰ কথামতে চলিব লাগে।কেতিয়াবা নিজৰ ইচ্ছাৰ বিপৰীতে কিছুমান কাম কৰিবলৈও বাধ্য হয়।\nচৰকাৰী চাকৰিয়াল সকলে বুজি পায় যে তেওঁলোকৰ গঠনমূলক পৰামৰ্শক কোনেও গুৰুত্ব নিদিয়ে।সেয়ে তেওঁৰোকে চাকৰিৰ কেইবছৰ মানৰ পিছত নিজাকৈ চিন্তা কৰিবলৈ এৰি দিয়ে। এটা সময়ত গঠনমূলক চিন্তাবোৰ তেওঁলোকৰ মগজুত গোট মাৰি যায়।\nপ্ৰত্যেকেই (মই নিজেও) মাহৰ দৰমহাটোৰ ওপৰত নিৰ্ভৰশীল। সেয়ে দৰমহাত প্ৰত্যাহ্বান আহি পৰা কোনো কাম তেওঁলোকে চেষ্টা কৰি চাবলৈও ভয় কৰে।\nতেওঁলোকে সদায় বছৰ নিৰ্দেশ লৈ চলিব লাগে। গতিকে নিৰ্দেশ-আদেশ তেওঁলোকৰ জীৱনৰ অংশ হৈ পৰে যিটো পিছত তেওঁলোকে সন্তান আৰু পৰিবাৰৰ ওপৰতো প্ৰয়োগ কৰাত অভ্যস্ত হৈ পৰে।\nবছ যিদিনা ছুটিত থাকে সেইদিনা কাম কৰাৰ প্ৰশ্ন নাথাকে।\nসকলোৰে প্ৰতিভা আছে। কিন্তু কৰ্তৃপক্ষক সন্তুষ্ট কৰাৰ প্ৰচেষ্টাত এই প্ৰতিভা একেবাৰে মৰহি যায়। মই নিজে সাত বছৰ ছফটৱেৰ ইঞ্জিনিয়াৰ হিচাপে কাম কৰিলো। কিন্তু মোৰ মাজৰ প্ৰতিভাখিনি মই বিছাৰি পোৱা নাছিলো। মই কেতিয়াও ভাবিব পৰা নাছিলো যে মই এজন লেখক,গল্পকাৰ আৰু বিক্ৰেতা কেতিয়াবা হ'ব পাৰিম।\nআমাৰ সমাজতে কিছুমান লোক আছে যি নিজকে চাকৰি সংস্কৃতিটোৰ পৰা আঁতৰাই আনিব খোজে।তেওঁলোকে চাকৰি ত্যাগ কৰি নিজাকৈ ব্যৱসায় আৰম্ভ কৰে।এই সকল লোককে উদ্যোগী বুলি কোৱা হয়।\nএজন উদ্যোগীৰ জীৱন\nতেওঁলোকৰ নিজা স্বাভিমান থাকে। তেওঁলোকে এনেকুৱা কাম কৰে যিবোৰ কাম পৃথিৱীখনে অসম্ভৱ বুলি কয়।\nযিসময়ত আন সকলোৱে কয় যে ভাৰতীয় উপভোক্তাই অনলাইন মাৰ্কেট ব্যৱহাৰ নকৰে সেইসময়ত তেওঁলোকে ভাৰতীয় লোকক অনলাইল মাৰ্কেট(ফ্লিপকাৰ্ট,স্নেপডীল)ৰ প্ৰতি আকৰ্ষিত কৰি ব্যৱসায় কৰি থাকে।যিসময়ত সকলোৱে কয় মধ্যবিত্ত ভাৰতীয়ই যাতায়তৰ বাবে টেক্সি ব্যৱহাৰ নকৰে,সেই সময়ত তেওঁলোকে ভাৰতীয়ৰ বাবে টেক্সি(ওলা,অবেৰ)ৰ সুবিধা প্ৰদান কৰে।আনে সপোনতো ভাবিব নোৱাৰা ছফটৱেৰ আৰু হাৰ্ডৱেৰৰ আকৰ্ষণীয় সামগ্ৰী(এপ'ল) বজাৰত মেলি দিয়ে।\nপ্ৰতিজন উদ্যোগীয়ে উপভোক্তাৰ সমস্যা সমূহ সমাধান কৰি জীৱন প্ৰণালী সহজ কৰিবলৈ চেষ্টা কৰে।তেওঁলোকে পৃথিবীখন জীয়াই থকাৰ বাবে উন্নত ঠাই কৰিবলৈ চেষ্টা কৰে।কিছুলোক এই উদ্দেশ্যত সফল হয়,কিছুলোক সফল নহয়।\nএখন নতুন পৃথিবীৰ সংজ্ঞা দাঙি ধৰা এওঁলোক সৃষ্টিশীল ব্যক্তি।হাজাৰ হাজাৰ লোকক কৰ্ম সংস্থাপনেৰে জীৱিকাৰ পথ নিৰ্দেশ কৰাৰ প্ৰত্যাহ্বান এওঁলোকে গ্ৰহণ কৰে।\nসমাজে তেওঁলোকৰ বিষয়ে কি কয়-সেই কথা এজন উদ্যোগীয়ে গন্য নকৰে।সঁচা কথা কবলৈ গলে ভাৰতীয় উদ্যোগী সকলৰ বাবে আমাৰ সমাজ ব্যৱস্থা ডাঙৰ শত্ৰু।\nএটা স্থায়ী চাকৰি ত্যাগ কৰি জীৱনত ডাঙৰ প্ৰত্যাহ্বান লোৱাৰ লগতে দুৰ্বল ধাৰণা এটাত সকলো সাঁচতীয়া ধন বিনিয়োগ কৰে এজন উদ্যোগীয়ে। ইয়াৰোপৰি তেওঁৰ ধাৰণাটোৰ লগত মানুহক জড়িত কৰা, ক্ৰেতাৰ লগত দৰ-দাম কৰা আৰু বজাৰত তেওঁৰ সামগ্ৰী বিক্ৰীৰ বাবে যথেষ্ট কষ্ট কৰিবলগীয়া হয়।\nকিন্তু যেতিয়া এজন উদ্যোগীয়ে বিনিয়োগকাৰীৰ পুঁজিৰে ব্যৱসায় আৰম্ভ কৰে তেতিয়া প্ৰক্ৰিয়াটো কিছু বেলেগ হয়।বিনিয়োগকাৰীৰ পুঁজি ব্যৱহাৰ কৰাৰ পিছত তেওঁৰ ব্যৱসায়ৰ লাভ-লোকচানৰ তালিকা বিনিয়োগকাৰীৰ আগত দাঙি ধৰিব লগীয়া হয়।\nবহু সময়ত বিনিয়োগকাৰীক আকৰ্ষণ কৰিবলৈ তেওঁলোকে হস্ৰম্যাদী লক্ষ্য বা লাভ আগত ৰাখি ব্যৱসায় কৰিব লগীয়া হয়।তেওঁলোকে ব্যৱসায়ৰ লক্ষ্যৰ সৈতে আপোচ কৰিব লগীয়া হয়। বহু সময়ত ক্ৰেতাতকৈ বিনিয়োগকাৰীক অধিক গুৰুত্ব দিব লগীয়া হয় যাৰবাবে তেওঁলোকৰ সৃষ্টিশীল চিন্তাত বাধা আহি পৰে।\nকিন্তু বহু উদ্যোগীয়ে টকাতকৈ সৃষ্টিশীলতাক আগস্থান দিয়ে।সমাজত সেইসকল শিল্পী হিচাপে পৰিচিত হয়।\nকিন্তু কি বিচাৰে আমাৰ সমাজে\nশিল্পীমনৰ শিশু সকলক লৈ পিতৃ-মাতৃৰ বহু অসুবিধা হয়। কিয়নো শিল্পীসকলে নিজৰ পথ বিচাৰি লয়। সমাজে দেখুৱাই দিয়া পথত তেওঁলোক যাব নিবিচাৰে। তেওঁলোকে পুথিগত বিদ্যাকো বেছি গুৰুত্ব নিদিয়ে।শিল্প সাধনাত মগ্ন হোৱাৰ বাহিৰে তেওঁলোকে প্ৰতিযোগিতাৰ নিগনি দৌৰতো ব্যস্ত হ'ব নিবিচাৰে।\nস্বভাৱগতভাবে সকলো শিশুৱে শিল্পী। কিন্তু সমাজে তেওঁক এজন কৰ্মচাৰী হোৱাটো বিচাৰে। বিশেষকৈ চৰকাৰী কৰ্মচাৰী।চৰকাৰী চাকৰি নহলে অন্তত: ব্যক্তিগত খণ্ডৰ কৰ্মচাৰী।\nমানুহে ভাবে যে এখন বিলাসী গাড়ী বা এটা আটকধুনীয়া ঘৰ বনাবলৈ ষ্টাৰ্ট আপ এটা চমু পথ। পিতৃ-মাতৃয়ে তেওঁলোকৰ সন্তানক ষ্টাৰ্ট আপ বুলি কৈ গৌৰৱ অনুভৱ কৰে। কিন্তু এই কথাই সমস্যাবোৰ সমাধান কৰা নাই। আমি এতিয়াও লোভ আৰু ভয়ৰ বশৱৰ্তী হৈ আছোঁ। মই দুখ অনুভৱ কৰোঁ যেতিয়া শিক্ষা ব্যৱস্থা, পিতৃ-মাতৃ,আত্মীয়...সকলোৱে এজন শিশুক নিৰাপদ আৰু প্ৰতিশ্ৰুতিসম্পন্ন কেৰিয়াৰ বাছি লবলৈ পতিয়ন নিওয়াৰ চেষ্টা কৰে।\nহয়, শিল্পী বা উদ্যোগী হবলৈ যোৱাটো প্ৰত্যাহ্বানমূলক। কিন্তু জীৱনত প্ৰত্যাহ্বান গ্ৰহণ নকৰাকৈ কোনো ষ্টিভ জবছ, ধিৰুভাই আম্বানি, শচীন তেণ্ডুলকাৰ, এ.আৰ ৰহমান, ৰবিন্দ্ৰ নাথ ঠাকুৰ, এম.এফ.হুছেইন, অমৃতা শ্বেৰগিল অথবা বিৰজু মহাৰাজ হ'ব পৰা নাই।\nআমাৰ দেশত লৰা-ছোৱালীয়ে দৈনিক স্কুলৰ পিছত অতিৰিক্ত তিনি-চাৰিটা কচিং ক্লাছৰ বোজা বহন কৰিবলগীয়া হয়। কিন্তু আমি আশা কৰোঁ তেওঁলোকে শিল্পৰ ক্ষেত্ৰতো পাৰদৰ্শিতা দেখুৱাওক। ইয়াৰ দ্বাৰা আমি তেওঁলোকৰ ইচ্ছাবোৰক উশাহ নোপোৱা সঁজা এটাত হেঁচি ভৰাই থোৱা নাইনে?\nমূল প্ৰদীপ গোয়েল\nচৰকাৰী চাকৰি বাদ দি ব্যৱসায়ক আকোৱালি লোৱা এগৰাকী উদ্যমী


বঙাইগাঁৱত লুৰিণ জ্যোতি গগৈৰ বিশাল পদযাত্ৰা ৷ কিন্তু কিয় ? -->\nHome › Assam News › Latest News\nবঙাইগাঁৱত লুৰিণ জ্যোতি গগৈৰ বিশাল পদযাত্ৰা ৷ কিন্তু কিয় ?\nBy AssamTimesGuru May 03, 2021 Add Comment\nনিৰ্বাচনী প্ৰচাৰ কাৰ্য অন্ত পৰাৰ কেই ঘন্টামান পূৰ্বে বঙাইগাঁৱত অসম জাতীয় পৰিষদৰ বিশাল পদযাত্ৰা ৷ বঙাইগাঁৱত অগপৰ দূৰ্গত কপনি তুলি অজাপৰ প্ৰাৰ্থী দীপু চৌধুৰীৰ সমৰ্থনত হাজাৰ হাজাৰ লোকে সমদলত অংশগ্ৰহণ কৰে ৷ অজাপৰ সভাপতি লুৰিণ জ্যোতি গগৈৰ নেতৃত্বত সমষ্টিটোৰ বিভিন্ন প্ৰান্তৰ হাজাৰ হাজাৰ লোকে ৰাজপথলৈ ওলাই আহি পৰিবৰ্তনৰ স্বাৰ্থত ধ্বনি দিয়ে৷\nউল্লেখ্য যে বঙাইগাঁৱৰ পৰা বিগত সাতবাৰকৈ বিধায়ক হিচাপে নিৰ্বাচিত হৈ আহিছে ফণীভূষণ চৌধুৰী ৷ কিন্তু এইবাৰ ফণীভূষণৰ একালৰ ঘনিষ্ঠ দীপু চৌধুৰীয়ে অজাপৰ পৰা প্ৰতিদ্বন্দ্বিতা কৰিছে ৷ ইতিমধ্যে দীপু চৌধুৰীয়ে মন্ত্ৰী ফণীভূষণ চৌধুৰীৰ দূৰ্গত খহনীয়াৰ সৃষ্টি কৰিব বুলিও আত্মবিশ্বাসী৷ অজাপৰ প্ৰাৰ্থী দীপু চৌধুৰীয়ে ৰাইজক পৰিৱৰ্তনৰ স্বাৰ্থত ভোটদানৰ বাবে আহ্বান জনায় ৷\n0 Response to "বঙাইগাঁৱত লুৰিণ জ্যোতি গগৈৰ বিশাল পদযাত্ৰা ৷ কিন্তু কিয় ?"


পিতৃৰ প্ৰহাৰত প্ৰাণ গ'ল গৰ্ভস্থ সন্তানৰ: জ্বলাই দিলে নিজ বাসগৃহও ! কিন্তু কিয়? -\nHomeআঞ্চলিকপিতৃৰ প্ৰহাৰত প্ৰাণ গ'ল গৰ্ভস্থ সন্তানৰ: জ্বলাই দিলে নিজ বাসগৃহও ! কিন্তু...\nপিতৃৰ প্ৰহাৰত প্ৰাণ গ’ল গৰ্ভস্থ সন্তানৰ: জ্বলাই দিলে নিজ বাসগৃহও ! কিন্তু কিয়?\nডিজিটেল ডেস্ক : ৰাজ্যত সংঘটিত হৈছে এক মৰ্মান্তিক আৰু হৃদয় বিদাৰক ঘটনা ৷ পত্নীৰ গৰ্ভস্থ সন্তানক গছকি মৰাৰ উপৰিও জ্বলালে নিজ বাসগৃহ । নগাঁও জিলাৰ চিমলুগুৰিত সংঘটিত হৈছে এই কৰুণ ঘটনাটো৷ ঘটনাটোৱে চাঞ্চল্য সৃষ্টি কৰিছে চিমলুগুৰি অঞ্চলত। অভিযোগ অনুসৰি, চিমলুগুৰিৰ নুমল ডেকা নামৰ এজন লোকে মাত্ৰ নিজ পত্নীৰ গৰ্ভস্থ সন্তানক গছকি হত্যা কৰে।\nজানিব পৰা মতে, মানসিকভাৱে ভাৰসাম্য হেৰুৱাই পত্নীক শাৰীৰিক অত্যাচাৰ চলায়৷ আৰু অৱশেষত পত্নীৰ গৰ্ভস্থ সন্তানকো গছকি হত্যা কৰে৷ যাৰ ফলত সোমবাৰে পত্নী ঘৰৰ পৰা ওলাই যায়৷ তাৰপছতেই নুমল ডেকাই নিজ বাসগৃহটো জ্বলাই দিয়ে বুলি জানিব পৰা গৈছে। ৰাইজৰ তৎপৰতা আৰু অগ্নি নিৰ্বাপক বাহিনী উপস্থিত হৈ জুই নিয়ন্ত্ৰণ কৰে যদিও জুইৰ লেলিহান শিখাত ঘৰটোৰ অধিকাংশই জাহ যায়।\nআনহাতে নুমল ডেকাক মানসিক ৰোগী বুলি একাংশ ৰাইজে মন্তব্য কৰে যদিও আজি কোপতি কোনোধৰণৰ চিকিৎসা নকৰাৰ অভিযোগ কৰিছে গাওঁবাসীয়ে। ইয়াৰোপৰি নুমল ডেকায়ে জ্বলি থকা জুই নুমুৱাবলৈ যোৱা গাওঁবাসীকো আক্ৰমণ কৰে বুলিও মন্তব্য কৰে গাওঁবাসীয়ে ৷ উল্লেখ্য যে, জুৱাখেলত অভ্যস্ত নুমল ডেকায়ে ঋণগ্ৰস্ত হৈ হিতাহিত জ্ঞান হেৰুৱাই বাৰেবাৰে এনে কাণ্ড কৰা বুলিও একাংশই ক’ব খোজে ৷ অৱশ্যে কি সঁচা কি মিছা সেইয়া আৰক্ষীৰ তদন্তত সকলো পোহৰলৈ আহিব।\nPrevious articleকণ্ডম পৰীক্ষা কৰি ফুৰিছে মোহময়ী ৰাকুল প্ৰীতে! লাজ-সংকোচ নাই, ৰোমাঞ্চিত হৈ উঠিছে মন\nNext articleউদণ্ড প্ৰেমিকৰ উদ্ভণ্ডালী: ছেলফিকলৈ আপত্তি কৰাৰ বাবে আক্ৰমণ ছাত্ৰীক


গল্প-পুৰস্কাৰ/ মূল-সত্যজিত ৰায়/ অনুবাদ - ৰঞ্জনা দত্ত - সাহিত্য ডট অৰ্গ\nবয়স চৌবিছ বছৰ। ওখ, ভগ্নপ্ৰায় চেহেৰা। হাত ভৰি ক্ষীণ। গালৰ হনু ওলোৱা, পকেটৰ অৱস্থা তাতোকৈ বেয়া। মানুহজন এজন চিত্ৰকাৰ।\nগল্পৰ আৰম্ভণিতে তেওঁক জৰাজীৰ্ণ চকী এখনত বহি থকা দেখা গৈছে। যি ধৰণে বহি আছে দেখিলে ভাব হয় যেন লৰচৰ কৰাৰ সাধাৰণ উদ্যমখিনিও নাই। ওঁঠত খুব বিপজ্জনকভাৱে ওলমি আছে এটা আধা জ্বলা চিগাৰেট। হাতত এখন কিতাপ। মানুহজনৰ সকলো মনোযোগ সেই কিতাপখনতেই নিবদ্ধ।\nএই দৃশ্যটিত অস্বাভাৱিক একো কাৰো চকুত নপৰে। অলপ বেছি মনোযোগেৰে চালে অৱশ্যে বেলেগ কথা। তেতিয়া যিটো দৃশ্য দেখা যাব তাৰ কোনো ব্যাখ্যা নাই। তেওঁ কিতাপখন উল্টাকৈ ধৰি আছে।\nএনেদৰে কি কিতাপ পঢ়িব পাৰে নেকি? কি ব্যাখ্যা ইয়াৰ? ব্যাখ্যা আৰু একো নাই, মানুহজনে একো পঢ়াই নাই। আনকি, কিতাপখনৰ ওপৰত তেওঁৰ সামান্যতম ধ্যানো নাই। আচলতে কিছু দুৰত্বৰ পৰা মানুহজনে কিতাপখনৰ ফালে চাইহে আছে মাত্ৰ। চকুৰ দৃষ্টি শূন্য। তাৰমানে মানুহজনে কিবা এটা ভাবি আছে। সঁচাকৈ তেওঁ ভাবি আছে। তেওঁৰ মূৰত সোমাই আছে এখন প্ৰদৰ্শনীৰ চিন্তা।\nআজি ৰাতিপুৱাৰ কাগজত ওলাইছে এই প্ৰদৰ্শনীখনৰ খবৰ। এইবাৰৰ চাৰুকলা প্ৰদৰ্শনীখন হেনো খুব ডাঙৰকৈ অনুষ্ঠিত হ’বলৈ ওলাইছে আৰু মিডিয়াম বা মাধ্যমৰ আৰু বিষয়ৰ ওপৰতো কোনো বাধা নিষেধ নাই। শিল্পীয়ে নিজৰ পচন্দ অনুযায়ী সেইটো বাছি ল’ব পাৰিব। এই প্ৰদৰ্শনীখনৰ এই দুটাই হৈছে ডাঙৰ বৈশিষ্ট্য। ইয়াৰ ফলত শিল্পীবোৰে অবাধে নিজৰ প্ৰতিভাৰ পৰিচয় দিব পাৰিব।\nপ্ৰদৰ্শনীৰ এই বিজ্ঞপ্তিটো লৈয়েই এতিয়া আমাৰ শিল্পী ভাবত বিভোৰ। ছপাৰ আখৰ যিবোৰ একেবাৰে ঠাণ্ডা আৰু সেইবোৰ কাকতৰ এটা খবৰহে মাত্ৰ, সেইটোৱেই তেওঁৰ দেহ-মন জোকাৰি তেওঁক উত্তেজিত কৰি তুলিছে। এতিয়ালৈকে দীৰ্ঘকাল ধৰি তেওঁ এনেকুৱা এটা সুযোগৰে অপেক্ষাত আছিল। ৰং-তুলিকাৰ হাতত তেওঁৰ কিমান দক্ষতা আছে, সেইটো মানুহে জানক, তেওঁক কিছু স্বীকৃতি দিয়ক, তেওঁ দীৰ্ঘদিন ধৈৰ্য্য ধৰি এই সুযোগৰ বাবেই ৰৈ আছিল। সেই স্বীকৃতি পোৱাৰ এইটো সুবৰ্ণ সুযোগ। নিজৰ প্ৰতিভা সম্বন্ধে কোনো অলীক ধাৰণা তেওঁৰ একেবাৰেই নাই। প্ৰদৰ্শনীত পুৰস্কাৰ হিচাপে যি নগদ পুৰস্কাৰ দিয়া হ’ব, সেইবোৰৰ যে তেওঁ কিবা এটা পাব, এই ধৰণৰ কথা তেওঁ কল্পনাও নকৰে; তেওঁৰ কামৰ বাবে উদ্যোক্তা সকলৰ পৰা অকণমান প্ৰশংসা পালেই তেওঁৰ ভাল লাগিব। সেইটোও যে পাব তাৰ কোনো ভৰসা নাই। তথাপি তেওঁ বিছাৰিছে যে তেওঁৰ চিত্ৰখন প্ৰদৰ্শনীৰ বেৰত স্থান পাওক, মানুহে তেওঁ অঁকা ছবিখন দেখক।\nইয়াৰ বাহিৰেও তেওঁৰ আৰু এটা আশা নথকা নহয়! ক’বতো নোৱাৰি শিল্প প্ৰদৰ্শনীলৈ কাগজে পত্ৰই যিবোৰ লেখা ওলাই তাত তেওঁৰ কামৰো এটা উল্লেখ থাকিব পাৰে। কোনো সমালোচকে হয়তো লিখিবও পাৰে – “শ্ৰী –ৰ ‘এ ফেমিলী গ্ৰুপ’ ছবিখনৰ আবেদনো কম নহয় । তেওঁৰ কম্পোজিছন অতি সুন্দৰ, ৰঙৰ নিৰ্বাচন ক্ষেত্ৰতো বেছ অভিজ্ঞতাৰ ছাপ দেখা গৈছে” ইত্যাদি ইত্যাদি।\nশৰীৰত দুনিয়া ভৰৰ আলস্য, হাতত উল্টাকৈ ধৰি থকা কিতাপখন লৈ মানুহজন এতিয়া চিন্তাত মগ্ন। তেওঁৰ ছবিৰ বিষয়বস্তু কি হ’ব তাকে লৈ তেওঁ চিন্তাত বিভোৰ।\nশিল্পৰ ক্ষেত্ৰত যদি কোনো ভাল লগা বা বেয়া লগাৰ কথা আহে তেনেহলে ক’ব পাৰি তেওঁ ৰিয়ালিজম বা বাস্তৱতাৰ অনুৰাগী। বাস্তৱধৰ্মী সেই কিতাপবোৰৰ মাজত যিবোৰ ছবি আছে তাৰ লগত তেওঁ আঠাৰ দৰে লাগি থাকে। প্ৰকৃতিক ভাঙি-চিঙি চূৰমাৰ কৰি বিকৃত কৰি দেখুৱাটোৱেই আজিকালি আধুনিক শিল্পৰ নিয়ম হৈ পৰিছে, কিন্তু তেওঁৰ সৌন্দৰ্য্যবোধক ই আঘাত কৰে। শিল্পত যি স্যাৰিয়ালিজম বা অদ্ভুত কল্পনাৰ শিল্প বোলা হৈছে, তেওঁ সেইবোৰ লৈ ভীতিগ্ৰস্ত হৈ পৰে। ইয়াৰ বাহিৰেও ৰেখা আৰু আকৃতি লৈ খেলা পাগলামিৰ খেলাবোৰ যাৰ নাম দিয়া হৈছে ‘আবষ্ট্ৰাকছন’ বা বিমূৰ্ত শিল্প, সেইবোৰে তেওঁৰ মনত অকনো ৰেখাপাত নকৰে। তেওঁৰ বন্ধুবোৰৰ মাজত বহুতেই শিল্প লৈ ডাঙৰ ডাঙৰ কথা কয়। তেওঁলোকৰ কিছুমান চখৰ সমালোচক বা কিছুমান নিজেই চিত্ৰশিল্পী। তেওঁলোকে তেওঁৰ সংকীৰ্ণ মনোভাৱ লৈ ইতিকিং কৰে। কয় “-তোমাৰ কথা শুনিলে হাঁহি উঠেহে! এইবোৰ ভেঁকুৰি যোৱা পুৰণি ধ্যান ধাৰণা আজিকালি আৰু নচলে। আধুনিক শিল্পীৰ কামবোৰ ভালদৰে চোৱা, সেইবোৰৰ তাৎপৰ্য বুজিবলৈ চেষ্টা কৰা। তুমি এইটো কৰিবই লাগিব, নকৰিলে উপায় নাই। এই যে জিনিয়াচবোৰ তেওঁলোকক তুমি কিদৰে উপেক্ষা কৰিবা?” বুলি কৈয়েই এগাল নাম এফালৰ পৰা কৈ যায়। জনা-শুনা নাম। শুনি তাৰ কাণখন ভোঁ ভোঁৱাই থাকে। কিন্তু মতৰ কোনো পৰিৱৰ্তন নহয়।\nআধুনিক শিল্পকলাৰ যিবোৰ কিতাপ আছে সেইবোৰযে পঢ়ি চাবলৈ চেষ্টা যে কৰা নাই এনে নহয়। বহুবাৰ চেষ্টা কৰিছে। কিন্তু সেই কিতাপবোৰৰ মাজত যিবোৰ ছবি আছে সেইবোৰ তেওঁৰ মনত ইমান কিম্ভুত কিমাকাৰ লাগিছে যে পঢ়া আৰু আগুৱাব পৰা নাই। সেইধৰণৰ এখন ছবিৰ কথা মনলৈ আহিল তেওঁৰ। ছবিখন দেখি মনলৈ আহিছিল যেন কোনো অপৈণত হাতেৰে নিআনডাৰথাল বা কোনো পুৰাতাত্ত্বিক যুগৰ এনেকুৱা এক নাৰীৰ ছবি আঁকিছে যাৰ সম্ভৱত পেটত সন্তান আছে, তাৰ লগতে তাইৰ জিৰাফৰ দৰে অদ্ভুত দীঘল ডিঙিটো। অথচ ছবিখনৰ নাম দিছে “আদৰ্শ নাৰী”। ভাবিব পাৰিনে? তেওঁৰ মনত ভাব হৈছিল ইয়াতকৈ ডাঙৰ ৰসিকতা আৰু একো হ’ব নোৱাৰে।\nতাৰ পিছদিনাৰ পৰাই তেওঁ ছবি আঁকিবলৈ লাগি গ’ল। ৱাটাৰ কালাৰত তেওঁ সিদ্ধহস্ত। এইখন ছবিও ৱাটাৰ কালাৰেই হ’ব। ছবিৰ বিষয়বস্তু কি হ’ব বহুত ভবা-চিন্তা কৰি আগদিনাই তেওঁ ঠিক কৰি পেলাইছিল। শ্বেইক্সপিয়েৰৰ নাটকৰ যিবোৰ দৃশ্য তেওঁৰ প্ৰিয় এইখন হ’ব তাৰেই এটা চিত্ৰৰূপ। নিদ্ৰামগ্ন অৱস্থাত লেডী মেকবেথ খোজকাঢ়ি গৈ আছে, এয়ে হ’ব তেওঁৰ ছবি। ছবিখনৰ নাম দিব ‘দা সমন্যামবুলিষ্ট’। অৰ্থাৎ ‘স্বপ্নচাৰিনী’।\nছবি অঁকাৰ ক্ষেত্ৰত এইবাৰৰ দৰে উৎসাহ তেওঁ ইয়াৰ আগতে কেতিয়াও অনুভৱ কৰা নাছিল। বেলেগ এখন কাগজৰ ওপৰত তুলিকাৰে বিভিন্ন ৰং মিলাই মিলাই তেওঁ চাই গৈছে ঠিক কোনটো কোনটো ৰং তেওঁৰ ছবিখনৰ বাবে উপযুক্ত হ’ব। ৰঙৰ বিষয়টো ঠিক হোৱাৰ পিছত তেওঁ আচল কামটোত হাত দিলে। এইখনযে এখন ব্যতিক্ৰমী ছবি হ’ব তাত তেওঁৰ কোনো সন্দেহ নাই।\nছবিখন শেষ কৰোঁতে মুঠ দহদিন সময় লাগিল। লেতেৰা, মলিয়ন সৰু যিটো কোঠা তেওঁ ষ্টুডিও হিচাপে ব্যৱহাৰ কৰে ইয়াৰ মাজৰ সময়ছোৱাত তেওঁক সেই কোঠাটোৰ পৰা খুব বেছি বাহিৰলৈ ওলোৱা দেখা নগ’ল।\nএই প্ৰথম তেওঁ মন প্ৰাণ ঢালি দিছে এখন ছবিৰ স’তে। যি ধৈৰ্য্য আৰু উদ্যমৰ স’তে তেওঁ ছবি অঁকাত লাগিছে, তেওঁৰ দৰে খামখেয়ালী আৰু ঢিলা মানুহৰ পক্ষে সেইটো কিছু অস্বাভাৱিক যেনেই লাগিছে।\nছবিখনৰ কাম মোটামুটি শেষ হোৱাৰ পিছতো ইফালে সিফালে কিছু তুলিকাৰ আকঁ লগাবলগীয়া হয়েই। সেইবোৰো শেষ হ’ল ৫ জানুৱাৰীৰ দিনা। তেতিয়া সন্ধ্যা লাগিছে। তুলিকাডাল থৈ তেওঁ হাত দুখন দীঘলকৈ মেলি দিলে। কামৰ উত্তেজনাত তেওঁৰ শিৰাবোৰ যেন টানি ধৰিছে। এতিয়া কিছু বিশ্ৰামৰ প্ৰয়োজন।\nঅলপ পিছতে কামটো কেনে হৈছে ভালদৰে চাবৰ বাবে তেওঁ কেইখোজমান পিছুৱাই নিজৰ ছবিখনৰ ফালে চালে। পুৰা পাঁচ মিনিট চায়েই থাকিল। চকুজুৰি আধা মুদখোৱা, মূৰটো এফালে সামান্য হালি যোৱা। ছবিখন যিমানেই চাইছে সিমানেই তেওঁৰ ভাল লাগিবলৈ আৰম্ভ কৰিছে। ৰং, অভিব্যক্তি, কম্প’জিছন সকলোৱে সাক্ষী দিছে সেই সুন্দৰ প্ৰেৰণাৰ, ভিতৰৰ পৰা সেই তাগিদা আছিল বাবেই এই ছবিখন এইদৰে আঁকিব পাৰিছে।\nহঠাতে তেওঁৰ খেয়াল হ’ল যে তেওঁ নিজকেই অতিক্ৰম কৰি আহিল। তেওঁ নিজৰ চকুৰ সমুখত দেখা এই ছবিখন যে কেতিয়াবা নিজে আঁকিব পাৰিব সেই সম্পৰ্কে তেওঁৰ কোনো ধাৰণাই নাছিল। তেওঁ এতিয়া সম্পূৰ্ণ তৃপ্ত। তেওঁ বুজিব পাৰিছে যে এই দহদিন ধৰি কৰা ইমান পৰিশ্ৰম অথলে যোৱা নাই।\nকিন্তু নিজৰ সৃষ্টিত আত্মহাৰা হৈ বহি থকাৰ সময় এতিয়া নাই। প্ৰদৰ্শনীলৈ ছবি পঠোৱাৰ আজিয়েই শেষ দিন। আজি ৰাতিয়েই তেওঁ ছবিখন ডাকত পঠাই দিব। নিজৰ ছবিখনত তেওঁ নিজে যি দেখা পাইছে সমালোচক সকলেও সেইটোকে দেখা পোৱাটো তেওঁ বিচাৰে। আচলতে তেওঁলোকে দেখাটোহে বেচি দৰকাৰী।\nইজেলৰ পৰা ছবিখন তেওঁ নমাই আনিলে। তাৰপিছত সূতা আৰু নুৰিয়াবৰ বাবে কাগজ বিচৰাত লাগি গ’ল।\nডাকঘৰৰ পৰা তেওঁ যেতিয়া বাহিৰলৈ ওলাই আহিল, তেওঁৰ চকুবোৰ তেতিয়া পুৰিবলৈ আৰম্ভ কৰিছে। কপালৰ শিৰাবোৰো টনটনাবলৈ আৰম্ভ কৰিছে। এইকেইদিন যি পৰিশ্ৰম গ’ল এনেকুৱা হ’বই।\nভৰিদুখন পাথৰৰ দৰে গধুৰ হৈ পৰিছে। লাহে লাহে খোজ পেলাই তেওঁ আগুৱাবলৈ ধৰিলে। চহৰৰ যিটো অংশ একেবাৰে নিৰ্জন আৰু শান্ত এতিয়া তেওঁ তালৈ যাব। তেওঁৰ এতিয়া অকণমান মুকলি বতাহৰ প্ৰয়োজন।\nগধূলিৰ স্নিগ্ধ বতাহজাকত তেওঁ বেছ সুস্থ বোধ কৰিলে। এঘণ্টা মান পিছত তেওঁ যেতিয়া ঘৰলৈ ঘূৰি আহিল, তেতিয়া তেওঁৰ ভাগৰ বহুখিনি কমি গৈছে।\nপিছদিনা ৰাতিপুৱা তেওঁৰ ভাব হ’ল তেওঁৰ যেন ক্লান্তিৰ কণমান অবশেষো আৰু নাই। তেওঁ এতিয়া একেবাৰে সতেজ প্ৰাণৱন্ত মানুহ। ব্ৰেকফাষ্ট কৰি কৰি কাগজ পঢ়িছিল তেওঁ। সেই সময়তে চোচাইটি অফ ফাইন আৰ্টচৰ সৰু বিজ্ঞপ্তি এটা চকুত পৰিল। চোচাইটিয়ে জনাইছে যে প্ৰদৰ্শনীলৈ এইবাৰ বহুত ছবি আহিছে। এইবাৰৰ প্ৰদৰ্শনী যে সাংঘাতিক সফল হ’ব তাত কোনো সন্দেহ নাই ।\nএইবাৰ তেওঁৰ ভাব হ’ল ষ্টুডিওটো অলপ চাফ চিকুণ কৰা দৰকাৰ। ইমানবোৰ অলাগতিয়াল বস্তু জমা হৈ পৰিছে যে চাফা নকৰিলেই নহয়। তাৰপিছত আকৌ এলাহ ভাবটোৱে গা কৰি উঠিল। বহি বহি ভাবিবলৈ ধৰিলে উঠো নে নুঠো। শেষত মনত ভাব হ’ল যে চাফা কৰা কামটো পিছত কৰিলেও চলিব।\nসেইদিনা তেওঁ গৈ যেতিয়া ষ্টুডিওটোৰ ভিতৰত সোমালেগৈ তেতিয়া সন্ধ্যা লাগি ভাগিছে। কোঠালীৰ ভিতৰত অন্ধকাৰ। তাৰ মাজে মাজে গৈ খেপিয়াই খেপিয়াই তেওঁ চুইচ টিপি লাইটটো জ্বলালে। ষ্টুডিওটো ভয়ানক ধৰণেৰে বিশৃংখল হৈ আছে। ৰঙৰ টিউববোৰ ইফালে সিফালে পৰি আছে। ৰঙৰ তুলিকাবোৰো কোনডাল কোনফালে পৰি আছে তাৰ হিচাপ নাই। খুব লৰালৰিকৈ কাম শেষ কৰিব লগা হোৱা বাবেই যিটো বস্তু য’ত থব লাগে তাত থোৱা হোৱা নাই। টেবুলৰ ওপৰত অদৰকাৰী বস্তু আৰু ফটাচিটা কাগজৰ দ’ম।\nষ্টুডিওৰ এই বিশৃংখল অৱস্থাত চকু ফুৰাই থাকোঁতেই হঠাৎ এখন কাগজৰ ওপৰত চকু পৰিল তেওঁৰ। ইজেলৰ ঠিক তলতেই কাগজখন পৰি আছে। বুকুখনত কোনোবাই যেন হাতুৰিৰেহে কোবালে। এইখন তেওঁৰ চিনাকি কাগজ। তললৈ মূৰ কৰি তেওঁ কাগজখন তুলি ল’লে।\nতাৰপিছতেই যেন গোটেই পৃথিবীখন অন্ধকাৰ হৈ পৰিল। ইজেলখন খামুচি ধৰি কোনোমতে নিজকে চম্ভালি ল’লে। হাতৰ মুঠিত তেওঁ যিখন কাগজ লৈ আছে, সেইখনটো কোনো সাধাৰণ এখন কাগজ নহয়, সেইখনেই তেওঁৰ সদ্য সমাপ্ত ছবি-‘দা সমন্যামবুলিষ্ট ‘। ‘স্বপ্নচাৰিনী’। ইমান পৰিশ্ৰম কৰি ইমান যত্ন কৰি তেওঁ যাৰ ছবি আঁকিলে, সেই লেডী মেকবেথে এতিয়া তেওঁৰ নীদ্ৰালস, ভাষাহীন আইনাৰ দৰে চকুৰে তেওঁৰ ফালে চাই আছে। এই চকুদুটাওতো তেৱেঁই দিয়া।\nবিস্ময়ৰ প্ৰাথমিক প্ৰবল ধাক্কাটো যোৱাৰ পিছতে এক ভয়ঙ্কৰ হতাশাত তেওঁ ডুবি গ’ল। গণ্ডগোলটো ক’ত হ’ল বুজি পাওঁতে তেওঁৰ বিশেষ সময় নালাগিল। এইবাৰো তেওঁৰ অন্যমনস্কতাই তেওঁক ডুবালে। তেওঁৰ জীৱনত এইটো নতুন কথা নহয়। আগতেও এইধৰণৰ ঘটনা দুই এবাৰ ঘটিছে। সেই অন্যমনস্কতাৰ পৰিণামে হয়তো কেতিয়াবা সকলোকে কিছু হাঁহিৰ খোৰাক যোগাইছে কিন্তু কেতিয়াও এইধৰণৰ সৰ্বনাশ তেওঁৰ হোৱা নাছিল।\nএইবাৰ সেই সৰ্বনাশটোৱেই হ’ল। নিদাৰুণ, নিষ্ঠুৰ সৰ্বনাশ।\nতেওঁৰ মনটো এক প্ৰচণ্ড গ্লানি আৰু হতাশাত ভৰি পৰিল। হঠাতে খুব অসুস্থ বোধ কৰিবলৈ আৰম্ভ কৰিলে। কমিটিৰ হাতত তেওঁ কি তুলি দিলে? পাৰ্ছেল খুলি এখন কাগজ আৰু তাৰ স’তে শিল্পীৰ আৰু ছবিৰ নাম, তাৰ বাহিৰে আৰু একো নাপায় তেওঁলোকে। ছবিৰ সলনি এখন কাগজ পাই তেওঁলোক চাগে হাঁহিত ৰ’ব নোৱাৰা হৈছে।\nভাগ্যৰ নিষ্ঠুৰ পৰিহাসৰ বাদে ইয়াকনো আৰু কি বুলিব পাৰি! নিস্ফল আক্ৰোশত দাঁতে দাঁত কামুৰি তেওঁ নিজক আৰু তেওঁৰ ভাগ্যক বাৰে বাৰে ধিক্কাৰ দিবলৈ ধৰিলে।\nছবিখন টুকুৰা-টুকুৰ কৰি তেওঁ ফালি পেলালে। ফলা টুকুৰাবোৰ ফটা কাগজ পেলোৱা বাস্কেটটোলৈ নিক্ষেপ কৰিলে।\nপিছৰ সপ্তাহটোত তেওঁ এই বিপৰ্যয়ৰ কথা পাহৰি যাবলৈ প্ৰাণপনে চেষ্টা কৰিলে। পাহৰি যাবৰ বাবে ৰং-তুলিকা লৈ তেওঁ এনেকুৱা কিছুমান নতুন কাম কৰিবলৈ ল’লে যিবোৰ তেওঁ আগতে কেতিয়াও কৰা নাই। আচলতে এইবোৰ নিজকে পাহৰাই ৰখাৰ বাদে অন্য একো নহয়। যেতিয়া তেওঁ এই ধৰণৰ চেষ্টা চলাই গৈছে আৰু বিপৰ্যয়ৰ কথাটো পাহৰিবলৈ আৰম্ভ কৰিছে, ঠিক তেতিয়াই, পোন্ধৰ জানুৱাৰী –অৰ্থাৎ প্ৰদৰ্শনী উদ্বোধন হোৱাৰ দিনা – ৰাতিপুৱাই তেওঁলৈ এখন চিঠি আহিল। তেওঁ ঠিক ব্ৰেকফাষ্ট কৰি উঠিছে, সেইসময়তে চিঠিখন হাতত পৰিলহি। নীলা ৰঙৰ দীঘলীয়া খাম। তাৰ ওপৰত পৰিষ্কাৰ প্ৰতীক। চিঠিখন কোনে পঠিয়াইছে প্ৰতীকটো দেখিলেই বুজিব পাৰি। চিঠিখন পঠিয়াইছে চোচাইটি অফ ফাইন আৰ্টছে।\nখামটো খুলি চিঠিখন বাহিৰ কৰাৰ সময়ত এক মুহূৰ্তৰ বাবে তেওঁ ভাবিলে চিঠিখনত কি থাকিব পাৰে। তেওঁৰ মনত ভাব হ’ল ‘ৰহস্যজনক’ পাৰ্সেলটোৰ সম্বন্ধে চোচাইটিয়ে নিশ্চয় কিবা জানিব বিচাৰিছে। সম্ভবতঃ এইটো নিয়ম ৰক্ষাৰ বাবেই কৰিছে।\nলাহে লাহে খামটোৰ ভিতৰত আঙুলি ভৰাই তেওঁ চিঠিখন বাহিৰলৈ উলিয়াই আনিলে। চিঠিখনৰ আৰম্ভণি এইধৰণৰ: “প্ৰিয় মহাশয়, আমি আপোনাক অতি আনন্দেৰে স’তে অভিনন্দন জনাইছোঁ …..” কিন্তু এইয়াটো সম্পূৰ্ণ অবিশ্বাস্য কথা! নিজৰ চকুকেই তেওঁ বিশ্বাস কৰিব পৰা নাছিল। সংক্ষেপে, আধা আনুষ্ঠানিক ভাষাত, চোচাইটিয়ে তেওঁক জনাইছে যে, তেওঁৰ ছবি ‘দা সমন্যামবুলিষ্ট’ এ এইবাৰ এটা শাখাত প্ৰথম পুৰস্কাৰ পাইছে। চিঠিৰ উপসংহাৰত সবিনয় অনুৰোধ- প্ৰদৰ্শনীৰ উদ্বোধনী দিৱসৰ অনুষ্ঠানত তেওঁ যেনেতেনে উপস্থিত থাকিব লাগে।\nতেওঁৰ মূৰটো ঘূৰাবলৈ আৰম্ভ কৰিছিল। ঘটনাটোৰ মাথামুণ্ড তেওঁ একো বুজিব পৰা নাছিল। আনন্দ কি লাগিব তেওঁ নিজে বিভ্ৰান্ত অনুভব কৰিছিল! প্ৰাথমিক উত্তেজনা শাম কটাৰ পিছত তেওঁ বুজিব পাৰিলে যে ক’ৰবাত কিবা এটা গণ্ডগোল ঘটিছে। নহ’লে এনেকুৱা হ’ব নোৱাৰে।\nআধাঘণ্টা পিছত তেওঁ গৈ টাউন হলত উপস্থিত হ’লগৈ। উত্তেজনাত তেতিয়া তেওঁৰ উশাহ বন্ধ হোৱাৰ উপক্ৰম হৈছে।\nটাউন হলৰ মস্ত গেটখন জনসাধাৰণৰ বাবে খুলি দিয়া হৈছে। প্ৰদৰ্শনী চাবৰ বাবে মানুহৰ দীঘল শাৰী। অকাৰণতে দৰ্জাখন আগছি ঠিয় হৈ আছে দুজন শিল্পপ্ৰেমী বিপুলাকায় লোক। তেওঁলোকক ঠেলি-ঠুলি কোনোৰকমে গৈ ভিতৰত সোমালেগৈ।\nপ্ৰদৰ্শনীখন দ্বিতীয়টো তলাত। চিৰিত ধুনীয়াকৈ দলিচা পৰা। তাৰ ওপৰেদি এবাৰতে তিনিটাকৈ চিৰি পাৰহৈ তেওঁ দুই মহলাত উপস্থিত হ’লগৈ।\nযিটো হলত প্ৰদৰ্শনী হৈছে, সেইটো বিভিন্ন ৰঙৰ উজ্জ্বলতাৰে জিলিকি আছে। চাৰিওফালৰ দেৱালত অসংখ্য ছবি। তাৰ মাজত সৰু সৰু মিনিয়েচাৰবোৰ যেনেদৰে আছে ঠিক তেনেদৰেই আছে ডাঙৰ ডাঙৰ কেনভাছবোৰ।\nউত্তেজনাত তেওঁৰ বুকুখন ধপধপাবলৈ লৈছে, ঘূৰি ঘূৰি তেওঁ ছবিবোৰ চাবলৈ ধৰিলে। যিবোৰ ছবিয়ে পুৰস্কাৰ পাইছে সেই সকলোবোৰৰ তলত পৰিষ্কাৰ এখন লেবেল লগোৱা। তাত ছবি আৰু শিল্পীৰ নাম। তেওঁ অত্যন্ত মনোযোগেৰে লেবেলবোৰ চাই গৈছে ।\nউত্তৰ, পূব আৰু দক্ষিণ দিশৰ দেৱালবোৰ চাওঁতে তেওঁৰ পুৰা এঘণ্টা সময় লাগিল। লেণ্ডস্কেপ, ফিগাৰ, ষ্টিল লাইফ, নানান ধৰণে কৰা স্কেচ একো বাদ যোৱা নাই। এয়া যেন তেওঁৰ দৃষ্টিশক্তিৰ অগ্নিপৰীক্ষা। চকু দুটা ৰঙা। বিষাবলৈও আৰম্ভ কৰিছে। যি হয় হওক, ৰহস্যৰ সমাধান নকৰাকৈ তেওঁ নেৰে।\nতেওঁ যেতিয়া পশ্চিম ফালৰ দেৱাল খনৰ ওচৰ পালেগৈ, তেতিয়ালৈকে তেওঁৰ উৎসাহ অনেক কমি গৈছিল। কিন্তু সেইখিনি পাই তেওঁ যি দেখিলে তাত তেওঁৰ শেষ উৎসাহ খিনিও একেবাৰে নাইকিয়া হ’ল। পুৰা দেৱালত ওলমি আছে ভয়াবহ দুঃস্বপ্নৰ দৰে কিছুমান ছবি, যাৰ নাম আবষ্ট্ৰাকছন বা বিমূৰ্ত শিল্প।\nপ্ৰথম ছবিখনেই প্ৰথম পুৰস্কাৰ পাইছে। একেবাৰে অনিচ্ছাৰে প্ৰায় যন্ত্ৰৰ দৰে তেওঁ ছবিখনৰ লেবেলৰ ওপৰত চকু ফুৰালে।\nনামটো চিনাকি চিনাকি যেন ভাব হ’ল। আৰে এয়া দেখোন তেওঁৰেই নাম। আৰু ছবিৰ নাম? সেইটোও তেওঁৰ চিনাকি- ‘দা সমন্যামবুলিষ্ট ‘।\nকিন্তু এইখন কিহৰ ছবি? তুলিকাৰ সহায়ত দিয়া এই যে ৰং-বিৰঙৰ আকঁ-বাকঁবোৰ এইবোৰৰেই বা অৰ্থ কি? এইধৰণৰ কিবাটো তেওঁ কোনো জনমতে অঁকা বুলি মনত নপৰে।\nহঠাতে বিদ্যুত চমকৰ দৰে তেওঁ কথাটো বুজি উঠিল। ছবি নহয়, এইখন সেই কাগজখন য’ত ‘সমন্যামবুলিষ্ট ‘ চিত্ৰখন বনোৱাৰ আগতে ছবিত ব্যৱহাৰ কৰিবৰ বাবে ৰঙৰ সংমিশ্ৰণবোৰ তৈয়াৰ কৰি কি কি ৰং ব্যৱহাৰ কৰিব তাক তেওঁ তুলিকাৰে কাগজখনত ছোপ লগাই লগাই চাইছিল।\n← অসমীয়া ৰহস্য সাহিত্য — যাদৱ বৰা\nসত্যজিত ৰায় জন্ম শতবাৰ্ষিকী শ্ৰদ্ধাৰ্ঘ →


মতা মানুহ গোপী ওলোৱা ৰাস – দেৱজিত শইকীয়া – ফটাঢোল\nNovember 1, 2017 ভিন্নস্বাদ\t14 Comments\nমতা মানুহ গোপী ওলোৱা ৰাস – দেৱজিত শইকীয়া\nহৰেনৰ দোকানৰ আগত চুচুক চামাক কৰি থকা ইকুক দেখি ৰাজুৱে বোলে, “তহঁতৰ ঘৰত মতা বুলিবলৈ তয়েই আছ,ৰাসত গোপী ওলাবিনে নাই?”\nইকুৱে বোলে, “তহঁতক এইবাৰ ৰাসৰ দায়িত্ব দিয়েই ভুল কৰিলো বুজিছ৷ হেৰৌ মই বাৰু গোপী ওলাম কিন্ত গেৰেলা কুমুদ, জীৱন খুড়া আৰু চন্দ্ৰেশ্বৰ দাইটিহঁতৰ কথা ভাৱচোন, গোপী ওলালে কেনেকুৱা লাগিব?”\nবেচেৰা কুমুদে যোৱা তিনিদিন ধৰি তাৰ চাইজৰ ব্লাউজ বিছাৰি ফুৰি নাপাই শেষত আজি দুই মিটাৰ কাপোৰ আনি দৰ্জিক চিলাব দিছে৷ ৰাজুৱে বোলে, “কুমুদদাক আমি পুতনাৰ ভাও দিছিলো নহয়, নিজেহে নল’লে। বোলে এইবাৰো যদি ৰাসত পুতনা ভাও দিওঁ, মোৰ ঘৰৰ পুতনাজনীয়ে জেন্দাৰ চেঞ্জ কৰি ভীম হৈ দুঃশাসনৰ ৰক্তপান কৰিব৷ শাহুক ভাওনা চাবলৈ নামাতে মই অসুৰৰ ভাও দিওঁ কাৰণে৷ এইবাৰ শাহু, খুলশালী তিনিজনীক মাতিছে ৰাস চাবলৈ গতিকে পুতনা মই নহওঁ, গোপীকে ওলাম৷”\nইকুৱে বোলে, “প্ৰতিঘৰৰ পৰা এটা অৰ্থাৎ এজনী গোপীনি ওলাবই লাগিব, নহ’লে হাজাৰ টকীয়া ফাইন। ”কথাটো হজম নহ’ল৷ ৰাজুৱে বোলে, “গাঁৱৰ ডেকামখা চাকৰীসূত্ৰে বাহিৰত আছেগৈ, পূজাৰ ছুটি লৈ দুই এটা আহিছিল যদিও ৰাসত আহিব নোৱাৰে আৰু যি কেইটা পিলিঙা আছে অকল সিহঁতৰ দ্বাৰা কাম নচলে, গতিকে সকলোকে লগাই দিছো৷ মুঠতে এই বাৰ ৰাস আমাৰ হিট হ’বই, বুঢ়া গোপী চোৱাৰ হেঁপাহ ৰাইজৰ তুঙ্গত৷ তাতে আমাৰ গাঁৱৰ গোপীক মৰনাকুৰী, বঢ়মপুৰ আৰু নন্দিকেশ্বৰ গাঁৱৰ ৰাইজেও নিমন্ত্ৰণ কৰিছে৷ পিছে তই হৰেনৰ দোকানত কি কৰিছ? আৰু মোছকোচা চিকুণোৱা নাই যে?”\nইকুৱে বোলে, “সেই বাবেই ৰৈ আছো, সীতাৰামৰ দোকানত ভিৰ৷ বৌক সুধি লিষ্ট এখন বনাই আনিছিলো, লিপষ্টিক, আইলাইনাৰ, বিণ্ডি, আলটা এইবোৰৰ। পিচে হৰেনৰ দোকানতো মানুহ নকমাই হ’ল নহয়৷ বস্তু কেইপদ খুজিবলৈকে লাজ লাগিছে৷”\nৰাজুৱে বোলে, “বাকী কাপোৰ যোগাৰ হ’লনে নাই?”\nইকুৱে বোলে, “পাচিগাঁৱৰ পৰা কালি আনি থৈছো৷”\nৰাজুৱে বোলে, “হওক দে, হ’বলগীয়া জনীৰ ঘৰলৈ এই চেগতে কাপোৰৰ জোখ আৰু ৰং নিমিলাৰ চেগতে দুই এপাক মাৰিব পাৰিবি, পিছে তই ৰাসৰ গোপীহে কৃষ্ণ নহয় গতিকে ৰাসলীলা নকৰিবি আকৌ৷”\nসীতাৰাম নাপিতৰ দোকানৰ আগত দাড়ি মোচ খুৰাবলৈ কিউ কৰি থকা প্ৰাণেশ্বৰে সীতাৰামক বোলে, “তয়ো মেখেলা চাদৰ এখন গোটাই ল৷ এইবাৰ ৰাসত তোকো গোপী উলিয়াই দিম৷”\nসীতাৰামে বোলে, “ৰাচ হামাৰ ৰামলীলা টাইপকেই আছে পৰন্তু ৱঁহা ৰামজী চিতা মাইয়া অউৰ য়ঁহা কিচন কানহাইয়া৷ কিচনজী ৰাধা অউৰ গোপী চংগ জব ডেন্স দি থাকে তব চংখচুৰ নামকে এক ৰাকচচ্ আহি কিনে ৰাধাজী কো জোৰ ঝুলুম কৰে৷ কিচনজী কে চাথ ফইটা ফইটি হৈ কিনে অচুৰ মৰি যায়, বচ ৰাচ খটম৷ বিচ বিচ মে গানা বাজি থাকিব অউৰ হমনিকে কিচনজী কে চাথ ডেন্স উন্স দিব লাগিব৷ ই কৌনচা বৰি বাট আছে৷ পৰন্তু হমনিকে গোপী নাই নাচিব৷”\nপ্ৰাণেশ্বৰে বোলে, “কিয়?”\nসীতাৰামে বোলে, “একবাৰ ফালনা গাওঁ মে হামাৰ বিহাৰী আদমি ৰামলীলা কৰিছিল৷ হমনিকে ভি সীতা মৈয়া কি ড্ৰেচ উচ লগাকে ৰামলীলা কৰি ৰাত ঘৰ আহি আছো তু ৰাস্তা মে তিনঠৌ মৰদ হমনিকে ঔৰত ড্ৰেচ মে অকেলে দেখি ৰাৱন বনিব খুজিছিল৷ জেইচে তেইচে সীতা মৈয়া কি কৃপা চে ইজ্জত বচাইকে ঘৰ আহিছো অউৰ কাণ ধৰিছো কী জিন্দেগী মে অউৰত কে কপৰা লগাকৰ ৰাত মে কহি নাই ওলাব ভাই৷ জমানা বহুত খাৰাব হৈ গ’ল৷”\n“পুৱাতে উঠি নাৰিকলটো গুচালো কোনে\nবে-চাইজত কাটি পেলালে?”\nকুমুদৰ খঙৰ ভমকত বৌয়েকে বোলে, “প্ৰসাদৰ বাবে মইয়ে ফালিলো৷”\nমূৰ খজুৱাই খজুৱাই কুমুদে বোলে, “নহয় বৌ, মানে আকৌ\nচাইজৰ নাৰিকল বিচাৰি যাব লাগিব যে৷”\nএনেতে ভিতৰৰ পৰা ককায়েকে বোলে, “নালাগে মই আনি থৈছো জীৱনৰ বাবে আনি থোৱা কোৰোকা দুটা তয়েই লবি৷”\nবৌয়েকে ওৰণিৰে মুখখন ঢাকি ভিতৰ সোমাল৷\n“চেহ্, মেখেলাখনহে জোখৰ নহ’ল, ঘেৰটো বৰ সৰু৷”\nঅকন্তিয়ে বোলে, “হাফ পেণ্টটো খুলি নলৱ কিয়?”\nধনে বোলে, “নাই ভাই ৰিস্ক ল’ব নোৱাৰি, জীৱনত এই প্ৰথম মহিলাৰ সাজ পিন্ধিছো, এফালে টানিলে দেখোন আনফালে উলাই থাকে। তাতে যোৱাবাৰ ইন্দ্ৰেশ্বৰ দাইটিৰ কি হৈছিল দেখা নাই? শংখচূড় ওলায়ে কাইটিৰ ফালে যি চোঁচা ল’লে পলাবলৈ গৈ উজুটি খাই মেখেলা এফালে চাদৰ এফালে গ’ল, নীলা হালধীয়া ৰুল ৰুল থকা আন্দাৰ সকলো ৰাইজে দেখিলে। মই সেই ৰিস্ক লোৱাত নাই দেই, সেই বাবে পেণ্টৰ ওপৰত চুকলী এডালো বান্ধি লৈছো বাপ্পেকে৷ তই মাত্ৰ মোক ভালদৰে কোৰোকা দুটা লৰচৰ নকৰাকৈ ফিটিং কৰি দে৷”\n“শাৰী পিন্ধি চাইকেল চলাব পাৰিবি জানো?৷”\nচন্দ্ৰই বোলে, “পাৰিম, অলপ মেখেলাখন কোচাই ললেই হ’ল, তই চাধা অলপ টেমাত বনাই ল, নহ’লে ৰাতিখন ক’ত বিচাৰি ফুৰিবি?”\nধনে বোলে, “টেমা লবি ক’ত চাদৰ মেখেলাত পকেট থাকে নেকি ক’ৰবাত?\nআজিহে বুজিলো মাইকী মানুহে চাধা নাখায় কিয়? আচলতে লৈ ফুৰিবলৈ পকেট নাথাকে যে৷”\nচন্দ্ৰই বোলে, “কোৰোকাৰ মাজত ভৰাই থ।”\nবায়নৰ খোলত প্ৰথম চেও, গাওবুঢ়া দাইটিৰ প্ৰবেশ…\nসোঁ ভৰি আগুৱাই যাঁঠি পাত মাটিত খুচিছেহে, মাইকী মানুহবোৰ পিছুৱাই গ’ল।\n“খিত তাও তেই…”\nদ্বিতীয় খোজ, কেঁচুৱাবোৰে পেঁ পেঁ কৈ কান্দিছে।\n“খিত তাও খিতি তাও ধিন তাও ধেই…”\nমানুহৰ ভিৰত বাহিৰলৈ যাম যাম বুলি ভাবি থকা দুজনী মানে জেগাতে এৰিলে।\n“খিতি তাও, খিতি তাও, খিতি তাও, ধিন তাও ধেই…”\nকঁকালটো ঘূৰাই দাইটিয়ে হাঃ হাঃ হাঃ কৈ হাঁহিটো মাৰিছেহে, শুকান খুড়াদেউৱে বুকুত হাত দিছে।\nদাইটিয়ে লাহেকৈ খুড়াদেউৰ কাষলৈ গৈ ক’বলৈ পালেহে বোলে, “ভয় নাখাব কংস নহয় মই গাওঁবুঢ়াহে।”\n“দৈৱকী তোৰ অষ্টম পুত্ৰ মোক দে।”\n“দৈৱকী তোৰ অষ্টম পুত্ৰ মোক দে…”\nদৈৱকী তোৰ অষ্টম পুত্ৰ মোক দে, দে বুলিছো দে।”\nবাসুদেৱ- “দি নিদিয় কিয় অ দৈৱকী, এইটো খেৰৰে বনোৱাহে, আমি আকৌ এটা বনাই লম৷”\nমেক্-আপ ৰূমত কৃষ্ণই গুজৰি গুমৰি আছে বোলে, “কোন ভঙুৱাক শংখচূড় বনালে৷”\nবায়নে বোলে, “তেজপুৰৰ পৰা হায়াৰ কৰি অনা৷”\nকৃষ্ণই বোলে, “যুদ্ধ কৰি কৰি ভাগৰি গৈছো, ই বেটাই দেখোন মৰিবকে নোখোজে৷”\nবায়নে বোলে, “উপায় নাই তই যুদ্ধ কৰি থাকোতে কাণে কাণে কবি বোলে সোনকালে মৰ বাহিৰত কংসই মনিপুৰিবিধ বনাই আছে…।”\n« অসমীয়া হাস্যৰসাত্মক সাহিত্যলৈ “জোনাকী যুগ“ৰ অৱদান – প্ৰণৱ নাথ\nবানান পুৰাণ – অনুভৱ আকাশ »\nদেৱজিত,সীতাৰামৰখিনি কামাল কী৷মণিপুৰিৰ মহিমা আছে দেই৷\nমণিপুৰী বিধৰ নাম শুনি শংখচুড় মৰিল নে বাৰু? এইবাৰ মেগাজিন একেবাৰে ৰাস-ৰাস হৈ গৈছে।\nহাঁ‌হি আছো অকলে অকলে\nআগতেও হাঁহিছিলো, এতিয়াও পঢ়োঁতে হাঁহিয়েই আছো। কি মাৰাত্মক জমনি! ক’ৰ পৰানো লিখোঁ…… কোৰোকা, সীতাৰামৰ কাহিনী, চাধা, ভঙুৱা…… উস! সাংঘাতিক!\nবহুত হাঁহিলো দেই। সীতাৰামৰ কেৰেক্টাৰটো বঢ়িয়া লাগিল\nবৰ ভাল লাগিল পঢ়ি । । অকলে অকলে হাঁহি আছো দেই ।\nবাসুদেৱৰ বচন শুনি পেটৰ নাড়ী ডাল ডাল ।\nআগতেও পঢ়িছিলো,এতিয়াও পঢ়ি আকৌ হাঁহিলো৷ভাল লাগে আপোনাক লিখনী৷\nআপোনাৰ শব্দটো ভুলকৈ টাইপ হৈ গ’ল৷\nক্ৰমশ: বুলি লিখিব লাগিছিল নেকি — চেকীয়া বাবু । চিৰিজ টো সম্পূৰ্ণ কৰক ।। আচল মাল-মটং ওলাবলে বাকী আছেই যিহেতু —!!! সুন্দৰ !!\nপঢ়ি অকলে অকলে হাঁহি আছো দেই ।\nYour IP: 148.251.8.250


Grewit in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Grewit ar byavahar, ppali, parshwakriya, upkaar, kriya-pratikriya aaru satarkatabani\nGrewit की जानकारी\nGrewit ৰ লাভ আৰু ব্যৱহাৰসমূহ- Grewit Benefits & Uses in Assamese\nGrewit ৰ পালি আৰু সেয়া কেনেদৰে ল'ব- Grewit Dosage & How to Take in Assamese\nGrewit-ৰ উপাদানসমূহ- Grewit Active Ingredients in Assamese\nGrewit ৰ পাৰ্শ্চক্ৰিয়াসমূহ- Grewit Side Effects in Assamese\nGrewit সংক্ৰান্ত সতৰ্কতাবাণীসমূহ- Grewit Related Warnings in Assamese\nঅইন দৰৱৰ সৈতে Grewitৰ গুৰুতৰ ক্ৰিয়া-প্ৰতিক্ৰিয়া- Severe Interaction of Grewit with Other Drugs in Assamese\nGrewit মতভেদসমূহ- Grewit Contraindications in Assamese\nGrewit ৰ বিষয়ে সততে সোধা প্ৰশ্নসমূহ- Frequently asked Questions about Grewit in Assamese\nখাদ্য আৰু মদৰ সৈতে Grewit ক্ৰিয়া-প্ৰতিক্ৰিয়া- Grewit Interactions with Food and Alcohol in Assamese\nGrewit ৰ লাভ আৰু ব্যৱহাৰসমূহ - Grewit Benefits & Uses in Assamese\nGrewit তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGrewit ৰ পালি আৰু সেয়া কেনেদৰে ল'ব - Grewit Dosage & How to Take in Assamese\nGrewit-ৰ উপাদানসমূহ - Grewit Active Ingredients in Assamese\nGrewit ৰ পাৰ্শ্চক্ৰিয়াসমূহ - Grewit Side Effects in Assamese\nগৱেষণাৰ ভিত্তিত, Grewit ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGrewit সংক্ৰান্ত সতৰ্কতাবাণীসমূহ - Grewit Related Warnings in Assamese\nGrewit-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nGrewitএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nGrewit-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Grewit এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Grewit কি প্ৰভাৱ দেখা গৈছে?\nGrewitৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Grewit কি প্ৰভাৱ দেখা গৈছে?\nকলিজা ৰ ওপৰত Grewitৰ পাৰ্শ্ব-প্ৰতিক্ৰিয়াৰ বিষয়ে জনা নাযায় কাৰণ এইটো বিষয়ৰ ওপৰত গৱেষনা কৰা হোৱা নাই।\nহৃদযন্ত্ৰৰ ক্ষেত্ৰত Grewit ৰ কি প্ৰভাৱ দেখা গৈছে?\nGrewitএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Grewitৰ গুৰুতৰ ক্ৰিয়া-প্ৰতিক্ৰিয়া - Severe Interaction of Grewit with Other Drugs in Assamese\nGrewit তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGrewit মতভেদসমূহ - Grewit Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Grewit লোৱা অনুচিত যাতে -\nGrewit ৰ বিষয়ে সততে সোধা প্ৰশ্নসমূহ - Frequently asked Questions about Grewit in Assamese\nএই Grewit-এ অভ্য়াস বা নিচাৰ সৃষ্টি কৰে নেকি?\nGrewitৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, Grewit লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Grewit লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Grewitৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Grewit ক্ৰিয়া-প্ৰতিক্ৰিয়া - Grewit Interactions with Food and Alcohol in Assamese\nখাদ্য আৰু Grewitৰ ক্ৰিয়া-প্ৰতিক্ৰিয়া\nখাদ্যৰ সৈতে Grewit লোৱাটোৱে একো সমস্যাৰ সৃষ্টি নকৰে।\nমদ আৰু Grewitৰ মাজৰ প্ৰতিক্ৰিয়া\nGrewit আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nGrewit ৰ অনুকল্প - Substitutes for Grewit in Assamese\nআপুনি বা আপোনাৰ পৰিয়ালৰ কোনোবাই Grewit লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Grewit ব্যৱহাৰ কৰিছিল নেকি?\nআপুনি কিমান পৰিমাণে Grewit সেৱন কৰিছিল?\nআপুনি Grewit ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Grewit সেৱন কৰে?


পুনৰ এনকাউণ্টাৰ! জম্মু-কাশ্মীৰৰ বাণ্ডিপ’ৰাত সুৰক্ষা বাহিনীৰ গুলীত নিহত দুটা সন্ত্ৰাসবাদী… – News Time Assam by Pratham Khabar\nঘৰ/ৰাষ্ট্ৰীয় সুৰক্ষা/পুনৰ এনকাউণ্টাৰ! জম্মু-কাশ্মীৰৰ বাণ্ডিপ’ৰাত সুৰক্ষা বাহিনীৰ গুলীত নিহত দুটা সন্ত্ৰাসবাদী…\nসন্ত্ৰাসবাদীৰ ওচৰৰ পৰা জব্দ কৰা হৈছে অস্ত্ৰ-শস্ত্ৰ\nJammu and Kashmir, July 13 (ANI): Army soldier takes position near encounter site in Sirhama Anantnag district south Kashmir on Monday. Two JaisheMohammad terrorists were killed in an encounter in South Kashmir. (ANI Photo)\nজম্মু-কাশ্মীৰত অব্যাহত আছে সন্ত্ৰাসবাদীৰ কুচকাৱাজ। সন্ত্ৰাসবাদীৰ বিৰুদ্ধে চলিছে ইটোৰ পিছত সিটো এনকাউণ্টাৰ।\nদেওবাৰে বাণ্ডিপ’ৰাত সুৰক্ষা বাহিনীয়ে গুলীয়াই হত্যা কৰে দুটা সন্ত্ৰাসবাদী। দেওবাৰে গোপন সূত্ৰৰ পম খেদি উত্তৰ কাশ্মীৰত সুৰক্ষা বাহিনীয়ে চলায় অভিযান।\nযদিও সুৰক্ষা বাহিনীয়ে প্ৰথমতে সন্ধান অভিযান চলায়, তথাপি সন্ত্ৰাসবাদীয়ে সুৰক্ষা বাহিনীৰ লোকলৈ প্ৰথমে গুলী চালনা কৰাত এনকাউণ্টাৰ কৰিবলৈ উদ্যত হয় জোৱানসকল। উল্লেখযোগ্য যে, সন্ত্ৰাসবাদীৰ ওচৰৰ পৰা জব্দ কৰা হৈছে অস্ত্ৰ-শস্ত্ৰ।\nAssam Bandipora Encounter Jammu and Kashmir News Time Assam Pratham Khabar TV prathamkhabar24X7 Terrorist Killed in Bandipora\nপাণ্ডু ঘাটত অঘটন! ব্ৰহ্মপুত্ৰত সন্ধানহীন ৪ যুৱক\nপ্ৰতিখন জিলাৰ আৰক্ষী অধীক্ষকৰে মিলিত হ’ব মুখ্যমন্ত্ৰী, ল’ব কেইবাটাও গুৰুত্বপুৰ্ণ সিদ্ধান্ত..


Petition Protection from growing incidence of Rape and Murder in Assam-Addressal of the issue\nPradyut Borah 0\nProtection from growing incidence of Rape and Murder in Assam-Addressal of the issue\n568 people have signed this petition.\tAdd your name now!\nPradyut Borah0Comments\n568 people have signed. Add your voice!\nপ্ৰতি মাননীয় মুখ্যমন্ত্ৰী ,অসম\nবিষয়:বৰ্তমান অসমত ভয়াবহ ভাবে বৃদ্ধি পোৱা ধর্ষণ আৰু হত্যা আদি ঘটনাৰ পৰা ৰাইজক সুৰক্ষিত কৰক আৰু অসমত খিলঞ্জীয়াৰ ভূমি আৰু ৰাজনৈতিক অধিকাৰ সুনিশ্চিত কৰি অস্তিত্ব বচাবলৈ আবেদন।\nমহোদয়,,আমি খুব উদ্বিগ্নতাৰে লক্ষ্য কৰিছো যে আজি কিছুদিনৰ পৰা অসমত নাৰী ধর্ষণ আৰু হত্যাৰ ঘটনা ভয়াবহ ভাবে বৃদ্ধি পাইছে। চিন্তনীয় কথা এযাও যে এই ঘটনাৰ বলি অধিকাংশ নাৰী অসমৰ খিলঞ্জীয়া। এই কথাই অসমৰ খিলঞ্জীয়া লোকসকলক ক্ষোভিত আৰু ভীতি গ্ৰস্ত কৰিছে। এনেকুৱা পৰিস্থিতি হৈছে যে পৰিয়াল সহ অসমতে কৰবাত যাবলৈ আজিকালি চিন্তা কৰিব লগীয়া ,ছোৱালীজনী বা মহিলা গৰাকী বাহিৰলৈ ওলাই গলে ঘৰ উভতি নহালৈকে পৰিয়ালটো চিন্তিত হৈ থাকে। ঘৰত পত্নী আৰু সন্তানক এৰি থৈ পুৰুষ জনে বাহিৰত উদ্বিগ্নতাৰে সময় পাৰ কৰিব লগা হয়,,জানোচা তেওঁৰ অনুপস্থিতিত কেনেবাকৈ ঘৰত অঘটন ঘটে। কিছু দিন আগতে NRC ঘোষণা হোৱাৰ আগতে টেট শিক্ষায়ত্ৰী সকলক নিৰাপদ স্থানলৈ বদলি কৰিবলৈ চৰকাৰৰ ফালৰ পৰা উদ্যোগ লব লগা হৈছিল । নিৰাপদ স্থান মানে,,অসম খন অসমীয়াৰ বাবে নিৰাপদ নহলে কোন খন ঠাই অসমীয়াৰ বাবে নিৰাপদ হব??কত আছো আমি,,আমি কি স্বাধীন দেশৰ নাগৰিক নহয়??? কিয় আজি আমি আমাৰ পৈত্ৰিক ভেটিতে মুক্ত মনেৰে বিচৰণ কৰিব নোৱাৰা হৈছো??? মহোদয়, এই নাৰী ধর্ষণ আৰু হত্যাৰ ঘটনা সাধাৰণ হিচাপে নলব,,এয়া সাধাৰণ আইন শৃংখলা জনিত পৰিস্থিতি নহয়। সন্দেহ হৈছে ইয়াত গভীৰ ষড়যন্ত্ৰ লুকাই আছে। আমাৰ অসমীয়া সমাজত নাৰীৰ মৰ্যাদা বহুত ওপৰত। নাৰী সকলক এইদৰে চিকাৰৰ লক্ষ্য কৰি আমাৰ অসমীয়া সমাজ খনকে ভীতি গ্ৰস্ত কৰিব খোজা হৈছে। নাৰী সকলক আক্ৰমণ কৰি পুৰুষ সকলক বাধ্য কৰা হৈছে নিৰাপদ স্থানলৈ পৰিয়ালক স্থানতৰ কৰিবলৈ। এইদৰে আমি আমাৰ পূৰ্বপুৰুষৰ ভেটি সমূহ এৰি দিব লগা হৈছে অন্যক। আজি বহু গাঁও আছে যিবোৰৰ নাম খিলঞ্জীয়া কিন্তু এজনো খিলঞ্জীয়া নাই । উদাৰণ আছে তেনে গাঁওৰ যিবিলাক ষাঠি দশকতে উঠি যাব লগা হল নিৰাপদ ঠাইলৈ । ইমান দিনে এই খিলঞ্জীয়াক খেদা কাৰ্য্য সৰু সুৰা অপৰাধাৰে সম্পন্ন কৰা হৈছিল,,এতিয়া সেই অপৰাধ চৰম পৰ্য্যায় পাইছে গৈ।\nঅসমীয়া খিলঞ্জীয়া ইতিমধ্যে 11খন জিলাত সংখ্যালঘূ হল আৰু বেছি দিন নালাগিব গোটেই অসমতে খিলঞ্জীয়া সংখ্যালঘূ হবলৈ। হয়তো খুব বেছি 20 টা বছৰ। হয়তো অসমীয়া জাতি থাকিব,ভাষা থাকিব,নাম থাকিব কিন্তু নাথাকিব তাত অসমীয়াৰ মাত মতাৰ অধিকাৰ । হয়তো অসমীয়া ভাষাটো থাকিব ( ভাষা থাকিব ভাবিছো কাৰণ বাংলাদেশৰ প্ৰবজিত ন অসমীয়া সকলে অসমীয়া মাধ্যম লৈছে) , কিন্তু অসমীয়া ভাষাৰে মুৰ দাঙি কথা কবলৈ খিলঞ্জীয়া অসমীয়াৰ সাহস নাথাকিব। হয়তো বিহু থাকিব কিন্তু নাথাকিব বিহুৰ উছাহ অসমীয়াৰ গাত। এটা যান্ত্ৰিক প্ৰদৰ্শনী মূলক অনুষ্ঠান হৈ ৰব বিহু। নামঘৰ হয়তো থাকিব কিন্তু তাত বৰসবাহ আৰু ভাওনা পাতিবলৈ হয়তো ৰাইজে আৰক্ষীৰ পৰা সুৰক্ষা বিচাৰিব লাগিব। মেজি হয়তো থাকিব কিন্তু সেই মেজি চৌহদৰ ভিতৰলৈ সোমাই আহিব ,পথাৰত গোট খাবলৈ সাহস নাথাকিব। হয়তো পথাৰ থাকিব ,খেতিত থাকিব অসমীয়া ধানৰ কঠীয়া,কিন্তু সেই ধান দাবলৈ যাব নোৱাৰিব খিলঞ্জীয়া গাভৰু ,বোৱাৰী।\nএই বিলাক কথা প্ৰতিজন অসমীয়াই মৰ্মে মৰ্মে উপলব্ধি কৰি জাতি মাটি ভেটি ৰক্ষাৰ বাবে আপোনাক আৰু আপোনাৰ দলক বিপুল সংখ্যা গৰিষ্ঠতাৰে চৰকাৰ কৰিবলৈ পঠালে । মাননীয় মুখ্যমন্ত্ৰী মহোদয়,,আপোনাক আমি জাতিৰ নায়কৰ আসন দিছো ,,আপোনাৰ চৰকাৰৰ ওপৰতে শেষ ভৰসা আমাৰ । উন্নয়ন ,উন্নতি এটা স্বাভাৱিক প্ৰক্ৰিয়া,,কিন্তু অসমীয়াৰ অস্তিত্ব সংকটত পৰাটো এটা অস্বাভাৱিক প্ৰক্ৰিয়া । আপুনি আমাক এই অস্বাভাৱিক প্ৰক্ৰিয়াৰ পৰা উদ্ধাৰ কৰক,,অসমীয়া জাতি বচাওক। বাকী উন্নয়ন ,উন্নতি হৈ থাকিব, কাৰণ অসমীয়াই যদি নাথাকে এই উন্নয়ন কাৰ বাবে?? আমি আজি নিজৰ মাতৃ ভূমিতে শংকিত নিজৰ আৰু উত্তৰ পুৰুষৰ ভবিষ্যতকলৈ , ইয়াতকৈ দুখৰ কথা কি হব পাৰে এটা জাতিৰ বাবে??\nমাননীয় মুখ্যমন্ত্ৰী মহোদয়,,আমি কেইটামান পদক্ষেপ আপুনি লোৱাতো আশা কৰিছো।\n1.আজি গোটেই ৰাজ্য জুৰি ক্ষোভৰ উদ্গীৰণ হৈছে,,ধর্ষণ আৰু হত্যাকাৰীক ফাঁচী দিয়াৰ দাবী উত্থাপন হৈছে। আমি জানো যে ধর্ষণকাৰী দোষীক ফাঁচী দিয়াৰ IPC ৰ অধীনৰ আইন প্ৰণয়ন কৰাৰ অধিকাৰ ৰাজ্য চৰকাৰৰ নাথাকে,,কিন্তু কেন্দ্ৰ চৰকাৰলৈ প্ৰস্তাবতো প্ৰেৰণ কৰিব পাৰে।আশা কৰো সেই দায়িত্ব আপুনি পালন কৰিব আৰু ৰাইজৰ ইচ্ছাৰ কথা কেন্দ্ৰীয় চৰকাৰক জনাব । নহলে ৰাইজৰ ধৈৰ্যৰ বান্ধ চিঙি গৈ চুবুৰীয়া নাগালেণ্ড আৰু অৰুণাচলৰ দৰে ৰাইজে আইন হাতত তুলি লোৱাৰ পৰিস্থিতি উদ্ভৱ হব পাৰে। যদি সেয়া অসমত হয় তেন্তে সি ভয়ানক ৰূপ হব,,হয়তো সেয়া সাম্প্ৰদায়িক সংঘাটৰ ৰূপ লব আৰু গোটেই দেশতে বিয়পি পৰিব।\n2.মহোদয়,, 18 বছৰৰ তলৰ নাবালিকাৰ ধর্ষনৰ দোষীক কঠোৰ শাস্তি দিয়াৰ বাবে POSCO আইন 2012 ৰ অধীনত ৰাজ্য চৰকাৰে নিজা ববীয়া আইন প্ৰণয়ন কৰিব পাৰে আৰু চুবুৰীয়া আৰুণাচলতো তেনে অপৰাধীক ফাঁচীৰ দিয়াৰ আইন প্ৰণয়ন কৰিবলৈ উদ্যোগ লৈছে। আমি অনুৰোধ জনাইছো অসমতো নাবালিক ধর্ষণকাৰীক ফাঁচী দিয়াৰ আইন প্ৰণয়ন কৰক । সিদিনা নগাঁওৰ পঞ্চম শ্ৰেণীৰ ছাত্ৰী গৰাকীক ধর্ষণ কৰি জুই জ্বলাই দিয়াৰ দৰে ঘটনাৰ দোষীৰ শাস্তি ফাঁচীও কম হে হয়।\n3: মহোদয় ,আমি নিৰাশাৰে লক্ষ্য কৰিছো যে অসমত ধর্ষণ আৰু হত্যাৰ গোচৰৰ বিচাৰ প্ৰক্ৰিয়া বৰ মন্থৰ গতিত হয়। ইয়াৰ কাৰণ আদালতত আৰক্ষী বিভাগে সময়ত চার্জ ছিট দিব নোৱাৰা হোৱা বাবে শুনা যায়। আজিলৈকে শিক্ষায়ত্ৰী অৰ্ণমাই বৰাৰ গোচৰৰ ৰায়দান এবছৰ উকলি যোৱাৰ পাছতো একো আগ বঢ়া নাই। 2015 চনত মাৰ্ঘেৰিটাৰ কলেজৰ ছাত্ৰী থুকিং টিখকৰ ধর্ষণ কৰি ভাবে নিৰ্মম হত্যা কৰা পাঁচটা বাংলাদেশী মূলৰ অপৰাধী হাতে লুটে ধৰাৰ পাছতো আজি পৰ্যন্ত বিচাৰৰ ৰায়দান নহল। এনেকুৱা শত সহস্ৰ অপৰাধৰ উদাহৰণ আছে যাৰ আজিও বিচাৰ হোৱা নাই। অথচ কেৰেলাত অসমৰে এনেকুৱা এজন বাংলাদেশী মূলৰ অপৰাধীয়ে ধর্ষণ কৰাৰ গোচৰৰ ফাঁচীৰ ৰায়দান খুব কম সময়ত হোৱা বাতৰিত আহিছিল। এই মন্থৰ বিচাৰ প্ৰক্ৰিয়াই ৰাইজক হতাশ কৰিছে আৰু দোষীক উদগনি যোগাইছে। গতিকে প্ৰতিখন জিলা সদৰত ধর্ষণ আৰু হত্যাৰ গোচৰৰ বাবে ফাষ্ট ট্ৰেক আদালত স্থাপন কৰিবলৈ অনুৰোধ জনালো।\n4: অসম আৰক্ষীৰ ওপৰত বিভিন্ন কামৰ হেঁচাৰ কথা আমি দেখিছো,,সেইকাৰণে তেওঁলোকে সময়ত এইবিলাক গোচৰৰ ব্যৱস্থা লবলৈ অসমৰ্থ হয় কেতিয়াবা। গতিকে এনে গোচৰৰ ব্যৱস্থা লবলৈ সুকীয়া শক্তিশালী ৰেপিড একচন দল আৰক্ষী বিভাগত গঠন কৰিবলৈ অনুৰোধ জনালো যাতে ভৱিষ্যতে এইবিলাক কাৰ্য্য কৰাৰ কথা সপোনতো ভাবিবলৈ দুৰ্বৃত্তই সাহস গোটাব নোৱাৰে ।\nমহোদয়,,আজি কেইবছৰ মান আগতে অপৰাধীক ধৰিবলৈ যাওতে এজন কৰ্তব্যৰত আৰক্ষী বিষয়াক সন্দেহ যুক্ত নাগৰিকে মৰিয়াই হত্যা কৰিছিল। আৰু বিষয়া সহ আন কেইবাজনকো প্ৰহাৰ কৰিছিল। অসমত যদি শান্তি ৰাক্ষক আৰক্ষী সুৰক্ষিত নহয় তেন্তে ৰাইজ কি সুৰক্ষিত হব ?? নাজানো সেই আৰক্ষী জনৰ পৰিয়ালে কিবা চৰকাৰী সাহায্য পালে নে নাপালে। কিন্তু এইবিলাক কথাই আৰক্ষীৰ মনোবলত আঘাট কৰে নিশ্চয়। আমি আশা কৰো আপুনি মহোদয়ে অত্যাধুনিক ৰূপত আৰক্ষী বিভাগটো গঢ় দিয়ক যাতে তেওঁলোকে নিজৰ লগতে ৰাইজৰো সুৰক্ষা দিবলৈ পূৰ্ণ সক্ষম হয়।\n5: মহোদয়,অসমত আই এছ আই, জামাতুল মোজাহিদিন বাংলাদেশ আৰু মৌলাবাদী শক্তি , এন জি অ কিছুমানে কাম কৰি আছে বাতৰি কাকতত পাই আহিছো। আমাৰ সন্দেহ যে সাম্প্ৰতিক অসমত হোৱা এইবিলাক ঘটনাৰ আঁৰত এইবিলাক শক্তিৰ হাতো থাকিব পাৰে। কাৰণ চিৰিয়াৰ পৰিস্থিতি ,ৰোহিঙিয়া আদি সমস্যাক লৈ বৰ্হি শক্তিয়ে অহৰহ ৰাইজক উচটাই আছে শুনিব পাইছো। গতিকে মহোদয়ে শীঘ্ৰে এই মৌলাবাদী বিদেশী শক্তি সমূহ চিনাক্ত কৰি কৰায়ত্ত কৰাৰ ব্যৱস্থা লব আশা কৰিলো।\n6: মহোদয় অসমত ভূমি বেদখল , চুৰি ,ডকাইতি আদিৰ লগতে উদ্বেগজনক ভাবে বৃদ্ধি পোৱা ঘটনাতো হল লাভ জিহাদ। মহোদয়,,আমি প্ৰেমত বিশ্বাসী,,আমাৰ ভাৰতীয় পৰম্পৰা ই প্ৰেমক উচ্চ স্থান দিয়ে। কিন্তু প্ৰেমৰ নামত চলনা কৰি নিজৰ নাম ঠিকনা মিছাকে কৈ ছোৱালী সমূহক ব্লেক মেইল কৰি বিবাহ কৰোৱা কাৰ্যক কোনো সচেতন নাগৰিকে সমৰ্থন কৰিব নোৱাৰে। বহু সময়ত দেখা যায় এই প্ৰতাৰণা কৰি কৰি বিবাহ কৰি অসাধু চক্ৰক বিক্ৰী কৰি দিয়ে। বহু সময়ত নাবালিকা ছোৱালীকো এই পাক চক্ৰত ফচোৱা দেখা যায়। সঁচা প্ৰেম আমিও আদৰণি জনাও,,কিন্তু ছদ্ম নাম পৰিচয়েৰে শিক্ষিত আৰু অৱস্থাপন্ন ঘৰৰ ছোৱালীক ফুচলাই অশিক্ষিত বদমাছ প্ৰকৃতিৰ লোকেও পলুৱাই নিয়া দেখা যায়। আমাৰ মধ্যবিত্ত পৰিয়াল বিলাক আজিকালি সীমিত,হয়তো এজন বা দুজন সন্তান । সেই সন্তান যদি দুষ্ট চক্ৰৰ হাতত পৰে পৰিয়াল টোৱে বাকী জীৱন কি লৈ জীয়াই থাকিব মহোদয় ?আজিকালি সামাজিক মাধ্যমৰ ব্যাপক প্ৰসাৰৰ ফল স্বৰূপে আমাৰ বিবাহিত মহিলাও ইয়াৰ চিকাৰ হব পাৰে,হয়তো তেওঁ কাৰোবাৰ পত্নী,মাতৃ বা বোৱাৰিও হব পাৰে। এটা পৰিয়ালত তেনে এটা ঘটনা ঘটিলে কি হব পাৰে ভাবিব লগীয়া,,সামাজিক আস্থা আৰু বান্ধোন শেষ হৈ যাব। সেয়ে মহোদয়ে এই বিষয়ৰ ওপৰতো বিহিত ব্যৱস্থা লব আশা কৰিলো। সামাজিক মাধ্যম আৰু ইয়াৰ ভুৱা ব্যৱহাৰকাৰীৰ ওপৰত নজৰ ৰখাৰ ব্যৱস্থা কৰিব আশা কৰিলো। আৰু লগতে সমাজিক মাধ্যমৰ যোগেদি বিদেশৰ পৰা প্ৰচাৰ কৰা প্ৰৰোচনা মূলক বাতৰি সমূহতো নজৰ ৰখাৰ ব্যৱস্থা কৰে যেন।\n7:মহোদয় , অসমত খিলঞ্জীয়াৰ ভূমি অধিকাৰ ৰক্ষা কৰাৰ এয়াই শেষ সময়। আমি যদি এতিয়া কিবা নকৰো কালৰ বুকুত আমি অসমৰ ইতিহাসৰ সবাটোতকৈ কলংকিত পুৰুষ আখ্যা পাম আৰু উত্তৰ পুৰুষে চিৰদিন আমাক ধিক্কাৰ দিব। গতিকে শীঘ্ৰে ব্ৰহ্ম আয়োগৰ প্ৰতিবেডনৰ ওপৰত ব্যৱস্থা লওক । নহলে এদিন অসমীয়া সকলেও বাংলাদেশৰ পৰা খেদা খোৱা চাকমা আৰু হাজং শৰণাৰ্থী সকলৰ দৰে অথবা তিৰৱতী শৰণাৰ্থীক সকলৰ দৰে অথবা কাশ্মীৰৰ পৰা খেদা খোৱা শৰণাৰ্থী সকলৰ দৰে অৱস্থা হব আমাৰ,পাহাৰে ভৈয়ামে,সাগৰে মৰুৱে আশ্ৰয়ভিক্ষা বিচাৰি ঘূৰি ফুৰিব লাগিব আমি। এইটো গতিত থাকিলে আমাৰ উত্তৰ পুৰুষে ভৰি দিবলৈ ভেটি নাথাকিব অসমত । গতিকে শীঘ্ৰে খিলঞ্জীয়া ভূমি অধিকাৰ আৰু ৰাজনৈতিক অধিকাৰ সুৰক্ষিত কৰক অসম চৰকাৰে।\nসদৌ শেষত মহোদয় আপোনাক অসমীয়াৰ বাপতি সাহোন ৰঙালী বিহুৰ আন্তৰিক শুভেচ্ছা আৰু আশাকৰো যাতে আপোনাৰ বলিষ্ঠ নেতৃত্বত অসম বাসীয়েও ৰঙালীত মুকলি মনেৰে ৰং কৰিবলৈ সুবিধা পাব চিৰদিন। ।\n2.Pradyut K. Borah\n( ৰাইজৰ স্বাক্ষৰ সমূহ অন লাইন ভাবে সংগ্ৰহ কৰা হৈছে আৰু আবেদনৰ লগত মন্তব্য সহ সংলগ্ন কৰি দিয়া হৈছে)


দুৰ্গা পূজা - অসমীয়া ৱিকিপিডিয়া\nবগ বজাৰ সৰ্বজনীন দুৰ্গা প্ৰতিমা, ২০১০\nশাৰদোৎসৱ, বিজয়া দশমী,\nআহিনৰ শুক্ল পক্ষ অথবা চ'তৰ শুক্ল পক্ষ\nবড়িষা, কলকাতায় জলাশয়ে নবপত্ৰিকা স্নান\nসাধাৰণতে আহিনৰ শুক্ল পক্ষৰ ষষ্ঠ তম দিন তথা ষষ্ঠীৰ পৰা আৰম্ভ হৈ দশমী পৰ্যন্ত থাকে এই দুৰ্গোৎসৱ। এই পাঁচ দিন যথাক্ৰমে দুৰ্গা ষষ্ঠী, মহাসপ্তমী, মহাষ্টমী, মহানৱমী আৰু বিজয়া দশমী নামে জনাজাত। এই পক্ষটোক দেৱীপক্ষ নামেৰেও জনা যায়। পূৰ্বৱৰ্তী অমাবস্যাৰ দিনা এই দেৱীপক্ষৰ সূচনা হয় আৰু ইয়াক মহালয়া বুলিও জনা হয়। আৰু পুৰ্ণিমাৰ দিনাক লক্ষ্মী পূজাৰ দিন হিচাপে গণ্য কৰা হয়।\n1 পৌৰাণিক উপাখ্যান\n1.1 ব্ৰহ্মবৈবৰ্ত পুৰাণ\n1.2 দেৱী ভাগৱত পুৰাণ\n2 মূৰ্তি সমূহ\nপৌৰাণিক উপাখ্যান[সম্পাদনা কৰক]\nকলকাতাৰ একোটা পূজামণ্ডপত মহাষষ্টীৰ দেৱী প্ৰতিমা, ২০০৬\nব্ৰহ্মবৈবৰ্ত পুৰাণ[সম্পাদনা কৰক]\nদেৱী ভাগৱত পুৰাণ[সম্পাদনা কৰক]\nদেৱী ভাগৱত অনুসৰি ব্ৰহ্মাৰ মানস পুত্ৰ মনুৱে পৃথিৱীৰ শাসনভাৰ পাই ক্ষীৰদধি তীৰত দেৱী দুৰ্গাৰ মৃণ্ময় মূৰ্তী নিৰ্মাণ কৰি আৰাধনা কৰে। আৰু এই সময় খিনিত তেওঁ তিনি বাগ্ভব বীজ জপ কৰে লগতে আহাৰ আৰু শ্বাস গ্ৰহণ পৰিত্যাগ কৰি বছৰ বছৰ ধৰি তেওঁ ঘোৰ তপস্যা কৰে। আৰু তাতে দেৱী দুৰ্গা প্ৰসন্ন হৈ মনুৰ আগত উপস্থিত হৈ মনুক বৰ দিলে “হে মহাবাহু, তোমাৰ প্ৰাৰ্থনা সিদ্ধ হওক। মই তোমাৰ সকলো প্ৰাৰ্থনীয় বিষয় দান কৰিছোঁ। বৎস! তোমাৰ ৰাজ্য নিষ্কণ্টক হওক আৰু তুমি পুত্ৰ লাভ কৰা। ”\nএটা দুৰ্গা প্ৰতিমা,২০০৯\nমূৰ্তি সমূহ[সম্পাদনা কৰক]\n‘দ’-আখৰে দৈত্য নাশ, ‘ঊ’-কাৰে বিঘ্ননাশক, ‘ৰেফ’ ৰোগনাশক, ‘গ’-আখৰে পাপনাশক, আৰু ‘অ’-কাৰে ভয় তথা শত্ৰুনাশক। অৰ্থাৎ, দৈত্য, বিঘ্ন, ৰোগ, পাপ আৰু ভয়-শত্ৰুৰ পৰা যিয়ে ৰক্ষা কৰে সেয়ে দুৰ্গা। দেৱী দুৰ্গা হ’ল সৃষ্টিৰ আদি। পিতামহ ব্ৰহ্মা, ভগৱান বিষ্ণু আৰু ভগৱান শংকৰে তেখেতৰে শক্তিৰে এই সৃষ্টিৰ সৃজন, পালন-পোষণ আৰু সংহাৰ কৰে। আই দুৰ্গা দেৱীৰ ৰূপ ন বিধ। শাস্ত্ৰত বৰ্ণনা কৰা মতে সেইবোৰৰ নাম আৰু বৈশিষ্ট্য হ’ল-\nউত্তৰ কলিকতাৰ কাশীপুৰৰ এটা মণ্ডপত তাপসীবেশীৰে সিংহবাহিনী মহিষমৰ্দিনী\nদেৱী দুৰ্গাৰ বাহন সিংহ।\nমহিষাসুৰ মহিষাসুৰ এটা অসুৰ। তেওঁ দেৱী প্ৰতিমাৰ ভৰিৰ তলত থাকে। মহিষাসুৰ অসুৰ হ’লেও দুৰ্গোৎসৱৰ সময়ত তেওঁক পূজা কৰাৰ থল আছে।\nগণেশ : গণেশ সিদ্ধিৰ দেৱতা। গণেশ পূজা নকৰাকে অন্য কোনো পূজা কৰাৰ বিধান নাই।\nলক্ষ্মী : লক্ষ্মী হৈছে শ্ৰী, সমৃদ্ধি আৰু বিকাশৰ প্ৰতীক।\nসৰস্বতী :সৰস্বতী জ্ঞানৰ প্ৰতীক।\nকাৰ্তিক : কাৰ্তিক সৌন্দৰ্য্যৰ প্ৰতীক।\n↑ প্ৰবন্ধ শব্দাঞ্জলিত দুৰ্গা পূজা, হৰিপদ ভৌমিক, নতুন বাংলাৰ মুখ পত্ৰিকা, আহিন ১৪১৪, অক্টোবৰ ২০০৭, পৃ. ১৬৩ দ্ৰঃ\n↑ প্ৰবন্ধ শব্দাঞ্জলিতে দুৰ্গাপূজা, হৰিপদ ভৌমিক, নতুন বাংলাৰ মুখ পত্ৰিকা, আহিন ১৪১৪, অক্টোবৰ ২০০৭, পৃ. ১৬৩-৬৪ দ্ৰঃ\n↑ শব্দকল্পদ্ৰুম ৩। ১৬৬৬; পূজা-বিজ্ঞান, স্বামী প্ৰমেয়ানন্দ, উদ্বোধন কাৰ্যালয়, কলকাতা, ১৯৯৯, পৃষ্ঠা ৪৪ পৰা উদ্ধৃত\n↑ মহিষাসুৰ, সঞ্জয় ভুঁইয়া, বৰ্তমান পত্ৰিকা (বৰ্তমান দেওবাৰ), ২৮ ছেপ্তেম্বৰ, ২০০৮ দ্ৰঃ\nৱিকিমিডিয়া কমন্সত দুৰ্গা পূজা সম্পৰ্কীয় মিডিয়া ফাইল আছে।\nদুৰ্গা পূজা বিষয়ে Curlie (DMOZ)-ত থকা তথ্য\n"https://as.wikipedia.org/w/index.php?title=দুৰ্গা_পূজা&oldid=303716"ৰ পৰা অনা হৈছে\nএই পৃষ্ঠাখন ১২ অক্টোবৰ, ২০২১ তাৰিখে ১৬:২৩ বজাত অন্তিম সংশোধন কৰা হৈছিল।


Antiplatt in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Antiplatt ar byavahar, ppali, parshwakriya, upkaar, kriya-pratikriya aaru satarkatabani\nAntiplatt ৰ মূল্য আৰু পেকৰ চাইজ - Antiplatt Price and Pack Size in Assamese - Antiplatt ar mulya aaru pakor size\nAntiplatt की जानकारी\nAntiplatt ৰ লাভ আৰু ব্যৱহাৰসমূহ- Antiplatt Benefits & Uses in Assamese- Antiplatt ar laabh aaru byavaharsamuh\nAntiplatt ৰ পালি আৰু সেয়া কেনেদৰে ল'ব- Antiplatt Dosage & How to Take in Assamese - Antiplatt ar paali aaru xeya kenedore lobo\nAntiplatt ৰ পাৰ্শ্চক্ৰিয়াসমূহ- Antiplatt Side Effects in Assamese- Antiplatt ar parshwakriyasamuh\nAntiplatt সংক্ৰান্ত সতৰ্কতাবাণীসমূহ- Antiplatt Related Warnings in Assamese- Antiplatt xonkranta xatarkatabanisamuh\nঅইন দৰৱৰ সৈতে Antiplattৰ গুৰুতৰ ক্ৰিয়া-প্ৰতিক্ৰিয়া- Severe Interaction of Antiplatt with Other Drugs in Assamese- Oinor xoite Antiplatt ar gurutor kriya-pratikriya\nAntiplatt মতভেদসমূহ- Antiplatt Contraindications in Assamese- Antiplatt nishedhsamuh\nAntiplatt ৰ বিষয়ে সততে সোধা প্ৰশ্নসমূহ- Frequently asked Questions about Antiplatt in Assamese- Antiplatt ar bikhoye satate xodha prashnasamuh\nখাদ্য আৰু মদৰ সৈতে Antiplatt ক্ৰিয়া-প্ৰতিক্ৰিয়া- Antiplatt Interactions with Food and Alcohol in Assamese- khadya aaru modor xoite Antiplatt kriya-pratikriya\nAntiplatt ৰ লাভ আৰু ব্যৱহাৰসমূহ - Antiplatt Benefits & Uses in Assamese - Antiplatt ar laabh aaru byavaharsamuh\nAntiplatt তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAntiplatt ৰ পালি আৰু সেয়া কেনেদৰে ল'ব - Antiplatt Dosage & How to Take in Assamese - Antiplatt ar paali aaru xeya kenedore lobo\nAntiplatt-ৰ উপাদানসমূহ - Antiplatt Active Ingredients in Assamese - Antiplatt-ar upadaansamuh\nAntiplatt ৰ পাৰ্শ্চক্ৰিয়াসমূহ - Antiplatt Side Effects in Assamese - Antiplatt ar parshwakriyasamuh\nগৱেষণাৰ ভিত্তিত, Antiplatt ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAntiplatt সংক্ৰান্ত সতৰ্কতাবাণীসমূহ - Antiplatt Related Warnings in Assamese - Antiplatt xonkranta xatarkatabanisamuh\nAntiplatt-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAntiplattৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Antiplatt ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nAntiplatt-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAntiplatt ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Antiplatt কি প্ৰভাৱ দেখা গৈছে?\nAntiplattৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Antiplatt কি প্ৰভাৱ দেখা গৈছে?\nAntiplattৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Antiplatt ৰ কি প্ৰভাৱ দেখা গৈছে?\nহৃদয় ৰ বাবে Antiplatt কেতিয়াবাহে ক্ষতিকাৰক।\nঅইন দৰৱৰ সৈতে Antiplattৰ গুৰুতৰ ক্ৰিয়া-প্ৰতিক্ৰিয়া - Severe Interaction of Antiplatt with Other Drugs in Assamese - Oinor xoite Antiplatt ar gurutor kriya-pratikriya\nAntiplatt তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAntiplatt মতভেদসমূহ - Antiplatt Contraindications in Assamese - Antiplatt nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Antiplatt লোৱা অনুচিত যাতে -\nAntiplatt ৰ বিষয়ে সততে সোধা প্ৰশ্নসমূহ - Frequently asked Questions about Antiplatt in Assamese - Antiplatt ar bikhoye satate xodha prashnasamuh\nএই Antiplatt-এ অভ্য়াস বা নিচাৰ সৃষ্টি কৰে নেকি?\nনহয়, আপনি Antiplattৰ প্ৰতি আসক্ত নহয়।\nAntiplatt আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Antiplatt লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Antiplattৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Antiplatt ক্ৰিয়া-প্ৰতিক্ৰিয়া - Antiplatt Interactions with Food and Alcohol in Assamese - khadya aaru modor xoite Antiplatt kriya-pratikriya\nখাদ্য আৰু Antiplattৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Antiplattয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Antiplattৰ মাজৰ প্ৰতিক্ৰিয়া\nAntiplattৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nAntiplatt ৰ অনুকল্প - Substitutes for Antiplatt in Assamese\nআপুনি বা আপোনাৰ পৰিয়ালৰ কোনোবাই Antiplatt লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Antiplatt ব্যৱহাৰ কৰিছিল নেকি?\nআপুনি কিমান পৰিমাণে Antiplatt সেৱন কৰিছিল?\nআপুনি Antiplatt ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Antiplatt সেৱন কৰে?


COVID-19: বাৰিষাত মেলেৰিয়া, ডেংগুৱে কোৰোণাৰ বিপদাশংকা বৃদ্ধি কৰিব পাৰে, এই সময়ত কেনেকৈ সুৰক্ষিত থাকিব– News18 assam\nCOVID-19: বাৰিষাত মেলেৰিয়া, ডেংগুৱে কোৰোণাৰ বিপদাশংকা বৃদ্ধি কৰিব পাৰে, এই সময়ত কেনেকৈ সুৰক্ষিত থাকিব\nমেলেৰিয়া আৰু ডেংগু ৰোগীৰ ক্ষেত্ৰত কোভিড১৯ৰ প্ৰভাৱ কি হ'ব? তেওঁলোকৰ অধিক বিপদাশংকা আছে নেকি ?\nLast Updated : June 26, 2021, 16:32 IST\nকোৰোণা সংহাৰ অব্যাহত থকাৰ সময়তে ইতিমধ্যে দেশৰ ভিন্ন প্ৰান্তত বাৰিষাৰ প্ৰভাৱ পৰিছে । সাধাৰণতে সকলোৱে বাৰিষাত নিজৰ স্বাস্থ্যৰ বিষয়ে সতৰ্ক হোৱা দেখা যায়, কিন্তু কোৰোণাৰ বাবে ইতিমধ্যেই সতৰ্কিত হৈ আছে সকলো । এই কঠিন পৰিস্থিতিত বহু স্বাস্থ্যগত প্ৰশ্ন উত্থাপিত হয়, যাক চিকিৎসক বা বিশেষজ্ঞসকলে সমাধান কৰিব পাৰে। এনে পৰিস্থিতিত, কোভিড১৯ বিশেষজ্ঞ আৰু প্ৰখ্যাত এপিডেমিঅ'লজিষ্ট ড. চন্দ্ৰকান্ত লাহাৰিয়াই বৰষুণ আৰু কোৰোণাৰ মাজত নিজকে কেনেদৰে সুৰক্ষিত কৰিব লাগে বৰ্ণনা কৰে এনেদৰে ।\nবাৰিষাকালত কোভিড১৯ আৰু অন্যান্য সংক্ৰামক ৰোগৰ আঁতৰি থাকিবলৈ কি কৰিব ?\nবৰষুণে মেলেৰিয়া, ডেংগু, চিকুনগুনিয়াৰ দৰে ৰোগৰ আশংকা বৃদ্ধি কৰে। ই ভেকুৰ, খাদ্য আৰু পানীৰ দ্বাৰা হোৱা ৰোগ আৰু ছালৰ অন্যান্য সংক্ৰমণৰ আশংকাও কৰে। এইক্ষেত্ৰত কোভিড সম্বন্ধীয় সজাগতাৰ লগতে যিমান সম্ভৱ সোনকালে টিকাকৰণ কৰাব আৰু পৰিষ্কাৰ-পৰিচ্ছন্নতাৰ ওপৰত বিশেষ যত্ন ল'ব। পৰিষ্কাৰ আৰু যিমান সম্ভৱ সদায়ে ফিল্টাৰ কৰা বা উতলা পানী খাব। ৰন্ধাৰ আগতে পাচলি আৰু ফলবোৰ ভালদৰে ধুব। কেঁচা বা বাকলি উলিওৱা ফল নাখাব। মহ পৰিহাৰ কৰিবলৈ আঁঠুৱাৰ ব্যৱহাৰ কৰিব। খিৰিকী আৰু দুৱাৰবোৰ জালৰ সৈতে বন্ধ কৰিব লাগিব। চাৰিওফাল পৰিষ্কাৰ কৰি ৰখাৰ লগতে পানী জমা হ'বলৈ নিদিব। প্ৰথম বৰষুণৰ পিছত হঠাতে পৰিৱৰ্তিত ঋতুত ফ্লুৰ আশংকা বৃদ্ধি পায়। কিন্তু এই ঘটনাবোৰ গুৰুত্বসহকাৰে লওক আৰু আপোনাৰ জ্বৰ হ'লে চিকিৎসকৰ ওচৰলৈ যাওক।\nবৰষুণৰ সময়ত বাহিৰলৈ যাবলৈ কি সাৱধানতা অৱলম্বন কৰা উচিত?\nসম্পূৰ্ণ হাত থকা কাপোৰ পিন্ধিব আৰু যিমান সম্ভৱ শৰীৰটো ঢাকি ৰাখিবলৈ চেষ্টা কৰিব। যদি শৰীৰৰ যিকোনো অংশ খোলা থাকে, তাত মহ নিবাৰণ প্ৰয়োগ কৰক। যদি আপুনি বাহিৰলৈ যায়, আপোনাৰ সৈতে অতিৰিক্ত মাস্ক এখন লৈ যাব, কিয়নো যদি আপুনি বৰষুণত তিতে, ভিজা মাস্কে আপোনাক বীজাণুৰ পৰা সুৰক্ষিত কৰিব নোৱাৰিব। বাহিৰত পানী খোৱা পৰিহাৰ কৰিব আৰু পানীৰ বটল এটা আপোনাৰ ওচৰত ৰাখিব। ভৰি পৰিষ্কাৰ আৰু শুকান কৰি ৰাখিব আৰু বাৰিষাৰ সময়ত ভেঁকুৰৰ সংক্ৰমণ আঁতৰত থকা চেষ্টা কৰিব।\nঋতুগত ফ্লু আৰু কোভিড১৯ৰ মাজৰ পাৰ্থক্য?\nসাধাৰণ কোভিড১৯ আৰু ঋতুকালীন ফ্লুৰ লক্ষণবোৰৰ ভিতৰত আছে জ্বৰ, ঠাণ্ডা, কাঁহ, উশাহ চুটি হোৱা, ভাগৰ, ডিঙিত অসুবিধা, নাকেৰে পানী ওলোৱা, পেশীৰ বিষ বা শৰীৰৰ বিষ আৰু মূৰৰ বিষ। যদি আপুনি এনে কোনো লক্ষণ দেখিছে, লগে লগে ৰেপিড এণ্টিজেন পৰীক্ষা বা আৰটি-পিচিআৰ পৰীক্ষা কৰক। বিশেষকৈ কোভিড১৯ ৰোগীৰ সৈতে সম্পৰ্কত থকাসকলে পৰীক্ষাটোৰ যত্ন লোৱা উচিত। অৱশ্যে, কোভিড১৯-ৰ ফলত সোৱাদ হেৰুওৱা আৰু শুঙিব পৰা শক্তি হেৰুওৱা বা অক্সিজেন পৃথকীকৰণ হ্ৰাস হোৱা, উশাহ চুটি হোৱা আদি সমস্যা হ'ব পাৰে। এই লক্ষণবোৰে পোনপটীয়াকৈ কোভিড১৯লৈ আঙুলিয়াই দিব পাৰে।\nএই ৰোগবোৰতো কোভিডৰ দৰে জ্বৰ, অস্থিৰতা, মূৰৰ বিষ, আৰু উশাহ চুটি হোৱাৰ দৰে সমস্যা থাকিব পাৰে। এই দুয়োটাৰ ফলত মৃদু ঊৰ্ধ্ব শ্বাসতন্ত্ৰৰ লক্ষণ গুৰুতৰ ৰোগ হ'ব পাৰে। ইয়াৰ উপৰি, আগৰে পৰা থকা মেলেৰিয়েন এনিমিয়াৰ বাবে এই ৰোগীসকলৰ কোভিড১৯ৰ অধিক বিপদাশংকা থাকে। দুয়োটা ৰোগৰ ফলত শৰীৰত তেজ গোট খাব পাৰে, যাৰ ফলত পালমোনাৰী থ্ৰম্বোচিছ হোৱাৰ আশংকা বৃদ্ধি হয়। দুয়োটা সমস্যাতে চাইটোকিনৰ প্ৰদাহো হ'ব পাৰে। ডেংগু ৰোগীয়ে নিষ্ক্ৰিয় ৰোগ প্ৰতিৰোধ সঁহাৰি প্ৰদৰ্শন কৰে আৰু অন্যান্য সংক্ৰমণৰ বাবে উপযুক্ত পৰিস্থিতি সৃষ্টি কৰে। মেলেৰিয়া থকা এলেকাবোৰত কোভিড ঘটনা কম হোৱা সত্ত্বেও সহঃ সংক্ৰমণৰ তীব্ৰতা অতি বেছি আৰু সেয়েহে ইয়াৰ ওপৰত অধিক গুৰুত্ব দিয়াৰ প্ৰয়োজন আছে ।\nতৃতীয় ঢৌৱে শিশুসকলৰ ওপৰত বিশেষ প্ৰভাৱ পেলাব নেকি? অভিভাৱকসকলে কি সুৰক্ষা ব্যৱস্থা লোৱা উচিত?\nকোভিড১৯ৰ কোনো ঢৌৱে যে শিশুসকলক পৃথকে প্ৰভাৱিত কৰিব পাৰে, ইয়াক লৈ কোনো বৈজ্ঞানিক প্ৰমাণ নাই। এতিয়ালৈকে আমি দেখিছোঁ যে শিশুসকল ভাইৰাছৰ দ্বাৰা অধিক গুৰুতৰভাৱে প্ৰভাৱিত হোৱা নাই। ইয়াৰ কাৰণ হ'ব পাৰে যে তেওঁলোকৰ বিশেষ ৰিচেপ্টৰ নাই। ইতিমধ্যে অসুস্থ শিশুসকলক অধিক যত্নৰ প্ৰয়োজন, কিয়নো তেওঁলোকৰ গুৰুতৰ ৰোগৰ আশংকা অধিক। অৱশ্যে, কোভিডৰ লগতে শিশুৰ ক্ষেত্ৰত মাল্টি-ছিষ্টেম ইনফ্লেমেটৰী চিণ্ড্ৰোমৰ ঘটনা দেখা গৈছে, কিন্তু মনত ৰাখিব যে এনে ঘটনা বিৰল। সেয়েহে অভিভাৱকসকলে গুৰুত্ব দিব লাগে যাতে পাঁচ বছৰৰ অধিক বয়সৰ শিশুৱে মাস্ক পিন্ধে, ভিৰৰ মাজলৈ যোৱাটো পৰিহাৰ কৰে, পানী খাই থাকে আৰু পুষ্টিকৰ খাদ্য খাই থাকে । আন কোনো অসুবিধাৰ পৰা আঁতৰত থাকিবলৈ শিশুটোক নিয়মীয়াকৈ টিকাকৰণ কৰি থাকিব। বিশেষকৈ দুবছৰীয়া শিশুক মাাস্ক পিন্ধাব নালাগে।\nমহিলাসকলৰ ভেক্টৰজনিত ৰোগৰ আশংকা অধিক নেকি? যদি হয়, বাৰিষাই মহিলাৰ স্বাস্থ্যত কেনেদৰে প্ৰভাৱ পেলায়?\nগৰ্ভৱতী মহিলাৰ কিছুমান ৰোগৰ আশংকা সৰ্বাধিক। ইয়াৰ উপৰিও, মহিলাসকলৰ ভেক্টৰ-জনিত ৰোগৰ আশংকা থাকে। মনত ৰাখিব যে এতিয়া কোভিড১৯ৰ ফলত মহিলাসকলৰ গুৰুতৰ ৰোগ হোৱাৰ খবৰ পোৱা গৈছে। ভাৰতত প্ৰসূতি আৰু স্ত্ৰীৰোগ বিশেষজ্ঞ ফেডাৰেচনে গৰ্ভৱতী মহিলাসকলক ভেকচিন প্ৰাথমিকতাত ৰখাৰ পৰামৰ্শ দিছে।\nবাৰিষাকালত, বৃদ্ধসকলৰ গাঁঠিৰ বিষ, উশাহ-নিশাহত অসুবিধা আৰু হজমৰ সমস্যা হোৱাৰ সম্ভাৱনা অধিক হয়, ইয়ে কোভিড১৯ ৰ ভাবুকি সৃষ্টি কৰিব পাৰে নেকি?\n৬০ বছৰ বা অধিক বয়সৰ লোকৰ স্বাস্থ্য ভাল নাথাকে, ৰোগ প্ৰতিৰোধ প্ৰণালী দুৰ্বল হয়, হাত-ভৰি লেহেম হয়, বহু ৰোগৰ সম্ভাৱনা বৃদ্ধি হয় আৰু স্বাস্থ্যক লৈ উপেক্ষা কৰে। এনে পৰিস্থিতিত, এই জনসংখ্যাত ৰোগ হোৱাৰ আশংকা অধিক বৃদ্ধি হয়। ৬০ বছৰৰ অধিক বয়সৰ জনসংখ্যাই মজলীয়াৰ পৰা গুৰুতৰ কোভিড১৯ ৰোগৰ আশংকা বৃদ্ধি কৰে। বৰষুণৰ সময়ত অতিৰিক্ত ৰোগে কোভিড১৯ৰ আশংকা বৃদ্ধি কৰে।\nকোভিড সংক্ৰমণৰ ফলত টাইফয়েড জ্বৰ হ'ব পাৰে নেকি? বিপদাশংকা হ্ৰাস কৰিবলৈ কি কৰা উচিত?\nটাইফয়েড হৈছে চালমোনেলা টাইফিৰ ফলত হোৱা বেক্টেৰিয়াৰ সংক্ৰমণ। ইয়াক জ্বৰ, অস্থিৰতা, মূৰৰ বিষ, ডায়েৰীয়া আৰু পেটৰ সমস্যাৰ দ্বাৰা চিনাক্ত কৰিব পাৰি। কোভিড১৯ ৰোগীয়ে এতিয়া গেষ্ট্ৰোইনটেস্টাইনেল লক্ষণ দেখুৱাবলৈ লৈছে, যিবোৰ টাইফয়েডৰ দৰে দেখা যায় আৰু নিদানিক ৰোগ নিৰ্ণয় কঠিন কৰি তোলে।\nFirst published: June 26, 2021, 16:30 IST\nCovid 19Health Alert


বিহু আৰু বৰ্তমান অসমীয়া (টিকেন্দ্ৰজিৎ কোঁ‌চ ৰাজবংশী) - সাহিত্য ডট অৰ্গ\nমই উজনি নহয় , নহয় মই নামনিৰ । মই অসমীয়া । আগতেও কৈছো মই অসমখনক ভালপাও মোৰ সংস্কৃতিক ভালপাওঁ |\nআজি মোৰ বাইশ বছৰ হ’ব । আজিলৈকে আমাৰ ঘৰত বা গাৱত বা আমাৰ অঞ্চলত বহাগৰ বিহুটিক বহাগ বিহুৰ ৰীতি-নিয়মেৰে পালন কৰি অহা দেখিছো । মাঘৰ বিহুটিক মাঘৰ বিহুৰ ৰীতি নিয়মেৰে । কাতি বিহুটিক কাতি বিহুৰ ৰীতি নিয়মেৰে । আজিলৈকে আমি কোনো দিনে বহাগৰ বিহুটিক মাঘৰ বিহু পতা নাই বা মাঘৰ বিহুটিক বহাগৰ ।\nমাঘৰ বিহু বুলি ঘৰলৈ যাম উৰুকা দিনাখন । সিদিনাখন আমি ঢোল নবজাও । মাছ বিচৰা আদি কাম কৰিম । উৰুকা ৰাতি চৈধ্যখন আঞ্জাৰে ভাত সাঁজ খাবহে চেষ্টা কৰিম । চুঙাপিঠাৰ বাহ বিচাৰি যাম । সন্ধিয়া গোসাইক সেৱা জনাই চুঙাপিঠা সেক দিম ।\nআমাৰ ককাদেউতাহ’তে কৈ গৈছে বহাগ বিহুৰ আগত ঢোলত চাব দিব নাপায় । আৰু আমি নিদিও । আহিলে দেখিব আমাৰ অঞ্চলৰ সকলোৰে ঢোল ওপৰত আৰি থোৱা আছে মাঘৰ বিহু বুলি পাগলৰ দৰে বহাগৰ বিহু সাঁজি বজাই থকা নাই | তাৰ সলনি আমাৰ গাৱলৈ আহিলে কোমল ৰ’দৰ পৰশত ঢেঁকীৰ শব্দহে শুনিব ।\nদুবছৰ আগলৈ আমি যেতিয়া ভেলাঘৰ বনাইছিলো তেতিয়া আমি কোনো ধৰণৰ গড় বা ৰং ঘৰ ইত্যাদি সাজি জ্বলাই দিয়া নাছিলো । তাৰ পৰিবৰ্তে এটা ভেলাঘৰ বনাইছিলো ভোজ খাব বুলি উৰুকাৰ আগ দিনাখন । নিয়ম মতে ভেলাঘৰত উৰুকা দিনাখন সকলোৱে ভোজ-ভাত খায় ৰাতিয়ে জ্বলাই দিয়ে । আমি বাহৰ অভাৱৰ বাবে তেনে নকৰো । পাৰিলে সৰুকৈ এটা মেজি নবনোৱাও নহয় । কিন্তু ভেলাঘৰ বনাই মাঘৰ বিহুক জীয়াই ৰাখিব আমি আমাৰ সম্পদ সমূহ নিজে জ্বলাই অনাঅসমীয়াক নেদেখাও । আজিলে আমি আমাৰ সংস্কৃতিক হত্যা কৰা নাই |\nহে মহান অসমীয়া নিউজ চেনেল কেইটা । মহান সেইসকল অসমীয়া আপোনালোককে মোৰ এটা সৰল মিনিতি আছিলে পাৰিলে এবাৰ মন দিব ।\nআপোনালোকে আজি মাঘৰ বিহুটিক বহাগৰ বিহু ৰূপ দি কি বুজাব খুজিছে ? এইয়া বুজাব খুজিছে নেকি যে আপোনালোকে আমাৰ সংস্কৃতিক সকলোৰে মাজলৈ লৈ গৈছে । নাই তেনেকুৱা একো কৰা নাই | বৰঞ্চ আপোনালোকে এটা জাতিক এটা সংস্কৃতিক হত্যা কৰিবহে অপ চেষ্টা কৰিছে । কিয় আপোনালোকে মাঘৰ বিহুক কৃত্ৰিম ৰূপ দিছে । কিয় ৰঙালী বিহুক মাঘৰ বিহুৰ লগত সংযোগ কৰিছে । কিয় বিহু তিনিটিৰ ঐতিয্য ম্লান কৰিব লৈছে । নে তিনিটা বিহু হোৱাত অসুবিধা হৈছে যাব বাবে একলগ কৰি এটা বিহু সাঁজিছে । আপোনালোকলে অনুৰোধ অসমীয়া জাতিটোক হত্যা নকৰিব আৰু আমাক আমাৰ নিজৰ সংস্কৃতিৰ মাজত জীয়াই থাকিব দিয়ক । সেইসকল অসমীয়াক গৰিহণা দিছো যিসকলে এই নিউজ চেনেল কেইটাক অসমীয়া বিহুক ৰিমিস্ক কৰাত সহায় কৰিছে ।\nআমাৰ ৰংঘৰ,শৰাইখন , জাপিটো বৰ আদৰৰ । এশিঙীয়া গড়টি আমাৰ চিনাকী । কিন্তু টিভিত উঠাৰ বাবে এই সম্পদসমূহক সকলোৰে আগত জ্বলাই কি বুজাব খুজিছে আপোনালোকে ? প্ৰশংসা ল’ব খুজিছা নে অসমীয়া জাতিক হত্যা কৰিব খুজিছা সেইয়া কওক ।\nআপোনালোকক কাতৰ অনুৰোধ বিহুৰ ঐতিহ্য হনন নকৰিব । বিহুক বিকৃত ৰূপ নিদিব । নিজৰ লাভৰ বাবে এটা জাতিক হত্যা নকৰিব । আমি বৰ দোমোজাত পৰো যেতিয়া মাঘৰ বিহু আৰু বহাগ বিহুৰ মাজত প্ৰাৰ্থক্য বুজাব লগা হয় । যিহেতু আপোনালোকৰ কৃপাত কোনটো কি বিহু ধৰিবকে নোৱাৰা হ’ল ।\nশেষত কথা এষাৰ কও …… ককাই কৈছিল বহাগৰ আগত ঢোলত চাপৰ দিয়া অশুভ ।


অনুৰাগ তোমাৰ বাবে~অণুগল্প-পূৰৱী তালুকদাৰ\nby©AdminPosted at Tuesday, December 22, 2020\nমালিগাঁও ৰে'ল ষ্টেচনত বঙাইগাঁওলৈ বুলি টিকটটো কাটি প্ৰণৱে কামৰূপ এক্সপ্ৰেছৰ খালী ডবা বিচাৰি খৰ খোজেৰে আগবাঢ়িল । এনেতে সি দেখিলে তাৰ বিপৰীত দিশৰ পৰা শাৰী পৰিহিতা এগৰাকী মহিলা দহ আৰু বাৰ বছৰীয়া দুজনী ছোৱালীৰ সৈতে আহি আছে। দূৰৈৰ পৰাই মহিলা গৰাকী তাৰ চিনাকী চিনাকী যেন লাগিল। "এৰা! হয়েই , এয়া দেখোন কবিতা।" শিৰত ডাঠকৈ লোৱা সেন্দুৰখিনি দূৰৈৰ পৰাই জিলিকি উঠিছিল। সি অনুমান কৰিলে ছোৱালী দুজনী নিশ্চয় তাইৰেই। কবিতাইও দূৰৰ পৰাই প্ৰণৱক চিনি পাইছিল , যদিও সি আগতকৈ অকণমান শকত হ'ল।\nপ্ৰায় চৈধ‍্য বছৰৰ মুৰত সিহঁতৰ দেখা দেখি। দূৰৰ পৰাই দুয়ো-দুয়োকে চালে যদিও ওচৰ পোৱাত মাতিবলৈ কাৰো সাহস নহ'ল। কেনেকৈনো হ'ব একেলগে একেখন কলেজতে পঢ়িলেও প্ৰণৱে কবিতাৰ লগত কোনোদিনে কথা পাতি পোৱা নাছিল। আনকি দুয়ো দুয়োৰে ঘৰ ক'ত সেয়াওঁ নাজানিছিল। কিন্তু দুয়ো দুয়োৰে চকুৰ ভাষা ভালদৰেই বুজি পাইছিল । কিয় জানো কিবা এক অজান ভয়ত দুয়োৰে মনৰ কথা মনতে ৰৈ গ'ল ।\nসজল চকুৰে তলমুৰ কৰি দুয়ো দুয়োৰে কাষেৰে পাৰ হৈ গ'ল। বুকুত লৈ গ'ল নীৰৱ প্ৰেমৰ এপাচি যন্ত্ৰনা। দুয়োৰে মনত এটাই প্ৰশ্ন - "মনৰ কথাবোৰ কিয় এবাৰো নকলা ??" দুখোজমান গৈ সি উভতি চাই দেখিলে তাইও তাৰ পিনে উভতি চাইছে , যি চাৱনিত সি দেখিছিল তাৰ প্ৰতি থকা তাইৰ গভীৰ অনুৰাগ । তাৰ অন্তৰখনে হাহাকাৰ কৰি উঠিল । এবাৰ যদি তাৰ মনৰ কথাবোৰ প্ৰকাশ কৰিব পাৰিলেহেঁতেন ! হয়তো...\nট্ৰেইনখনে দীঘল উকি এটা মাৰি সময়ৰ সংকেত দিলে ।\nLabels#অণুগল্প, #পূৰৱী তালুকদাৰ


লিকটীয়া বুদ্ধিজীৱীৰ পত্ৰ – জ্যোতিৰূপম দত্ত – ফটাঢোল\nশ্ৰদ্ধাৰ সম্পাদক মহোদয়,\nআন্তৰিক শ্ৰদ্ধা গ্ৰহণ কৰিব৷ আপোনাৰ দ্বাৰা সম্পাদিত আলোচনীখনৰ বাবে মই লেখা দিবলৈ নোৱাৰিম বুইছে৷ এইকেইদিনতে কৰিবলগীয়া বহুকেইটা জৰুৰী কাম আছে৷ গতিকে আপোনাৰ অনুৰোধ ৰক্ষা কৰিব নোৱাৰিম৷\nচেঃ! বৰ বেয়া কথা এটা হ’ল৷ আপোনাৰ আলোচনীখনৰ নামটোকেই পাহৰিলো নহয়! জানেই নহয়, মই বৰ ব্যস্ত লেখক৷ কেইবাখনো দৈনিক কাকতৰ প্ৰথম পৃষ্ঠাৰ এটা স্তম্ভ মোৰ বাবে ৰিজাৰ্ভ হৈয়েই থাকে৷ তাৰ উপৰিও আন কেইবাখন কাকত, আলোচনীত মোৰ দীঘলীয়া লেখা নিয়মীয়াকৈ প্ৰকাশ হয়৷ আন লেখকৰ বাবে পৃষ্ঠা সংখ্যা বা লেখাৰ কলেৱৰ নিৰ্দিষ্ট থাকে৷ পিছে মোৰ ক্ষেত্ৰত সেইবোৰ নিয়ম নচলে৷ কিবা কবলৈও কাৰো সাহস নাই৷ মুঠতে মই জাবৰে-জোঁথৰে যিহকেই নিলিখো কিয় প্ৰকাশ হবই৷ কিছুমান লেখা লিখি অঁতোৱাৰ পাছত মই নিজে পঢ়িও একোকে বুজি নাপাও৷ তাৰ পাছতো সেইটো লেখাৰ বিষয়েই কাকতত এসপ্তাহলৈ চিঠি-যুদ্ধ চলি থাকে৷\nএবাৰ এটা ঘটনা ঘটিছিল৷ কেইবাটাও লেখা লিখি মেজত থৈ দিওতে দুটা বেলেগ লেখাৰ পৃষ্ঠাবোৰ মিহলি হৈ গ’ল৷ পঠিয়াই দিওতে তেনেকৈয়ে পঠিয়ালো৷ কাকতে তাকেই ছপালে৷ তাকে পঢ়ি বহুতেই বাঃ বাঃ দিলে৷ যিমানেই জটিল হয় সিমানেই দাম বাঢ়ে হেনো! এনেকৈয়ে চলি আছো আৰু৷\nআচল কথাটো হৈছে লেখা প্ৰকাশ হবলৈ লেখাৰ মান নহয়, কাকত-আলোচনীৰ মালিক, সম্পাদক আদিৰ নাড়ী নক্ষত্ৰ বুজিব লাগে৷ তেৰাসৱে ভালপোৱা ধৰণে লিখিলেই কাম সিজে৷ ইয়াৰ বাহিৰেও আন এটা কাম কৰিব লাগে, যিটোত মই সিদ্ধহস্ত৷ লেখকে সদায় লবী পকাব লাগে, তেতিয়াহে সন্ধিৰ বাঁহবোৰ বুদ্ধিৰে কাটিব পৰা যায়৷ নহলে লেখা প্ৰকাশ নহয়৷ লবীত সক্ৰিয় ভূমিকা লৈ থাকিলে বঁটা-বাহন, বিনামুলীয়া ভ্ৰমণৰ সুযোগ আদিবোৰ আহিয়েই থাকে৷ আজিকালি টিভি চেনেল, কাকত, আলোচনী সকলোতে লবীৰ জোৰ৷ লবী পকায়েই বহুতে অডি, মাৰ্চিডিজ দৌৰাই ফুৰিব পৰা হৈছে৷ আনহাতে একেধৰণৰ কাম কৰি, একে পদত থাকিও বহুতৰে এতিয়াও পুৰণি, ভগা চাইকেলখনেই গতি হৈয়েই আছে৷\nসেইবাবেই মই যাকে, যতে, যেনেদৰে দৰকাৰ তেনেদৰে তৈলমৰ্দন কৰিবলৈ পাছ নুহুহকো৷ বিয়াগোম বিষয়া, ৰাজনেতাকে ধৰি দৰকাৰী সকলোকে সময়ে সময়ে তেল মাৰিব জনাটো এটা কলা৷ ওপৰ মহলত নিজৰ হাত থাকিলে আন একোলৈকে চিন্তা কৰিব লগা নহয়৷ এইটো গুণৰ বাবেই মই নিৰ্দিষ্ট মহলৰ পৰা বঁটা, সাহায্য, সা-সুবিধা আদিও নিয়মীয়াকৈ পাই থাকো৷\nটিভি চেনেলবোৰ অহাৰ পৰা হেনো কিতাপ-আলোচনীৰ বিক্ৰী কমি গ’ল৷ কিন্তু মোৰ ক্ষেত্ৰত দেখিছো যে মোৰ কাম বাঢ়িছেহে৷ মুঠেও কমি যোৱা নাই৷ মই আজিকালি টিভি চেনেলবোৰৰো এজন তত্বগধুৰ বিশ্লেষক৷ টিভি চেনেলত সৰস্বতী পূজাত সুন্দৰীসকলে পিন্ধা মেখেলা-চাদৰৰ পৰা যুদ্ধবিমানৰ কাৰিকৰী কৌশললৈ বিভিন্ন ক্ষেত্ৰত মই মোৰ পাৰ্গতালি জাহিৰ কৰো৷ চেনেলবোৰেও আমাকেই সৰ্বজান্তা বুলি ধৰে৷ আৰু এটা কথা অৱশ্যে৷ আগতে পাচলি বেপাৰী, চুবুৰীয়া, ৰিক্সাৱালা আদি সকলোৰে লগতেই মুখ খজুৱাইছিলো৷ পিছে আজিকালি টিভি চেনেলতেই সন্ধিয়াবেলা পোহাৰী চুপতিখন মেলো, হেঁপাহ পলুৱাই মুকলিকৈ সকলোৱে দেখা-শুনাকৈ ডিঙিৰ সিৰ ফুলাই গালি শপনিও পাৰো৷ ৰাইজেও হেনো সেইবোৰেই চাই ভালেই পায়৷ কষ্ট কৰি ভাবি চিন্তি লিখা মেলা কৰাতকৈ টিভি ষ্টুডিঅ’ত বহি এঘণ্টা কাজিয়া কৰাৰ সমান সুখ কতো নাই৷\nমই প্ৰশংসাও যাকে তাকে নকৰো৷ প্ৰশংসা কৰাৰ আগতে মোৰ লাভ লোকচানৰ অংকটো কৰি লও৷ মোৰ হতুৱাই কিতাপৰ পাতনি লিখাবলৈও বহু নতুন লেখক-লেখিকা আহে৷ পিছে হাতত সুদা কিতাপখন লৈ আহিলে মই সময় নাই বুলি ঘুৰাই পঠিয়াও৷ কিন্তু কিতাপৰ লগতে মালভোগ কল, বৰালী মাছ, পানীলাও, মিঠাই এইবোৰ বস্তু অনাসকলৰ কামটো কৰি দিও৷ পিছে সুন্দৰী লেখিকা সকলৰ ক্ষেত্ৰত কিছু এৰা-ধৰা কৰা যায় অৱশ্যে৷ বেছিভাগ সময়তে মই কিতাপখন নপঢ়াকৈয়ে পাতনিৰ নামত এক দুই পৃষ্ঠা লিখি দিও৷\nবহুতেই কয় যে লিখিবলৈ হ’লে পঢ়িবও লাগে৷ মই পিছে আজিকালি পঢ়িবলৈ সময়েই নাপাও৷ গতিকে যিহকে তিহকে লিখিলেও লেখাবোৰ বিশ্বাসযোগ্য কৰিবলৈ সদায়েই কিছুমান বুধি কৰো৷ লেখাবোৰত প্ৰায়েই বিদেশী লেখকৰ দুটামান উদ্ধৃতি দি দিও৷ কেতিয়াবা কোনোবা দেশৰ অৰ্থব্যৱস্থা, সামাজিক ব্যৱস্থা আদিৰ কোনেও নজনা তথ্য দুটামান দি দিও৷ সঁচাকৈ কবলৈ হ’লে সেই তথ্যবোৰ সেই দেশখনৰো কোনো লোকে নাজানে! মানে মই সেইবোৰ মই নিজেই তৈয়াৰ কৰি লেখাটোত ব্যৱহাৰ কৰো! মোৰো কাম সিজে, সকলোৱে মই বিৰাট পঢ়া-শুনা কৰা লোক বুলি ভাবে, গতিকে লেখাত ভুল ধৰিবলৈ সাহস নকৰে৷\nআনকি বানান, ব্যাকৰণ আদিৰ ক্ষেত্ৰটো মই বেছি গুৰুত্ব নিদিও৷ সঁচা কথাটো কবলৈ হ’লে মই বহু বানান, ব্যাকৰণৰ বিধি আদি নাজানোৱেই! আমাৰ এই মুলুকত আজিকালি এইবোৰলৈ কোনেও গুৰুত্ব নিদিয়া হ’ল৷ বহু কাকত-আলোচনীয়ে বানান, ব্যাকৰণ আদি লৈ বেছি মুৰ নঘমায়৷ পিছে মোৰেই ভাগ্য ভাল, কাকত-আলোচনীৰ কাৰ্য্যালয়সমূহত কাম কৰা প্ৰুফ ৰিডাৰসকল, উপ-সম্পাদকসকলৰ কৃপাত মোৰ এপাচিমান ভুল বানান, ভুল ব্যাকৰণেৰে লিখা লেখাবোৰো শুদ্ধকৈয়ে ছপা হয়৷ কেতিয়াবা মই ভুলকৈ লিখা বানান, বাক্য কিছুমানো তেৰাসৱে মোৰেই পণ্ডিতালি বুলি ভাবি মই লিখাধৰণেই প্ৰকাশ কৰি দিয়ে৷\nমোৰ এটা সুবিধা আছে যে মোৰ এটা শক্তিশালী স্তাৱক বাহিনী আছে৷ স্তাৱক বাহিনীৰ বহুকেইজনেই হ’ল অন্ধ ভক্ত৷ এইসকলে মোক ভগৱান জ্ঞান কৰে৷ মোৰ লেখাবোৰৰ কোনোবাই সমালোচনা কৰিবলৈ আগবাঢ়িলেই এইসকলে গালি-শপনি দি নিৰস্ত্ৰ কৰে৷ তথ্য, যুক্তিৰে আনৰ মতামত খণ্ডন কৰাৰ কথা বাদেই, পাৰিলে দুই এথাপৰ দি হলেও মোৰ সমালোচকসকলক চুপ কৰাবলৈ এওলোকে অনবৰতে ভৰি ডাঙিয়েই থাকে৷ পিছে মোৰ স্তাৱকবাহিনীৰ বহুতেই মোৰ লেখাবোৰৰ এটা আখৰো যে নপঢ়ে সেই কথাটোতো মই এশ শতাংশই নিশ্চিত!\nবিহু আহিলেই৷ বিহুৰ সময়ত মোৰ ব্যস্ততা বৰকৈ বাঢ়ে৷ মানে বিহু সংখ্যা বিশেষ আলোচনী, কাকতবোৰৰ বাবে কিবাকিবি লিখিবলৈ দিনে-নিশাই একাকাৰ কৰিব লগা হয়৷ মোৰ নামটোৰ বাবেই মোৰ পৰা লেখা খুজিবলৈ সকলোৰে হেতাওপৰা লাগে৷ এনেবোৰ সময়তে দুপইছা বেছিকৈ পোৱা যায়৷ এটা কথা শুনি আচৰিত পাওঁ, যে বহু লেখকে হেনো কাকত- আলোচনীত যথেষ্ট কষ্ট কৰি, সময় খৰচ কৰি, অধ্যয়ন কৰি বহু উন্নত লেখা লিখি এটকাও মাননি নাপায়৷ মোৰ পিছে ৰেট ফিক্স দেই! দৰ্জীয়ে কাপোৰ চিলোৱাৰ দৰে অ’ৰ-ত’ৰ পৰা এসোপামান অৰ্থহীন কথা জোৰাই লৈ লিখি পৃষ্ঠা ভৰ্তি কৰি দিলেই হ’ল, পা-পইছাখিনি ঘৰতেই দি যাব৷ আন লেখকে পইছা পোৱা নোপোৱা কথাক লৈ চিন্তা কৰিবলৈ মোৰ সময়ো নাই, ইচ্ছাও নাই!\nএইকেইদিন বৰ ব্যস্ত হৈ আছো৷ মানে এইখিনি সময়তে নিৰ্বাচনৰো বতৰ৷ নিৰ্বাচন আদিৰ সময়ত মোৰ দাম আৰু বেছি বাঢ়ে৷ মেল-মিটিঙলৈও নিমন্ত্ৰণ আহে৷ তাগিদাও বেছি হয়৷ মোৰ সুবিধামতেই পৃথিৱীৰ য’তমানে ওলোটা-ওভোতা যুক্তি দি চতুৰতাৰে সকলোকে প্ৰভাৱান্বিত কৰিবলৈ চাওঁ৷ কাক ভোট দিব লাগে, কাক ভোট দিব নালাগে, কোন ভাল মানুহ, কোন বেয়া মানুহ, কাক বিশ্বাস কৰিব লাগে, কাক নালাগে সেইবোৰ কথাও চতুৰতাৰে কৈ নিজৰ ন্যস্ত স্বাৰ্থ সিদ্ধি কৰিবলৈ চাওঁ৷\nএতিয়া আন বিশেষ একো কৰিব নোৱাৰিলেও নাক মোহাৰিয়েই আৰামত চলি আছো৷ মানে নাকটো মোহাৰিলেই বুধি ওলায়, সেইখিনিৰ লগতে কেতিয়াবা বিবেকো বিক্ৰী কৰো৷ এনেদৰেই জীৱিকা নিৰ্বাহ কৰি আছো৷\nগতিকে আপুনি বেয়া নাপাব৷ মই আপোনাৰ আলোচনীখনৰ বাবে লেখা দিব নোৱাৰিম৷\nকৃষ্ণ, ধুই পেলালে 🙄\nইমান ব্যস্ততাৰ মাজতো ইমান সুন্দৰ লিখা এটা লিখি দিলে, অফুৰন্ত সময় পালে আপুনি কি কৰিব হে দাদা।\nধুনিয়া দাদা.. পুৰা ধুই পেলালে\nসেইবুলি আমাক নেৰিবা৷ সমালোচকে কিবা কলে আমি স্তাৱক বাহিনী আছো নহয়! আমাৰ ছাৰক সমালোচনা কৰাৰ আগতে ছাৰৰ সমান হৈ লওক বুলি কৈ এনেকুৱা ফালি দিম নহয়, চিন্তাই নকৰিবা৷\nৱাহ ! মুখা খুলি দিলে\nসাংঘাটিক ব্যংগ জ্যোতি দা।\nসাংঘাটিক লিখিছে দেই দাদা..কৃষ্ণ\nসুন্দৰ লেখা। ভাল পালোঁ পঢ়ি।


ঘৰৰ ডিপ ফ্ৰীজত উদ্ধাৰ কুকুৰ, মেকুৰী, সাপকে ধৰি প্ৰায় ২০০ মৃত প্ৰাণী! কোন এই পাষণ্ড?\nApril 16, 2022 9:59 am\nঘৰৰ ডিপ ফ্ৰীজত উদ্ধাৰ কৰা হৈছে কুকুৰ, মেকুৰী আৰু সাপকে ধৰি প্ৰায় ১৮৩টা প্ৰাণীৰ মৃতদেহ। আমেৰিকা যুক্তৰাষ্ট্ৰৰ আৰিজোনাৰ বাসিন্দা মাইকেল পেট্ৰিক টাৰলেণ্ডৰ ঘৰৰ ভিতৰত উদ্ধাৰ কৰা হয় এই প্ৰাণীৰ মৃতদেহবোৰ।\nআৰক্ষীয়ে ইতিমধ্যে তেওঁক গ্ৰেপ্তাৰ কৰিছে আৰু তেওঁৰ পত্নী ব্ৰুকলিন বেকৰ সন্ধানত অভিযান চলাইছে।\nআৰক্ষীয়ে জানিবলৈ দিয়া মতে ৪৩বছৰীয়া টাৰলেণ্ডে নিজেই স্বীকাৰ কৰিছে যে ইয়াৰে কিছুমান প্ৰাণীক জীৱন্ত অৱস্থাতে শীতায়িত কৰা হৈছিল।\nলগতে পঢ়ক: যুদ্ধৰ খৱৰ: ইউক্ৰেইনৰ ৰাজধানী কীয়েভত ৯০০ অসামৰিক লোকৰ মৃতদেহ উদ্ধাৰ\nশনিবাৰে আন্তৰ্জাতিক সংবাদ মাধ্যম বিবিচিৰ এক প্ৰতিবেদনত এই তথ্য সদৰী কৰা হৈছে।\nবাতৰি অনুসৰি, ঘৰৰ ফ্ৰীজৰ পৰা ১৮৩টা প্ৰাণী উদ্ধাৰৰ এই ঘটনাত আমেৰিকাৰ নাগৰিকগৰাকীৰ বিৰুদ্ধে পশুৰ ওপৰত নৃশংসতাৰ বাবে মুঠ ৯৪টা অভিযোগ দাখিল কৰা হৈছে।\nস্থানীয় এক মহিলা বাসিন্দাৰ পৰা আৰক্ষীয়ে লাভ কৰা এক তথ্যৰ পিছতে টাৰলেণ্ডক গ্ৰেপ্তাৰ কৰা হয়। স্থানীয় বাসিন্দাগৰাকীয়ে আৰক্ষীক জনাইছিল যে তেওঁ বংশবৃদ্ধিৰ বাবে কিছুমান সাপ টাৰলেণ্ডৰ ওচৰত ৰাখিছিল। কিন্তু কেইমাহ ধৰি টাৰলেণ্ড সন্ধানহীন হৈ পৰে আৰু তেওঁ সাপবোৰ আৰু ওভতাই নাপালে।\nমহিলাগৰাকীয়ে আৰক্ষীক জনাইছে যে টাৰলেণ্ড আৰু তেওঁৰ পত্নীয়ে ঘৰটোৰ পৰা গুচি যোৱাৰ পিছতে ঘৰটোৰ মালিকে তেওঁৰ সৈতে যোগাযোগ কৰে। ঘৰটোৰ মালিকে ঘৰটো চাফা কৰাৰ সময়ত গেৰেজত বহু মৃত প্ৰাণীৰে ভৰ্তি হৈ থকা এটা ডিপ ফ্ৰীজ পায়। ইয়াতেই মহিলাগৰাকীয়ে থৈ যোৱা কিছু সাপো আছিল।\nলগতে পঢ়ক: নৰ্থ-ইষ্ট নাওত নিতুপৰ্ণ ৰাজবংশীৰ কাৰ্টুন\nআৰক্ষীয়ে জানিবলৈ দিয়া মতে শীতায়িত কৰি ৰখা এই প্ৰাণীবোৰৰ মাজত কাছ, জেঠী, চৰাই, এন্দুৰ, শহা আদিও আছিল। দহদিন পিছত টাৰলেণ্ড ঘৰটোলৈ উভতি অহাৰ খৱৰ লাভ কৰিয়ে আৰক্ষীক তেওঁক গ্ৰেপ্তাৰ কৰে।


Assamese : নীলা নৈ (Neela Noi)\nনীলা নৈ (Neela Noi)\nAuthor অপৰ্ণা গোস্বামী (Aparna Goswami)\nBook Code AB03\n১৯৯৬ আৰু ১৯৯৮ চন। এচাম উন্মত্ত মানুহৰ হাতত প্ৰাণ হেৰুৱাবলগা হৈছিল নামনি অসমৰ বহু আদিবাসী লোকে। সেই শিহৰণকাৰী হত্যাকাণ্ড আৰু পৰৱৰ্তী সময়ত শৰণাৰ্থী হিচাপে জীৱন নিৰ্বাহ কৰা শতাধিক পৰিয়ালৰ মমৰ্ন্তুদ জীৱন সংগ্ৰামৰ কাহিনীৰেই উপন্যাস ৰূপ নীলা নৈ। উপন্যাসখনত বৰ্ণিত হৈছে গোষ্ঠী সংঘাতৰ পৰৱৰ্তী সময়ত শৰণাৰ্থী মানুহখিনিৰ আলৈ-আহুকাল আৰু চৰকাৰী ব্যৱস্থাটোৰ দুঃসহ অৱহেলা আৰু সস্তীয়া ৰাজনীতিৰ কথা। ঔপন্যাসিকৰ উপস্থাপনৰ চমৎকাৰিত্ব আৰু ভাষাই উপন্যাসখনৰ বিষয়বস্তুক ভয়াৱহ দিনবোৰৰ প্ৰতিবেদন কৰি নাৰাখি, এক মানৱীয় আৱেদনেৰে সিক্ত সাধাৰণ মানুহৰ জীৱনগাথালৈ পযৰ্বসিত কৰিছে\nবিষয়বস্তুৰ আধাৰ সাম্প্ৰতিক সময়ৰ অসমৰ গোষ্ঠীসংঘর্ষৰ এক কৰুণ অধ্যায়। মূল ঘটনা যদিও কাল্পনিক, বাস্তৱ তথ্যক বিকৃত নকৰাকৈ কাহিনীভাগৰ আধাৰ কৰি লোৱা হৈছে। ছিন্নমূল এখন আদিবাসী গাঁৱৰ গাঁওবাসীৰ জীৱন সংগ্ৰাম দেখুওৱা হৈছে তেওঁলোকে চৰকাৰী মাটিত বাসভূমি বিচাৰি কৰা ব্যৰ্থ প্ৰচেষ্টা আৰু তাৰ কৰুণ পৰিণতিৰ মাজেৰে। এই ঠেৰুছিগা সমাজখনৰ একমাত্ৰ শিক্ষিত ব্যক্তি নিমু মাষ্টাৰ ইয়াৰ প্ৰধান চৰিত্ৰ আৰু তেওঁৰ সহমৰ্মী তিনিটা আন চৰিত্ৰৰ জীৱনচিত্ৰৰ মাজেৰে সংঘাতৰ স্বৰূপ উদঘাটন কৰিবলৈ চেষ্টা কৰা হৈছে।\nড০ হীৰেন গোহাঁই\n‘নীলা নৈ’ গোষ্ঠীসংঘষৰ্ৰ অন্যায় আৰু হিংসাই মূলোচ্ছেদ কৰা আৰু নিষ্ঠুৰভাৱে বিধ্বস্ত কৰা এটা বিশেষ জনগোষ্ঠীৰ একাংশ মানুহৰ অসহায় বেদনাৰ প্ৰতিফলন। তেওঁলোকে বহুদিন ধৰি চৰকাৰৰ পৰা প্ৰাপ্য সকাহ আৰু সমাধানৰ আশা কৰিও, শেষত দুৰ্নীতিগ্ৰস্ত আৰু জাতীয় উচ্চাত্মিকাত ওফন্দি থকা আমোলাৰ অৱহেলাৰ ফলত নিৰাশ হয়। তেওঁলোকৰ মাজত ডেকাবিলাক অধৈৰ্য আৰু বিবেচক বয়সক নেতৃত্বৰ প্ৰতি অবিশ্বাসী আৰু বিদ্ৰোহী হৈ, তেওঁলোককে ত্ৰোধান্ধ হৈ হত্যা কৰে। ভাৰতৰ তথাকথিত সমাজ ব্যৱস্থা আৰু ৰাজনীতিৰ চুকে-কোণে পুঞ্জীভূত হৈ থকা হতাশা দুখ-বেদনা আৰু মানৱতাৰ অৱমাননা কাহিনীত বিশ্বাসযোগ্য আৰু জীৱন্ত ৰূপত ধৰা পৰিছে। এইপিনৰ পৰা এইখন যথাৰ্থ উপন্যাস।\nজনগোষ্ঠীয় সংঘাত, উৎপীড়ন আৰু বিতাড়নৰ আজিৰ জটিল মানৱীয় সমস্যা, উদ্বাস্তুৰ মানৱীয় অধিকাৰ-চ্যুতিৰ কৰুণ জ্বলন্ত সমসাময়িক সমস্যাক বিষয়বস্তু কৰি লৈও ইয়াক উপন্যাসৰ কাঠামোত গঢ় দিব পৰা নগ’ল। বাস্তৱ-তথ্য আৰু সত্য-সাদৃশ্যতা থকা সত্ত্বেও ই এক ৰিপ’ৰ্টাজ ধৰণৰ বিবৃতি হৈ ৰ’ল ৷\nমাজে মাজে যন্ত্ৰণাত কেঁকাই উঠাৰ বাহিৰে চাঙীৰ মানুহটোৱে বেছিভাগ সময় সাৰ-সুৰ নোহোৱাকৈয়ে পৰি আছিল। মানুহটোৰ কেঁকনি-গেঠনি বেছি হ’লেই, কাষে কাষে গৈ থকা মানুহজনীৰ কান্দোনৰ মাত্ৰা চৰি যায়। আধা কটা ডিঙি এটা লৈ মানুহটো কিমান সময় জীয়াই থাকিব সেইটো কোৱা টান। তথাপি অকলশৰে মৰিব দিয়াতকৈ যি হয় নিজৰ চকুৰ আগতে ..!\nঅকল এই মানুহটোৱেইনে! দলটোত জখমী মানুহ যেন ভৰিহে পৰিছিল। ল’ৰা-ছোৱালী, মতা-মাইকী, বুঢ়া-বুঢ়ী। নিশাৰ ভয়ানক আক্ৰমণত থাউনি হেৰুওৱা মানুহজাকৰ দুখ-দুর্গতিৰ যেন কোনো অন্ত নাছিল। সৌৱা পিঠিত ভয়ানক আঘাতৰ বীভৎস ক্ষত লৈ, কোনোমতে জীয়াই থকা তিনি-চাৰি বছৰীয়া ল’ৰা এটাই মাকৰ কান্ধত শৰ দৰে পৰি আছে। দূৰৈৰ পৰা চালে ধৰিব নোৱাৰি মাকজনীয়ে জীয়াই থকা পুত্ৰক কঢ়িয়াইছে, নে পুত্ৰৰ শ কঢ়িয়াইছে। সিফালে হাতৰ টাঙোনত ভৰ দি কোনোমতে খুপি খুপি আগবঢ়া বুঢ়া এটাৰ বাওঁচকুৰ ওপৰেদি কপালত গামোচা এখনৰ বান্ধ। তেজেৰে টেপটেপীয়া গামোচাখনৰ তলেদি চকুপানীৰ দৰে তেজৰ ধাৰ। অলপ অচৰপ আহত মানুহখিনিৰ কথা বাদেই, হাত-ভৰিত গুলী লাগি বেয়াকৈ আহত মানুহবোৰেও শৰীৰে নাটানিলেও উপায়হীন অৱস্থাত, কোনোমতে আৰ-তাৰ গাত ধৰি আগবাঢ়িছিল ৷\nঅপৰ্ণা গোস্বামী সাহিত্য জগতত নতুন নাম। এক অৰ্থত- নীলা নৈ - এই প্ৰথমখন উপন্যাসেৰেই তেওঁ সাহিত্যজগতত কৰিছে সবল আৰু বিশেষত্বপূৰ্ণ আত্মপ্ৰকাশ। অপৰ্ণা গোস্বামীৰ জন্ম ১৯৮৩ চনত বৰপেটাত। ইংৰাজী সাহিত্যত স্নাতকোত্তৰ ডিগ্ৰীধাৰী অপৰ্ণাই স্কুলীয়া দিনৰ পৰাই লেখা-মেলাত জড়িত হৈ আছিল। গোস্বামীয়ে সম্প্ৰতি ৰঙিয়াৰ ছিমবায়’ছিছ একাডেমীত বিষয় শিক্ষয়িত্ৰী হিচাপে কাৰ্যনিৰ্বাহ কৰি আছে ৷\nঅৰ্গল খোলা প্ৰিয়ম্বদা (Argal Khola Priyambada)


Vancocin (Eli Lilly) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Vancocin (Eli Lilly) ar byavahar, ppali, parshwakriya, upkaar, kriya-pratikriya aaru satarkatabani\nVancocin (Eli Lilly) की जानकारी\nVancocin (Eli Lilly) ৰ লাভ আৰু ব্যৱহাৰসমূহ- Vancocin (Eli Lilly) Benefits & Uses in Assamese- Vancocin (Eli Lilly) ar laabh aaru byavaharsamuh\nVancocin (Eli Lilly) ৰ পালি আৰু সেয়া কেনেদৰে ল'ব- Vancocin (Eli Lilly) Dosage & How to Take in Assamese - Vancocin (Eli Lilly) ar paali aaru xeya kenedore lobo\nVancocin (Eli Lilly) ৰ পাৰ্শ্চক্ৰিয়াসমূহ- Vancocin (Eli Lilly) Side Effects in Assamese- Vancocin (Eli Lilly) ar parshwakriyasamuh\nVancocin (Eli Lilly) সংক্ৰান্ত সতৰ্কতাবাণীসমূহ- Vancocin (Eli Lilly) Related Warnings in Assamese- Vancocin (Eli Lilly) xonkranta xatarkatabanisamuh\nঅইন দৰৱৰ সৈতে Vancocin (Eli Lilly)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vancocin (Eli Lilly) with Other Drugs in Assamese- Oinor xoite Vancocin (Eli Lilly) ar gurutor kriya-pratikriya\nVancocin (Eli Lilly) মতভেদসমূহ- Vancocin (Eli Lilly) Contraindications in Assamese- Vancocin (Eli Lilly) nishedhsamuh\nVancocin (Eli Lilly) ৰ বিষয়ে সততে সোধা প্ৰশ্নসমূহ- Frequently asked Questions about Vancocin (Eli Lilly) in Assamese- Vancocin (Eli Lilly) ar bikhoye satate xodha prashnasamuh\nখাদ্য আৰু মদৰ সৈতে Vancocin (Eli Lilly) ক্ৰিয়া-প্ৰতিক্ৰিয়া- Vancocin (Eli Lilly) Interactions with Food and Alcohol in Assamese- khadya aaru modor xoite Vancocin (Eli Lilly) kriya-pratikriya\nVancocin (Eli Lilly) ৰ লাভ আৰু ব্যৱহাৰসমূহ - Vancocin (Eli Lilly) Benefits & Uses in Assamese - Vancocin (Eli Lilly) ar laabh aaru byavaharsamuh\nVancocin (Eli Lilly) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVancocin (Eli Lilly) ৰ পালি আৰু সেয়া কেনেদৰে ল'ব - Vancocin (Eli Lilly) Dosage & How to Take in Assamese - Vancocin (Eli Lilly) ar paali aaru xeya kenedore lobo\nVancocin (Eli Lilly)-ৰ উপাদানসমূহ - Vancocin (Eli Lilly) Active Ingredients in Assamese - Vancocin (Eli Lilly)-ar upadaansamuh\nVancocin (Eli Lilly) ৰ পাৰ্শ্চক্ৰিয়াসমূহ - Vancocin (Eli Lilly) Side Effects in Assamese - Vancocin (Eli Lilly) ar parshwakriyasamuh\nগৱেষণাৰ ভিত্তিত, Vancocin (Eli Lilly) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVancocin (Eli Lilly) সংক্ৰান্ত সতৰ্কতাবাণীসমূহ - Vancocin (Eli Lilly) Related Warnings in Assamese - Vancocin (Eli Lilly) xonkranta xatarkatabanisamuh\nVancocin (Eli Lilly)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Vancocin (Eli Lilly) লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nVancocin (Eli Lilly)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই পাৰ্শ্ব-প্ৰতিক্ৰিয়াৰ কখা চিন্তা নকৰাকৈ Vancocin (Eli Lilly) ব্যৱহাৰ কৰিব পাৰে।\nবৃক্কত Vancocin (Eli Lilly) কি প্ৰভাৱ দেখা গৈছে?\nVancocin (Eli Lilly)ৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Vancocin (Eli Lilly) কি প্ৰভাৱ দেখা গৈছে?\nVancocin (Eli Lilly)ৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Vancocin (Eli Lilly) ৰ কি প্ৰভাৱ দেখা গৈছে?\nVancocin (Eli Lilly)ৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Vancocin (Eli Lilly)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vancocin (Eli Lilly) with Other Drugs in Assamese - Oinor xoite Vancocin (Eli Lilly) ar gurutor kriya-pratikriya\nVancocin (Eli Lilly) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVancocin (Eli Lilly) মতভেদসমূহ - Vancocin (Eli Lilly) Contraindications in Assamese - Vancocin (Eli Lilly) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vancocin (Eli Lilly) লোৱা অনুচিত যাতে -\nVancocin (Eli Lilly) ৰ বিষয়ে সততে সোধা প্ৰশ্নসমূহ - Frequently asked Questions about Vancocin (Eli Lilly) in Assamese - Vancocin (Eli Lilly) ar bikhoye satate xodha prashnasamuh\nএই Vancocin (Eli Lilly)-এ অভ্য়াস বা নিচাৰ সৃষ্টি কৰে নেকি?\nনহয়, আপনি Vancocin (Eli Lilly)ৰ প্ৰতি আসক্ত নহয়।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Vancocin (Eli Lilly) লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Vancocin (Eli Lilly) লোৱা উচিত।\nমানসিক ৰোগৰ চিকিত্সাৰ বাবে Vancocin (Eli Lilly) লৈ কোনো লাভ নাই।\nখাদ্য আৰু মদৰ সৈতে Vancocin (Eli Lilly) ক্ৰিয়া-প্ৰতিক্ৰিয়া - Vancocin (Eli Lilly) Interactions with Food and Alcohol in Assamese - khadya aaru modor xoite Vancocin (Eli Lilly) kriya-pratikriya\nখাদ্য আৰু Vancocin (Eli Lilly)ৰ ক্ৰিয়া-প্ৰতিক্ৰিয়া\nখাদ্যৰ সৈতে Vancocin (Eli Lilly) লোৱাট নিৰাপদ।\nমদ আৰু Vancocin (Eli Lilly)ৰ মাজৰ প্ৰতিক্ৰিয়া\nVancocin (Eli Lilly) আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nVancocin (Eli Lilly) ৰ অনুকল্প - Substitutes for Vancocin (Eli Lilly) in Assamese\nআপুনি বা আপোনাৰ পৰিয়ালৰ কোনোবাই Vancocin (Eli Lilly) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Vancocin (Eli Lilly) ব্যৱহাৰ কৰিছিল নেকি?\nআপুনি কিমান পৰিমাণে Vancocin (Eli Lilly) সেৱন কৰিছিল?\nআপুনি Vancocin (Eli Lilly) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Vancocin (Eli Lilly) সেৱন কৰে?


ক’ভিডত মৃত্যুৰ তথ্য লুকুৱাইছে নেকি ভাৰতে ? - VOICE 24x7\nসমগ্ৰ বিশ্বৰ বাবে অভিশাপ হৈ আহিছিল ক’ভিড মহামাৰী ৷ ২০১৯ বর্ষৰ শেষভাগৰ পৰা চীনত প্ৰথমে সংক্ৰমন ঘটা ক’ভিডৰ বাবে স্তব্ধ হৈ পৰিছিল সমগ্ৰ বিশ্ব ৷ এখনৰ পাছত আন এখন দেশত দিয়া হৈছিল লকডাউন ৷ ক’ভিডৰ দ্ৰুত সংক্ৰমনৰ বাবে ৰোগীৰ বাবে হাস্পতালত অভাৱ ঘটিছিল বিছনাৰ ৷ কাঢ়ি লৈ গৈছিল বহুজনৰ জীৱন-জীৱিকা ৷ ইয়াৰ মাজতে ভাৰত চৰকাৰে দাবী কৰি আহিছে যে দেশখনত অতি পাৰদর্শিতাৰে নিয়ন্ত্ৰণ কৰা হৈছে ক’ভিড পৰিস্থিতি ৷ প্ৰকৃতার্থত কেন্দ্ৰীয় চৰকাৰে সচাকৈয়ে সফল নে ক’ভিডৰ বিৰুদ্ধে যুঁজত ? বিশ্ব স্বাস্থ্য সংস্থাৰ শেহতীয়া প্ৰতিবেদনে সন্দিহান কৰি তুলিছে ভাৰত চৰকাৰৰ দাবীক ৷ লগতে চর্চিত হৈছে কেইবাটাও প্ৰশ্নৰ ৷ ক’ভিডত মৃত্যু হোৱা লোকৰ তথ্য লুকুৱাইছে নেকি ভাৰতে ?\nকিয়নো বিশ্ব স্বাস্থ্য সংস্থাৰ প্ৰতিবেদন অনুসৰি চৰকাৰৰ হিচাপতকৈ ১০ গুণ অধিক লোকৰ মৃত্যু হৈছিল ভৰতত ৷ বিগত প্ৰায় দুবছৰ ধৰি সংহাৰী ৰূপ লোৱা ভাৰতত চৰকাৰী হিচাপতকৈ অধিক লোকৰ মৃত্যু হোৱা বুলি সদৰী কৰিছে বিশ্ব স্বাস্থ্য সংস্থা চমুকৈ হুৱে ৷ সংস্থাৰ প্ৰতিবেদন অনুসৰি ২০২০-২০২১ বর্ষত ভাৰতত মৃত্যু হৈছিল ৪৭.৪ লাখ লোকৰ ৷ ইয়াৰ বিপৰীতে কেন্দ্ৰীয় চৰকাৰৰ হিচাপ অনুসৰি ২০২১ চনৰ শেষলৈ দেশত ক’ভিডত মৃত্যু হৈছে মাত্ৰ ৪.৮১ লাখ লোকৰ ৷ অর্থাৎ ভাৰত চৰকাৰৰ হিচাপতকৈ ‘হু’ৰ মতে ভাৰতত ২০২০-২০২১ বর্ষত ১০ গুণ অধিক লোকৰ মৃত্যু হৈছে ৷ কেবল ‘হু’ৱে নহয়, ইয়াৰ পূর্বে বিশ্বৰ আগশাৰীৰ সংবাদ পত্ৰ ৱাশ্বিংটন পোষ্টেও সন্দেহ প্ৰকাশ কৰিছিল ভাৰতত ক’ভিডত মৃত্যু হোৱা লোকৰ সংখ্যাৰ ওপৰত ৷ কিছুদিন পূর্বে এক প্ৰতিবেদনত তেওঁলোকে প্ৰকাশ কৰিছিল যে ভাৰতত চৰকাৰী হিচাপতকৈ কেইবাগুণ অধিক লোকৰ মহামাৰীত মৃত্যু ঘটিছে ৷ যাক লৈ ব্যাপক প্ৰতিক্ৰিয়াৰ সৃষ্টি হৈছিল ৷ ইপিনে, বৃহস্পতিবাৰে প্ৰকাশ কৰা প্ৰতিবেদন অনুসৰি ২০২০ চনতে ভাৰতত মৃত্যু হৈছে ৮.৩ লাখ লোকৰ ৷\nউল্লেখ্য যে দুদিন পূর্বে কেন্দ্ৰীয় চৰকাৰে ২০২০ বর্ষৰ জন্ম আৰু মৃত্যুৰ বার্ষিক তথ্য মুকলি কৰিছিল ৷ এই তথ্য অনুসৰি ২০১৯ বর্ষৰ তুলনাত ভাৰতত ২০২০ বর্ষত ৪.৫ লাখ অধিক লোকৰ মৃত্যু হৈছে ৷ কেন্দ্ৰীয় চৰকাৰৰ এই তথ্যৰ পাছতে ‘হু’ৰ প্ৰতিবেদন প্ৰকাশ পোৱাৰ লগে লগে সমগ্ৰ বিষয়টোক ৰহস্যৰ মাজলৈ ঠেলি দিছে ৷\nকেবল ভাৰততে নহয়, সমগ্ৰ বিশ্বতে অধিক লোকৰ মৃত্যুৰ আশংকা প্ৰকাশ কৰিছে ‘হু’ৱে ৷ সংস্থাৰ মতে বিশ্বজুৰি ক’ভিডত মৃত্যু হৈছে ১৫ নিযুত লোকৰ ৷ ৷ ইয়াৰ বিপৰীতে দেশসমূহে প্ৰকাশ কৰা তথ্য অনুসৰি বিশ্বত ক’ভিডত মৃত্যু হোৱা লোকৰ সংখ্যা মাত্ৰ ৬ নিযুত ৷ অর্থৎ বিশ্ব স্বাস্থ্য সংস্থাৰ তথ্য অনুসৰি সমগ্ৰ বিশ্বতে প্ৰকৃত হিচাপতকৈ দুগুণ লোকৰ মৃত্যু ঘটিছে ৷ ক’ভিডত মৃত্যু হোৱা লোকৰ সংখ্যা গণনাৰ বাবে এটা বিশেষ পদ্ধতি অৱলম্বন কৰি আহিছে বিশ্ব স্বাস্থ্য সংস্থাই ৷ এটা বর্ষত মৃত্যু হোৱা লোকৰ সংখ্যা আৰু মহামাৰী নহ’লে সেই একেটা বর্ষত সাম্ভাৱ্য মৃত্যুৰ সংখ্যাৰ ওপৰত নির্ভৰ কৰি এই তথ্য প্ৰকাশ কৰি আহিছে সংস্থটোৱে ৷\nঅৱশ্যে বিশ্ব স্বাস্থ্য সংস্থাৰ তথ্যক নাকচ কৰিছে ভাৰত চৰকাৰে ৷ ‘হু’ৰ তথ্যক ভূল আখ্যা দিছে কেন্দ্ৰীয় চৰকাৰে ৷ বিশ্ব স্বাস্থ্য সংস্থাই এই তথ্য প্ৰকাশ কৰাৰ পাছতে কেন্দ্ৰীয় স্বাস্থ্য মন্ত্ৰালয়ে এক বিবৃতিৰ জৰিয়তে এই তথ্য নাকচ কৰিছে ৷ এক বিবৃতিত মন্ত্ৰালয়ে কয় যে ক’ভিডৰ মৃত্যুৰ সংখ্যা গণনাৰ বাবে বিশ্ব স্বাস্থ্য সংস্থাই গ্ৰহন কৰা আর্হি মানি ল’ব পৰা নাযায় ৷ অৱশ্যে কোন সঁচা, কোন মিছা সেয়া সময়ে ক’ব ৷ ভাৰত চৰকাৰে ক’ভিডত হোৱা মৃত্যুৰ প্ৰকৃত সংখ্যা প্ৰকাশ কৰিছে নে , মৃত্যুৰ তথ্য লুকুৱাই ক’ভিড নিয়ন্ত্ৰনৰ ক্ষেত্ৰত সফলতা প্ৰদর্শন কৰিব বিচাৰিছে সেয়া বিতর্কৰ বিষয় ৷ কিন্তু ক’ভিড মহামাৰীয়ে বহুজনৰ আপোনজনক কাঢ়ি নি তেওঁলোকৰ জীৱনলৈ যে অমানিশা কঢ়িয়াই আনিছিল সেয়া আজিৰ বাস্তৱ সত্য ৷\nউচটনিমূলক মন্তব্য দি পাঞ্জাৱ আৰক্ষীৰ জালত বিজেপি নেতা


বাঘ আৰু হৰিণাৰ সাধু – অনুৰূপ মহন্ত – ফটাঢোল\nJuly 1, 2019 ভিন্নস্বাদ\t16 Comments\nবাঘ আৰু হৰিণাৰ সাধু – অনুৰূপ মহন্ত\nএখন ডাঙৰ হাবিত এটা বাঘৰ দল আছিল। বাঘ বোৰৰ মাজত সকলোতকৈ শক্তিশালীজন ৰজা আছিল আৰু তেওঁৰ ছত্র ছায়াতেই বাকী বিলাক বাঘে মিলাপ্ৰীতিৰে বাস কৰিছিল। সেই হাবি খনত বহুত বিলাক হৰিণাও আছিল। বাঘ বিলাকে ভোক লাগিলেই সেই হৰিণা বিলাক মাৰি খাইছিল।\nলাহে লাহে হাবি খনত হৰিণাৰ সংখ্যা কমি আহিছিল আৰু এদিন সকলো হৰিণা বাঘৰ মুখত পৰি মৃত্যু হ’ব বুলি হৰিণা সমাজত সকলোৰে চিন্তাৰ বিষয় হৈ পৰিছিল। এইটো বিষয়ত হৰিণা সমাজত এদিন এখন ডাঙৰ সভা অনুষ্ঠিত হ’ল। গোটেইখন হাবিৰে জাকে জাকে হৰিণা আহি সভাত যোগ দিলেহি। বুঢ়া হৰিণা এটাক সভাপতি পাতি সকলোৱে বাঘে হৰিণা খাই শেষ কৰিবলৈ লোৱাৰ বিষয়ত গভীৰ ভাৱে আলোচনা কৰিবলৈ ধৰিলে।\nবুঢ়া হৰিণা দুটামানে ক’লে, “বাঘ বিলাক মাংস ভোজী, তেওঁলোকে মাংস হিচাপে আমাক খাবই। গতিকে আমি বাঘ বিলাকৰ লগত সন্ধি কৰা উচিত। তেওঁলোকে যাতে যাকে তাকে যেতিয়াই তেতিয়াই নামেৰে তাৰ ব্যৱস্থা হিচাপে তেওঁলোকক কোৱা উচিত যে প্ৰতি দুদিনৰ মূৰে মূৰে আমি পাল পাতি পাতি তেওঁলোকৰ ওচৰলৈ আমাৰ মাজৰ পৰা এজনকৈ পঠিয়াম। তেনে কৰিলে আমি বিলাক বহুত দিনলৈ বাচি থাকিব পাৰিম।\nইয়াৰ প্ৰতিবাদ জনাই কিছুমান হৰিণাই ক’বলৈ ধৰিলে, “পুৰুষাণুক্ৰমে বলীয়ে দুর্বলীৰ ওপৰত অত্যাচাৰ চলাই আহিছে..এতিয়াৰ পৰা আৰু সেইয়া মানি লোৱা নহ’ব। আমি প্ৰতিবাদ কৰিম, ধৰ্ণা দিম।”\nকিছুমানে তাৰো ওপৰত গৈ ক’লে,”আমি সকলো হৰিণাই মিলি একগোট হৈ বাঘ বিলাকক আমাৰ শিঙেৰে খুচি মাৰি শেষ কৰিম, আৰু আমি বনৰ ৰজা হৈ নিজেই বন খন শাসন কৰিম। একতাৰ বল আমি দেখুৱাই দিম।”\nতেতিয়া বুঢ়া সভাপতি হৰিণাটোৱে মাত লগালে, “আজিলৈকে তোমালোক কোনোবাই শুনিছা নে যে, ক’ৰবাত হৰিণাই বাঘৰ হত্যা কৰি নিজেই ৰজা হৈ পৰিছে! এই বিলাক অবান্তৰ কথা চিন্তা নকৰিবা।”\nতেনেতে ডেকা হৃষ্টপুষ্ট হৰিণ এটাই মাত লগালে, “মই ভাবো আমাক এখন পৃথক ৰাজ্যৰ প্ৰয়োজন হৈছে। য’ত অকল আমিয়েই থাকিম, তাত বাঘ সোমাব নোৱাৰে। কেৱল আমাৰ ৰাজত্ব চলিব তাত। আৰু এই বিষয়ে আমি বাঘৰ ৰজাৰ লগত কথা পাতিম। কিন্তু তাৰ আগতে আমি বাঘৰ মনত আমাৰ বিষয়ে কি ভাব আছে জনাৰ প্ৰয়োজন।”\nসকলোৱে সেই ডেকা পাহোৱাল হৰিণাটোৰ কথাত সমৰ্থন জনালে।\nএতিয়া প্ৰশ্ন হ’ল, কোনে বাঘৰ খবৰ আনি তেওঁলোক দিব! বহুত ভাবি চিন্তি ঠিক কৰা হ’ল যে এই ডেকা হৰিণাটোকেই খুৱাই বুৱাই শকত কৰি তাৰ শিং দুটা খুলি তাক এটা বাঘৰ ছাল পিন্ধাই বাঘৰ দৰে ৰূপ দি বাঘৰ মাজলৈ পঠিওৱা হওঁক। তেওঁৱেই বাঘৰ মনৰ কথাবিলাক জানি আহক আৰু সকলোকে কওক।\nসকলো সন্মত হ’ল আৰু প্ৰতিটো হৰিণাই তেওঁলোকৰ নিৰ্বাচিত প্ৰতিনিধি জনক অভিনন্দন আৰু সম্বৰ্ধনা জনালে আৰু তেওঁলৈ খাদ্যৰ যোগাৰ কৰাত লাগিল। খাদ্যৰ নাতনিৰ দিনতো হৰিণা বিলাকে নিজে এসাজ নাখাইও সেই ডেকা হৰিণাটোক খুৱালে। আৰু কষ্ট নকৰাকৈ আৰামত খাই খাই ডেকা হৰিণাটো সোনকালেই যথেষ্ট শকত হৈ পৰিল।\nএদিন এটা গুহাৰ ভিতৰত এটা বাঘৰ মৃতদেহ পোৱা গ’ল, সম্ভৱ কোনোবা চিকাৰীয়ে তালৈ গুলি মাৰিছিল আৰু সি পলাই আহি গুহাত সোমাইছিল, তাতেই তাৰ মৃত্যু হ’ল। হৰিণা বিলাকে তাৰ ছালখন এৰুৱাই আনি আগৰ আঁচনি মতেই এই ডেকা হৰিণাটোক পিন্ধাই দিলে। দুই এদিন অলপ অসুবিধা পালেও হৰিণাটো সেইটো ৰূপত অভ্যস্ত হৈ পৰিল।\nসেই বেশেৰে এদিন হৰিণাটো বাঘ বিলাকৰ ওচৰ চাপিল। নতুন বাঘ এটা দেখি তেওঁলোকৰ মাজত প্ৰথমে সন্দেহ হৈছিল যদিও বাঘৰূপী হৰিণাটোৱে কলে যে- সি আগতে এইখন হাবিতে জন্ম হৈছিল। সৰুতেই মাকৰ লগত বেলেগ এখন হাবিলৈ গুচি গৈছিল। এতিয়া সেই হাবিত চিকাৰীৰ উৎপাতত বেছি হোৱাত সি তাৰ পৰা পলাই আহিছে!\nবাঘ বিলাকেও বিশ্বাস কৰি ললে আৰু তেওঁক নিজৰ লগৰে এজন বুলি আঁকোৱালি ললে।\nবাঘৰ মাজত বাঘ হৈ থাকি হৰিণাটোৱে বৰ আমোদ পাইছিল, সি নিজকে সকলোতকৈ শক্তিশালী বুলি ভাবিবলৈ ধৰিলে। বাঘৰ চাল-চলন, খাদ্য আদিতো অভ্যস্ত হৈ পৰিল। লাহে লাহে পাহৰি যাবলৈ ধৰিলে তাৰ উদ্দেশ্য।\nতেনেতে এদিন বাঘৰ ৰজাই চোৰাংচোৱা শিয়াল এটাৰ পৰা খবৰ পালে যে, হৰিণা বিলাকে বাঘৰ বিৰূদ্ধে বিদ্ৰোহ কৰিবলৈ ঠিক কৰিছে আৰু তেওঁলোকে পৃথক ৰাজ্য দাবী জনোৱাৰ সম্ভাৱনাও বাঢ়ি গৈছে। তেওঁলোকৰ মাজত এজনক বিৰোধী নেতাও বাচনি কৰা হৈছে। আৰু হৰিণা বিলাকে কোনোবা চোৰাংচোৱাও নিয়োগ কৰিছে।\nশিয়ালটোৱে কিন্তু গম পোৱা নাছিল বাঘৰ ভেশত যে হৰিণাৰ দলপতি তাতেই উপস্থিত আছিল।\nখবৰটো পাই বাঘৰ ৰজা গৰজি উঠিল। তেওঁৰ মনত হৰিণাৰ প্ৰতি থকা ঘৃণা সকলোৰে আগত প্ৰকাশ কৰিলে, আৰু এই বিদ্ৰোহ যিকোনো প্ৰকাৰে দমন কৰাৰ সিদ্ধান্ত ললে।\nডেকা হৰিণাটোৱে মনে মনে বৰ ভয় খালে, আৰু সেই ৰাতিয়েই তাৰ পৰা পলাই গৈ লগৰ বিলাকৰ মাজত উপস্থিত হ’ল গৈ।\nসকলোৱে আমাৰ মুখীয়া ঘূৰি আহিলে বুলি আনন্দিত হ’ল আৰু হৰিণাটোৰ সাহসৰ প্ৰশংসা কৰিবলৈ ধৰিলে। তাকে দেখি হৰিণাটোৰ মনৰ ভয় খিনি আঁতৰি গ’ল আৰু নিজৰ বীৰত্বৰ কথা কিছুমান মিছাকৈ কৈ সি সকলোৰে বাহঃ বাহঃ লুটিবলৈ ধৰিলে।\nহৰিণাটোৱে সকলোৰে আগত ক’লে, “আমি কোনো পধ্যেই বাঘৰ লগত মিলি একেখন হাবিত থকা সম্ভৱ নহয়, আমি পৃথক ৰাজ্য ল’বই লাগিব আৰু আমাৰ এই সংগ্ৰাম চলাই যাব লাগিব।”\nসকলো বিলাক হৰিণাই তেওঁলোকৰ দলপতিৰ কথাত হয় ভৰ দিলে..\nইফালে বাঘৰ ৰজাই কথাটো গম পালে যে বিৰোধী দলৰ ভাবি দলপতি তেওঁলোকৰ মাজতেই থাকি তেওঁলোকৰ বিষয়ে সকলো জানি গৈছে। এই কথাটো বনত ওলাই গ’লে সকলোৰে আগত বাঘ বিলাকৰ নাক উলিয়াব নোৱাৰা অৱস্থা হ’ব। সেই ভাবি বাঘৰ ৰজাই শিয়াল এটাক হৰিণাৰ ওচৰলৈ পঠালে আৰু বিৰোধী দলপতিক আলোচনাৰ বাবে মাতি পঠালে।\nসকলোবিলাক হৰিণাই খবৰটো শুনি বৰ আনন্দ পালে। তেওঁলোকৰ আশা পূৰণ হব, পৃথক ৰাজ্য পাব এই বিলাক ভাবি তেওঁলোকে তেওঁলোকৰ দলপতিক বাঘৰ ৰজাৰ লগত আলোচনা কৰিবলৈ সোনকালে যাবলৈ কলে। হৰিণাৰ ডেকা দলপতিয়ে পেটে পেটে বৰ ভয় খালে যদিও বেলেগ একো উপায় নেদেখি বাঘৰ ৰজাৰ ওচৰলৈ যাবলৈ সন্মত হ’ল।\nহৰিণাৰ দলপতি বাঘৰ ৰজাৰ ওচৰ পাওঁতে ৰজা নিজেই তেওঁক আগবঢ়াই নিবলৈ ওলাই আহিল। হৰিণাক এনেকুৱা সা সন্মান জনালে যেন হৰিণাটোৰ আগৰ কথা বাঘে একো নাজানেই। বাঘৰ ৰজাই হৰিণাক আদৰি নি তেওঁৰ লগতে আসন পাতি বহুৱালে। নানান সু স্বাদু ব্যঞ্জন খুৱালে। হৰিণাৰো এইবিলাক অভ্যাস হৈ গৈছিল। নিজৰ দুখীয়া প্ৰদেশ আৰু লগৰীয়া সকলৰ মাজত বৰ কষ্টেৰে হে তেওঁ এইকেইদিন পাৰ কৰিছিল।\nএনেদৰে কেইবাদিনো ৰাজকীয় সন্মান পোৱাৰ পাছত হৰিণাটোৱে কিয় তালৈ আহিছিল পাহৰিয়েই পেলালে। এইকথাটো ধৰিব পাৰি বাঘৰ ৰজাই হৰিণাক সুধিলে, “ইমান দূৰৰ পৰা আমাৰ লগত কি কথা পাতিবলৈ আহিছা কোৱা আক’!”\nহৰিণাই তেতিয়া ক’বলৈ ধৰিলে, “মহাৰাজ আমি আমাৰ প্ৰদেশত বৰ কষ্টত বসবাস কৰি আহিছো। বহুতৰে ঘৰত এসাজ খাই এসাজ খাবলৈ নাই। তাৰ মাজতে আপোনালোকে আমাক আক্ৰমণ কৰে, হত্যা কৰে, আন আন মাংসভোজী জীৱ, চিকাৰী আদিয়েও আমাক বধ কৰে। গতিকে আমাক এখন পৃথক ৰাজ্যৰ প্ৰয়োজন হৈছে, যত কেৱল আমি থাকিম আৰু আমিয়েই শাসন কৰিম।”\nবাঘেও জানিছিল হৰিণাই কি ক’ব আৰু কি বিচাৰিব। গতিকে আগৰ পৰাই বাঘে উত্তৰ ভাবিয়েই থৈছিল। বাঘে নম্ৰ ভাবেই কলে,\n“চোৱা, আমি বুজিব পাৰিছো তোমালোকৰ কিমান কষ্টৰ মাজত জীৱন অতিবাহিত হৈছে। সেয়ে তোমালোকৰ দাবী মই মানি লম, কিন্তু তোমালোকৰ জানো ৰাজ্য চলোৱাৰ অভিজ্ঞতা আছে? তোমালোকক এতিয়াই পৃথক ৰাজ্য দি দিলে চলাই খাব নোৱাৰিবা। সেয়ে মই ভাবো বহুত সংখ্যক হৰিণাক আমি ৰাজ্য চলাবলৈ প্ৰশিক্ষণ দিম, আৰু তাৰ পাছত…….\nহৰিণাটোৱে মাজতে মাত মাতিলে, “আমি ৰাজ্য চলাই খাব নোৱাৰিম বোলা কথাষাৰ মই কেতিয়াও মানি নলও। আমি একোখন ঘৰ ভালকৈ চলাও। গতিকে ৰাজ্যও চলাব পাৰিম। আমি ভালকৈ জানো আমাৰ প্ৰদেশ খনৰ উন্নতিৰ বাবে আমি কি কৰা উচিত, কি কৰা অনুচিত।”\nএইষাৰ শুনি যদিও বাঘৰ ৰজাৰ খং উঠিছিল, তথাপি সেইয়া প্ৰদৰ্শন নকৰি শান্ত ভাৱে কলে, “চোৱা, তুমি আজি ডেকা হৈ আছা বাবে হে এনেকৈ কৈছা। কাইলৈ পৰহিলৈ বুঢ়া হবা। তোমাৰ পত্নী আছে, কেইবাটাও সন্তান আছে। সকলোৰে ভৱিষ্যতৰ কথা এবাৰ ভাবি চোৱা। মই মাত্ৰ তোমাৰ আৰু তোমাৰ পৰিয়ালৰ ভালৰ বাবেইহে কৈছোঁ। তুমি সকলোৰে বাবে অকলে কিমান কৰিবা! মোৰ কথা যদি মানি চলা, তেন্তে তোমালোকৰ পৃথক ৰাজ্য লোৱাৰ কোনো প্ৰয়োজন নহব। মই আজিয়েই মোৰ সহযোগী সকলোকে কৈ দিম, কোনেও যাতে তোমাৰ সতি সন্ততিক যুগ যুগ ধৰি একো ক্ষতি নকৰে আৰু তুমিও নমৰা লৈকে মোৰ লগতে ৰজাৰ দৰে সুখ আৰু সন্মানেৰে জীৱন নিৰ্বাহ কৰিব পাৰিবা।”\nবাঘৰ লগত থাকি থাকি হৰিণাৰো ইতিমধ্যে ৰাজকীয় জীৱন বৰ ভাল লগা হৈছিল। জীৱনত একো কাম নকৰাকৈ আৰামত থাকিব পাৰিম বুলি ভাবি হৰিণাটোৱে বাঘৰ ৰজাৰ প্ৰস্তাৱ মানি ল’লে। হৰিণাটোৱে পাহৰি পেলালে তেওঁৰ প্ৰদেশৰ প্ৰজাৰ দুখ আৰু ত্যাগৰ কথা।\nবাঘৰ ৰজাৰ প্ৰস্তাৱত সন্মতি জনাই বাঘৰ ৰজাৰ ফালৰ পৰা আগবঢ়োৱা বহুত উপহাৰ লৈ হৰিণাটো নিজৰ প্ৰদেশলৈ ঘূৰি গ’ল। হৰিণাটোক দেখা পাই “আমাৰ নেতাই আমাৰ বাবে পৃথক ৰাজ্য লৈ ঘূৰি আহিছে, আজিৰ পৰা আমাৰ দুখ দূৰ হ’ল” বুলি সকলোৱে দলপতিক ঘেৰি ধৰিলে আৰু আনন্দত হাঁহি ফুৰ্তি কৰিবলৈ ধৰিলে।\nদলপতিয়ে তেতিয়া এটা তিলাৰ ওপৰত উঠি লৈ সকলোৱে শুনাকৈ ক’বলৈ ধৰিলে, “মোৰ মৰমৰ ভাই বন্ধু সকল, মই আজি আপোনালোকৰ আগত এটা নতুন কথা কবলৈ ওলাইছোঁ। আজিলৈকে আমি বাঘ বিলাকৰ পৰা বেলেগকৈ থাকিবলৈ তেওঁলোকৰ পৰা এখন পৃথক ৰাজ্যৰ দাবি জনাই আহিছিলোঁ। কিন্তু এইটোৱে ইয়াকেইহে বুজায় যে আমি তেওঁলোকৰ বিৰুদ্ধাচৰন কৰিছিলোঁ। যিহেতু তেওঁলোক আমাতকৈ অধিক শক্তিশালী, গতিকে তেওঁলোকৰ বিৰুদ্ধে গৈ আমি পৃথক ৰাজ্য পোৱা অসম্ভৱ। গতিকে আমি তেওঁলোকৰ লগত লগ হৈ হে পৃথক ৰাজ্য বিচৰা উচিত। সেই বাবে এইবাৰ মই বাঘৰ ৰজাৰ আগত কৈ আহিছোঁ যে, আমি তেওঁৰ লগতেই আছোঁ।”\nহৰিণাৰ দলপতিয়ে একেৰাহে কথা খিনি কৈ গ’ল। বেছিভাগ জনতাই হৰিণাটোৱে কি কৈছিল ভালকৈ বুজিয়েই পোৱা নাছিল, কিয়নো বাঘৰ মাজত থাকি থাকি হৰিণাটোৰ কথা বিলাকো বাঘৰ দৰেই হৈ গৈছিল। সাধাৰণ হৰিণা বিলাকে এইটো দেখি আচৰিত হৈ গৈছিল যে তেওঁলোকৰ সৈতে অন্তৰৰ বান্ধ থকা মৰমত ভাই জন ইমান সলনি হৈ গ’ল। এতিয়া তেওঁ কৈ আছে যে, “সকলোৱে হৰিণাৰ দৰে জীৱন এৰি বাঘৰ দৰে জীৱন হে গ্ৰহণ কৰা উচিত”।\nনিজৰ নিৰ্বাচিত নেতাৰ মুখত এইবিলাক কথা শুনি সকলো হৰিণা নিৰাশ আৰু হতাশ মনেৰে নিজ নিজ ঘৰলৈ উভতি গ’ল গৈ।\n(এটা পুৰণি আদিবাসী সাধুৰ ছাঁ লৈ)\n« এতিয়া বহুত ৰাতি — ঈশান জ্যোতি বৰা\nপ্ৰথম মৰমে যদি — তবিবৰ ৰহমান »\nএইটো বঢ়িয়া লিখিছে। সুন্দৰ ব্যংগ।\nবৰ সুন্দৰ লিখনি। পঢ়ি বহুত ভাল লাগিল অনুৰূপ।\nধন্যবাদ নিলাক্ষী বা\nসুন্দৰ, বঢ়িয়া লাগিল অনুৰূপ\nধন্যবাদ দাদা, কেৱল আপোনাৰ আৰু দিগন্ত দাক নিৰাশ নকৰোঁ বুলিয়েই লিখিলোঁ যেনে তেনে😁\nইংগিতৰ ব্যৱহাৰ খুবেই চিন্তাউদ্ৰেককাৰী হৈছে । ভাল পাইছোঁ পঢ়ি ।\nসাধুৰ জৰিয়তে সুন্দৰ ব্যংগ, ভাল লাগিল অনুৰূপ।\nভাল হৈছে অনুৰূপ…


NASAৰ বিজ্ঞানীসকলে চন্দ্ৰৰ পৰা অনা মাটিত উদ্ভিদৰ খেতি কৰিছে, এতিয়া পৰৱৰ্তী সময়ত কি হ'ব ? - nasa science news scientists grow plants in lunar dirt next stop moon– News18 assam\nHome » photogallery » world »NASAৰ বিজ্ঞানীসকলে চন্দ্ৰৰ পৰা অনা মাটিত উদ্ভিদৰ খেতি কৰিছে, এতিয়া পৰৱৰ্তী সময়ত কি হ'ব ?\nNASAৰ বিজ্ঞানীসকলে চন্দ্ৰৰ পৰা অনা মাটিত উদ্ভিদৰ খেতি কৰিছে, এতিয়া পৰৱৰ্তী সময়ত কি হ'ব ?\nবিজ্ঞানজগতৰ বাবে, চন্দ্ৰত জীৱনৰ সম্ভাৱনা সদায় আকৰ্ষণীয় হৈ আহিছে। সকলো দেশৰ বিজ্ঞানীসকলে চন্দ্ৰত জীৱন সম্ভৱ নে নহয় তাৰ ওপৰত গৱেষণা কৰি আছে। ইফালে, আমেৰিকা যুক্তৰাষ্ট্ৰৰ মহাকাশ সংস্থা নাছাই চন্দ্ৰৰ ধূলিত উদ্ভিদ ৰোপণৰ কাম কৰিছে। এই ধুলিবোৰ শেহতীয়াকৈ নাছাৰ এপোলো মহাকাশচাৰীসকলে তেওঁলোকৰ সৈতে আনিছিল। (সকলো ফটো-AP)\n| May 13, 2022, 20:18 IST\nবিজ্ঞানীসকলে চন্দ্ৰৰ পৰা অনা ধূলি-মাটিত উদ্ভিদ খেতি কৰিছে, যি হৈছে মানৱ ইতিহাসৰ প্ৰথম মাইলৰ খুঁটি আৰু চন্দ্ৰৰ বিষয়ে কৰা সকলো গৱেষণা।\nফ্লৰিডা বিশ্ববিদ্যালয়ৰ খাদ্য আৰু কৃষি বিজ্ঞান প্ৰতিষ্ঠানৰ ৰবাৰ্ট ফাৰেলে এইদৰে কৈছিল: "এপোলো লুনাৰ ৰেগোলিথত উৎপন্ন হোৱা উদ্ভিদবোৰে ট্ৰেন্সক্ৰিপ্টোম আগবঢ়ায়, যিবোৰে চন্দ্ৰৰ বিষয়ে কৰা সকলো গৱেষণাক এক নতুন ইতিবাচক দিশ প্ৰদান কৰিছে। ই প্ৰমাণ কৰে যে চন্দ্ৰৰ মাটিত উদ্ভিদবোৰ সফলতাৰে গজাব আৰু গজিব পাৰে।"\nৰবাৰ্ট ফেৰেল আৰু তেওঁৰ সহকৰ্মীসকলে এপোলো ১১ ৰ নীল আৰ্মষ্ট্ৰং আৰু বাজ এল্ড্ৰিন আৰু অন্যান্য মুনৱাকাৰৰ দ্বাৰা অনা চন্দ্ৰৰ মাটিত আৰবিডোপ্চিছৰ বীজ ৰোপণ কৰিছিল। ইয়াত গজা সকলো বীজ গজিছিল।\nচন্দ্ৰৰ মাটিক চন্দ্ৰ ৰেগোলিথ বুলিও কোৱা হয়, যি পৃথিৱীত পোৱা মাটিতকৈ মৌলিকভাৱে পৃথক। এপোলো ১১,১২ আৰু ১৭ অভিযানৰ সময়ত, চন্দ্ৰৰ পৰা মাটি অনা হৈছিল, য'ত উদ্ভিদ ৰোপণ কৰা হৈছে।\nএই সম্ভাৱনা এতিয়া বেছি দূৰ নহয়। আমোদজনকভাৱে, মহাকাশত কিবা এটা বৃদ্ধি কৰাৰ উদ্দেশ্য আৰু প্ৰয়াস কৰাৰ এইটো চীনৰ প্ৰথম প্ৰয়াস নাছিল। জানুৱাৰী ২০১৯ ত, যেতিয়া চীনৰ চাংগ'ই-৪ মহাকাশযান চন্দ্ৰপৃষ্ঠত উপনীত হৈছিল, ই ইয়াৰ সৈতে কপাহৰ বীজক কঢ়িয়াই লৈ গৈছিল।\nচন্দ্ৰত এইটো প্ৰথমবাৰৰ বাবে উদ্ভিদ খেতি কৰা হৈছে। চীনৰ ৰাষ্ট্ৰীয় মহাকাশ প্ৰশাসনে কৈছে যে পৰিৱৰ্তন-৪ অভিযানে কপাহ প্ৰকল্প এটা খেতি কৰাত সফল হৈছে।


আপুনি ব্যৱহাৰ কৰা মোবাইল এপ কিমান সুৰক্ষিত? জানক গৱেষকৰ তথ্য -\nHomeৰাষ্ট্ৰীয়আপুনি ব্যৱহাৰ কৰা মোবাইল এপ কিমান সুৰক্ষিত? জানক গৱেষকৰ তথ্য\nআপুনি ব্যৱহাৰ কৰা মোবাইল এপ কিমান সুৰক্ষিত? জানক গৱেষকৰ তথ্য\nআপুনি ব্যৱহাৰ কৰা মোবাইল এপ কিমান সুৰক্ষিত?\nনতুন দিল্লী : বিভিন্ন মোবাইল এপ্লিকেচনৰ ব্যৱহাৰ এতিয়া আমাৰ দৈনিন্দিন জীৱন যাত্ৰাৰ অংগ হৈ পৰিছে। জীৱনশৈলীৰ সৈতে জড়িত এপৰ লগতে মনোৰঞ্জনৰ এপলৈকে বিভিন্ন এপ আমি নিয়মীয়াকৈ ব্যৱহাৰ কৰি আহিছোঁ। কিন্তু আমি ব্যৱহাৰ কৰা এপবোৰ কিমান সুৰক্ষিত? এই এপবোৰে আপোনাৰ ব্যক্তিগত গোপন তথ্য সুৰক্ষিত কৰি ৰাখিব পাৰেনে? ফাদিল হ’ব পাৰে নেকি আপোনাৰ গোপন তথ্য? এই সম্পৰ্কত শেহতীয়াকৈ প্ৰকাশ পাইছে এক উদ্বেগজনক তথ্য।\nডিজিটেল সুৰক্ষা কোম্পানী ‘এভাষ্ট’ৰ প্ৰতিবেদনত প্ৰকাশ পাইছে আপোনাৰ এপবোৰৰ অসুৰক্ষিত হোৱাৰ ভয়ংকৰ তথ্য। প্ৰতিবেদনত প্ৰকাশ পোৱা তথ্য অনুসৰি ১৯,০০০তকৈও অধিক এণ্ড্ৰইড এপ অসুৰক্ষিত। এপবোৰৰ দুৰ্বলতাই আনকি এপ ব্যৱহাৰকাৰী লোকসকলৰ ব্যক্তিগত ডাটা হেক কৰি তাক উদ্দেশ্যপ্ৰণোদিত কামত প্ৰয়োগ কৰাৰ আশংকা থকাৰ কথাও প্ৰতিবেদনত প্ৰকাশ পাইছে পাইছে।\n‘এভাষ্ট’ৰ গৱেষকসকলে এণ্ড্ৰইড এপবিলাকৰ সুৰক্ষাৰ দিশতো অধ্যায়ন কৰিবলৈ ১৮০,৩০০ টাৰ অধিক প্লে ষ্টৰত সুলভ এপ নমুনা হিচাপে লৈছিল য’ত ১০% এপ অসুৰক্ষিত বুলি প্ৰকাশ পাইছে। ‘এভাষ্ট’-এ তেওঁলোকৰ এই অধ্যয়নৰ তথ্য গুগলৰ আগত প্ৰকাশ কৰিছে যাতে এই প্ৰস্তুতকাৰী প্ৰতিষ্ঠানবোৰক সংস্কাৰমুখী পদক্ষেপ লোৱাৰ বাবে পৰামৰ্শ দিব পাৰে। কিছুমান লাইফষ্টাইল, গেমিং, ফুড ডেলিভাৰী আৰু ইমেইল আদিকে ধৰি ভালেমান এপৰ ক্ষেত্ৰত তথ্যৰ অপব্যৱহাৰৰ কথা পোহৰলৈ আনিছে অধ্যয়নটোৱে। ইউৰোপ, দক্ষিণ-পূব এছিয়া, লেটিন আমেৰিকা আদিত এনে সমস্যাবোৰ প্ৰভাৱ অধিক বুলিও অধ্যয়নটোত কোৱা হৈছে।\nPrevious articleখানাপাৰাত ৰ’লাৰ স্কেটিং প্ৰতিযোগিতা, জানক সবিশেষ\nNext articleপ্ৰতিষেধকে ১১গুণ হ্ৰাস কৰে ক’ভিডত মৃত্যুৰ আশংকা


Aprepitant - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Aprepitant in Assamese\nAprepitant की जानकारी\nAprepitant ৰ লাভ আৰু ব্যৱহাৰসমূহ- Aprepitant Benefits & Uses in Assamese- Aprepitant ar laabh aaru byavaharsamuh\nAprepitant ৰ পালি আৰু সেয়া কেনেদৰে ল'ব- Aprepitant Dosage & How to Take in Assamese - Aprepitant ar paali aaru xeya kenedore lobo\nAprepitant ৰ পাৰ্শ্চক্ৰিয়াসমূহ- Aprepitant Side Effects in Assamese- Aprepitant ar parshwakriyasamuh\nAprepitant সংক্ৰান্ত সতৰ্কতাবাণীসমূহ- Aprepitant Related Warnings in Assamese- Aprepitant xonkranta xatarkatabanisamuh\nঅইন দৰৱৰ সৈতে Aprepitantৰ গুৰুতৰ ক্ৰিয়া-প্ৰতিক্ৰিয়া- Severe Interaction of Aprepitant with Other Drugs in Assamese- Oinor xoite Aprepitant ar gurutor kriya-pratikriya\nAprepitant মতভেদসমূহ- Aprepitant Contraindications in Assamese- Aprepitant nishedhsamuh\nAprepitant ৰ বিষয়ে সততে সোধা প্ৰশ্নসমূহ- Frequently asked Questions about Aprepitant in Assamese- Aprepitant ar bikhoye satate xodha prashnasamuh\nখাদ্য আৰু মদৰ সৈতে Aprepitant ক্ৰিয়া-প্ৰতিক্ৰিয়া- Aprepitant Interactions with Food and Alcohol in Assamese- khadya aaru modor xoite Aprepitant kriya-pratikriya\nAprepitant ৰ লাভ আৰু ব্যৱহাৰসমূহ - Aprepitant Benefits & Uses in Assamese - Aprepitant ar laabh aaru byavaharsamuh\nAprepitant তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAprepitant ৰ পালি আৰু সেয়া কেনেদৰে ল'ব - Aprepitant Dosage & How to Take in Assamese - Aprepitant ar paali aaru xeya kenedore lobo\nAprepitant-ৰ উপাদানসমূহ - Aprepitant Active Ingredients in Assamese - Aprepitant-ar upadaansamuh\nAprepitant ৰ পাৰ্শ্চক্ৰিয়াসমূহ - Aprepitant Side Effects in Assamese - Aprepitant ar parshwakriyasamuh\nগৱেষণাৰ ভিত্তিত, Aprepitant ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAprepitant সংক্ৰান্ত সতৰ্কতাবাণীসমূহ - Aprepitant Related Warnings in Assamese - Aprepitant xonkranta xatarkatabanisamuh\nAprepitant-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAprepitant গৰ্ভাবস্থাৰ সময়ত গ্ৰহণ কৰা সুৰক্ষিত।\nAprepitant-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Aprepitantৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Aprepitant গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Aprepitant কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Aprepitant গ্ৰহণ কৰিব পাৰে।\nযকৃতত Aprepitant কি প্ৰভাৱ দেখা গৈছে?\nকলিজা ৰ বাবে Aprepitant কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Aprepitant ৰ কি প্ৰভাৱ দেখা গৈছে?\nAprepitantৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Aprepitantৰ গুৰুতৰ ক্ৰিয়া-প্ৰতিক্ৰিয়া - Severe Interaction of Aprepitant with Other Drugs in Assamese - Oinor xoite Aprepitant ar gurutor kriya-pratikriya\nAprepitant তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAprepitant মতভেদসমূহ - Aprepitant Contraindications in Assamese - Aprepitant nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Aprepitant লোৱা অনুচিত যাতে -\nAprepitant ৰ বিষয়ে সততে সোধা প্ৰশ্নসমূহ - Frequently asked Questions about Aprepitant in Assamese - Aprepitant ar bikhoye satate xodha prashnasamuh\nএই Aprepitant-এ অভ্য়াস বা নিচাৰ সৃষ্টি কৰে নেকি?\nনহয়, Aprepitantয়ে অভ্যাসৰ সৃষ্টি নকৰে।\nনহয়, Aprepitant লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Aprepitant লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Aprepitantয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Aprepitant ক্ৰিয়া-প্ৰতিক্ৰিয়া - Aprepitant Interactions with Food and Alcohol in Assamese - khadya aaru modor xoite Aprepitant kriya-pratikriya\nখাদ্য আৰু Aprepitantৰ ক্ৰিয়া-প্ৰতিক্ৰিয়া\nখাদ্যৰ সৈতে Aprepitant লোৱাট নিৰাপদ।\nমদ আৰু Aprepitantৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Aprepitant লোৱাৰ পাৰ্শ্চক্ৰিয়াৰ বিষয়ে তথ্য নাই।\nআপুনি বা আপোনাৰ পৰিয়ালৰ কোনোবাই Aprepitant লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Aprepitant ব্যৱহাৰ কৰিছিল নেকি?\nআপুনি কিমান পৰিমাণে Aprepitant সেৱন কৰিছিল?\nআপুনি Aprepitant ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Aprepitant সেৱন কৰে?